Yasir Yahya Akee Thamreenu Thah Furihamakoh, Al-Qaeda Ge Iss Dhaureh Adhaa Kuraa Meeheh - Fuluhun - Vaguthu\nއަދަދުތައް ދަށެއް ނުކުރެވުނު، އަނެއްކާވެސް އިތުރު ފިޔަވަޅުތަކެއް -2ގަޑިއިރު ކުރިން\nޔާސިރަކީ ތަމްރީނުތައް ފުރިހަމަކޮށް، އަލްޤައިދާގެ އިސް ދައުރެއް އަދާކުރި މީހެއް - ފުލުހުން\n6 މަސް ކުރިން ( އޮގަސްޓް 3, 2020 )\nރާއްޖޭގައި ދިރިއުޅެމުން އަންނަނިކޮށް ހައްޔަރުކޮށް ބަންދުގައި ހުއްޓާ ނިޔާވި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ އަކީ ނިރުބަވެރި (ޓެރެރިސްޓް) އަލްޤައިދާ ޖަމާޢަތާއި ގުޅުން އޮންނަ، އެ ޖަމާޢަތުގެ އިސް ދައުރެއް އަދާކުރާ މީހެއް ކަމަށް ފުލުހުން ވިދާޅުވެއްޖެ އެވެ.\nޔާސިރު ޔަހުޔާގެ މަރާއި ގުޅިގެން މޯލްޑިވްސް އިމިގްރޭޝަން އާއި މޯލްޑިވްސް ކަރެކްޝަނަލް ސާވިސް އާއި މޯލްޑިވްސް ޕޮލިސް ސާވިސް އިން ގުޅުން ނެރުނު ނޫސް ބަޔާނެއްގައި މިކަން ހާމަކޮށް ބުނެފައި ވަނީ، 2014 ވަނަ އަހަރު ރާއްޖެއަށް ޓޫރިސްޓު ވިސާގައި އެތެރެވި ޔާސިރު ޔަހުޔާ އަކީ، ޓެރެރިޒަމާއި ގުޅުންހުރި ކަމަށް ތުހުމަތު ކުރެވޭ މީހެއް ކަމަށެވެ.\n"މޯލްޑިވްސް ޕޮލިސް ސާވިސް އަށް ލިބިފައިވާ އިންޓެލިޖެންސް މަޢުލޫމާތުން އެނގޭ ގޮތުގައި އޭނާ އަކީ އަލްޤައިދާ ޖަމާޢަތާ ގުޅުން އޮންނަ، އެ ޖަމާޢަތުގެ އިސް ދައުރެއް އަދާކުރާ، އެ ޖަމާޢަތުން ހިންގާ މަތީ ފެންވަރުގެ ޓެރެރިސްޓް ތަމްރީނުތައް ފުރިހަމަކޮށްފައިވާ މީހެކެވެ." ބަޔާނުގައި ވެއެވެ.\nއެ ބަޔާނުގައި ބުނެފައިވާ ގޮތުން ދުނިޔޭގެ އެކި ކަންކޮޅުތަކުގައި އަލްޤައިދާއިން ހިންގާ ހަރަކާތްތައް ރާވާ ވިލަރެސް ކުރުމުގެ އިތުރުން، ނިރުބަވެރިކަމާއި ގުޅުންހުރި މައްސަލަތަކުގައި ފުލުހުން ތަހުޤީޤުކޮށްފައިވާ ދިވެހިންނާއި ޔާސިރު ޔަހުޔާ ގުޅުން ބަދަހިކޮށްފައި ވެއެވެ. އަދި އޭނާ އަކީ އުފަން ޤައުމުގެ އިތުރުން ދުނިޔޭގެ އެކި ޤައުމުތަކުގައި ނިރުބަވެރިކަމާއި ގުޅުންހުރި މައްސަލަތަކުގައި ހައްޔަރުކުރެވި، އެކި ފަހަރުމަތީން ބަންދުކުރެވިފައިވާ މީހެއް ކަމަށްވެސް ބަޔާނުގައި ބުނެފައި ވެއެވެ.\nހަމަ އެހެންމެ އެކި ޤައުމުތަކުގެ، ސައްޙަ ނޫން ޓްރެވެލް ޑޮކިއުމެންޓުގައި އެއް ޤައުމުން އަނެއް ޤައުމަށް އޭނާ ދަތުރުކޮށްފައިވާކަން ވެސް ތަހުޤީޤަށް ހާމަވެފައިވާ ކަމަށް ބަޔާނުގައި ވަނީ ބުނެފައެވެ.\nބަޔާނުގައި ވާގޮތުން ރާއްޖެއަށް އައި އަހަރު ދިވެއްސަކާއި ކައިވެނިކުރި ޔާސިރު ޔަހްޔާ ނިޔާވެފައި ވަނީ، އެކި ފަހަރުމަތީން ޤައުމަށް ފޮނުވާލުމަށް ކުރި މަސައްކަތަށްވެސް އޭނާގެ އެއްބާރުލުން ނުލިބި ވަނިކޮށެވެ. މިގޮތުން އިއްޔެ އޭނާ ނިޔާވެފައި ވަނީ ކެއިންބުއިމަށް އިންކާރު ކުރުމުގެ ސަބަބުން ސިއްޙީ ޙާލަތު ދަށްވެގެން އައިޖީއެމްއެޗްގައި އެޑްމިޓްކޮށް ފަރުވާދެމުން ދަނިކޮށް ސްޓްރޯކެއް ޖެހިގެން ކަމަށް ވެސް ބުނެފައި ވެއެވެ.\nކަރެކްޝަންސް އިން ބުނެފައިވާ ގޮތުން އެ ސާވިސްގެ ބެލުމުގެ ދަށުގައި ޔާސިރު ޔަހުޔާ ބަންދުކޮށްފައިހުރި މުއްދަތުގައި އޭނާ އާއި މެދު ޢަމަލުކޮށްފައި ވަނީ ސަލާމަތީގޮތުން ކަށަވަރުކުރަންޖެހޭ ކަންކަން ކަށަވަރު ކުރުމަށްފަހު، އިންސާނީ ހައްޤުތަކަށް ރިޢާޔަތްކޮށްގެންނެވެ. މިގޮތުން އޭނާގެ ދިވެހި އާއިލާ އާއި ގުޅުންބޭއްވުމަށާއި، ކެއިންބުއިމާއި ހުރުމުގައި ވެސް ޚާއްސަ އުސޫލެއްގެ ދަށުން ލުއި ގޮތްތަކެއް ހަމަޖައްސައި ދީފައިވާނެ ކަމަށް ކަރެކްޝަންސް އިން ބުނެފައި ވެއެވެ.\nއިދާރާތަކުން ނެރުނު ބަޔާނުގައި ބުނެފައިވާ ގޮތުން ޔާސިރު ޔަހުޔާ ރާއްޖެއިން ފުރުވާލުމަށް ބޭނުންވާ ޓްރެވެލް ޑޮކިއުމެންޓް، ފޮރިން މިނިސްޓްރީ މެދުވެރިކޮށް ޔަމަނު ސަރުކާރުން ހޯދުމަށް އެކި ފަހަރުމަތީން ތަކުރާރުކޮށް މަސައްކަތް ކުރިނަމަވެސް، އޭނާގެ ފަރާތުން އެކަމަށް އެއްބާރުލުން ލިބިފައި ނުވާކަމަށެވެ. މިކަމާއި ގުޅިގެން "އިންވޮލެންޓަރިލީ" ޔާސިރު ޔަހުޔާ ރާއްޖެއިން ފުރުވާލުމަށް ބޭނުންވާ ލިޔެކިޔުންތައް ހޯދުމަށް މިނިސްޓްރީ މެދުވެރިކޮށް ޔަމަނުގެ ސަރުކާރުގައި އެދިފައިވާ ކަމަށް ވެސް ބަޔާނުގައި ވަނީ ބުނެފައެވެ.\n"ޔާސިރު ޔަހުޔާ ސާލިޙް މުތީޢު ރާއްޖެއިން ފުރުވާލުމަށް އެކި ފަހަރުމަތިން މަސައްކަތް ކުރެވުނު ނަމަވެސް އޭނާ ރާއްޖެއިން ފުރުވާލެވިފައި ނުވަނީ، ފުރައިގެން ދިއުމަށް އިންކާރުކޮށް ފުރުމަށް ބޭނުންވާ ޓްރެވެލް ޑޮކިއުމެންޓް ހެއްދުމަށް އެއްބާރުލުން ދީފައިނުވުމުގެ ސަބަބުންނެވެ." އިދާރާތަކުން ނެރުނު ބަޔާނުގައި ވެއެވެ.\nޔާސިރު ޔަހުޔާ އަކީ ފުލުހުންނަށް ލިބިފައިވާ އިތުބާރުހުރި އިންޓެލިޖެންސް މަޢުލޫމާތުގެ މައްޗަށް ބަލާއިރު، ރާއްޖޭގެ ޤައުމީ ސަލާމަތަށް ހުރި ނުރައްކަލެއް ކަމަށް ޤަބޫލުކުރެވޭތީ އޭނާއަށް ރާއްޖޭގައި ހުރުމަށް ދޫކޮށްފައިވާ ހުއްދަ ބާތިލު ކުރުމުގެ ކުރީން 1 ފެބްރުއަރީ 2017 ގައި އިމިގްރޭޝަނަށް ހާޒިރުކޮށް، އެއްމަސް ދުވަސް ތެރޭގައި ފުރައިގެން ދިއުމަށް އަންގާފައިވާ ކަމަށް އިދާރާތަކުން ބުނެއެވެ.\nއެ އެންގުމާއި އެއްގޮތަށް އޭނާ ޢަމަލުކޮށްފައި ނުވާތީ އޭގެ ފަހުން ތިން ފަހަރެއްގެ މަތީސްވެސް ރާއްޖެއިން ފުރައިގެން ދިއުމަށް އޭނާއަށް އަންގާފައި ވާއިރު، އިމިގްރޭޝަން ޤާނޫނާއި ޚިލާފުވެފައިވާތީ ރާއްޖޭގައި ހުރުމަށް އޭނާއަށް ދޫކޮށްފައިވާ ހުއްދަ ބާތިލުކޮށް، ފުރުވާލެވެންދެން އޭނާ ބަންދުކޮށްފައި ވަނީ2މާރިޗު 2017 ގައެވެ. އެއާއެކު އޭނާ ހުރީ، ބިދޭސީން ބައިތިއްބާ ޑިޓެކްޝަން ސެންޓަރުގައި ކަމަށް އިމިގްރޭޝަނުން ބުނެފައި ވެއެވެ.\nބަންދުކޮށްފައި ހުއްޓާ ހާލު ދެރެވެގެން އެންމެ ފަހުން ޔާސިރު ޔަހުޔާ އައިޖީއެމްއެޗްއަށް ގެންގޮސް ފަރުވާދޭން ފެށީ ޖުލައި 21 ވަނަ ދުވަހުގެ ހަވީރުގެ ވަގުތެއްގައެވެ. ކެއިންބުއިމަށް އިންކާރުކުރުމުން މީގެ ކުރިންވެސް އޭނާއަށް ކުރިންވެސް ހޮސްޕިޓަލުގައި ފަރުވާދޭން ޖެހުނު ކަމަށް އިދާރާތަކުން ބުނެއެވެ.\nމިދިޔަ މަސް ތެރޭގައި ޔާސިރު ޔަހުޔާގެ ވަކީލުން އޭނާގެ ބަލި ހާލަތުގެ ސަބަބުން އޭނާ ގޭބަންދަށް ބަދަލުކޮށްދިނުމަށް ވަގުތީ އަމުރަކަށް ސިވިލް ކޯޓުގައި އެދުނެވެ. ނަމަވެސް ކޯޓުން ވަނީ ވަގުތީ އަމުރު ނެރެދިނުމަށް ޝަރީއަތުގެ ޤަވާއިދުތަކުގެ މައްޗަށް ބިނާކޮށް އިންކާރުކޮށްފައެވެ.\nޔާސިރު ޔަހުޔާ ރާއްޖެ އައިސް ވަޒީފާ އަދާ ކުރަމުން ދިޔައީ، އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ގޮތުގައެވެ. އޭނާ ރާއްޖޭގައި އުޅުނީ ދިވެއްސަކާއި ކައިވެނި ކޮށްގެންނެވެ. އެދެމަފިރިންގެ ދަރިއަކުވެސް އެބަހުއްޓެވެ.\nހަރުކަށި ފިކުރު ފަތުރާކަން އެނގޭނަމަ ފުލުހުންނަށް އެންގުމަށް އެދިއްޖެ\nހުކުރު ދުވަހުގެ މުޒާހަރާއަށް ތައްޔާރުވާން ފުލުހުން ހާއްސަ ތަމްރީނެއް ފަށައިފި\nމޮރޮކޯ އަންހެނުން ހޯދައި ދޭނެ ކަމަށް ބުނި މައްސަލަ ތަހުގީގު ކުރަނީ\nއޮގަސްޓް 3, 2020 03:13\nކަލޭމެންގެ އިހުމާލުން މީހަކު މަރުވުމުން އެމީހަކު އެންމެ ނުބައި ދަރަޖައަކަށް ގޯސްވާނެ. ޓެރިރަސްޓަކޭ ކިޔާފައި މަރާލީ\nއޮގަސްޓް 3, 2020 10:12\nއެއްވެސް މީހަކު ޒިންމާ ނަގާކަށް ނުޖެހޭ!! އަލްގައިދާ އާއި ތާލިބާންގެ މީހުން މިރާއްޖެ އައިސް އެމީހުންގެ އެޖެންޑާ މިރާއްޖޭގައި ފަތުރަން ދުރާލާ ވިންނުންތެރިކަމާއެކު ކުރަމުން އައި މަސައްކަތުގެތެރެއިން މީހެއް މިއީވެސް!! މިރާއްޖެއައިސް މީހަކާ ކައިވެނިކޮށް އިސްލާމް މުދައްރިސަކަށްވެގެން ކުދިންގެ ސިކުނޑިތަކާ ކުޅެމުން އައީ މީނަވެސް!! މީނާއަކީ ނުރައްކާތެރި މީހެއްކަން ފުލުހުން ހާމަކޮށްފައިވާ ނޫސްބަޔާނުން އެބައެނގޭ!! މީނާ މީ ކޮންކަހަލަ މީހެއްކަމާއި ކޮންބޭނުމެއްގެ އެތެރެވެގެން އުޅޭ މީހެއްކަން ރައިސް ޔާމީން ސަރުކާރު އޮތްއިރު ފުލުހުންނަށް ލިބިފައިވާ މަޢުލޫމާތުން އެނގުމުން މީނާ ހައްޔަރުކޮށް ފޮނުވާލަން މަސައްކަތްކުރީ މީނާގެ ގައުމަށް!! މިހެން މިރާއްޖޭގެ ބައެއް މީހުން ބިދޭސީން ފޫބުޑަށް ލައިގެން ގައުމު ހަލާކުކުރަމުން މިގެންދަނީ!! ގައުމުގެ ދިފާޢީ ބާރުތަކަށް އެނގޭ ވަރަށް މިފަދަ މީހުންނާ ގުޅޭ ޙައްސާސީ މަޢުލޫމާތެއް ރައްޔިތުންނަކަށް ނޭގޭނެ!! ގައުމަށް ހުރި ނުރައްކަލާއި ދިމާވާ ގޮންޖެހުންތަކާ ގުޅޭ ގޮތުންކޮންމެ ދުވަހަކުހެން ދިފާޢީ ބާރުތަކުން އެސެސްކޮށް ބަލަމުންގެންދާ ވަރަށް އާންމުންނަށް ކިހިނެތް ބެލޭނީ!! މީނާގެ މަރުގެ ޒިންމާ އެއްވެސް މީހަކު ނަގާކަށް ނުޖެހޭ!! ދިފާޢީ ބާރުތަކުން ފާރަވެރިވާންޖެހޭ މިހާރު މިސަރުކާރުން އިންޑިޔާއާއި އެކު ޑީލް ހަދަމުން ފާޑުފާޑުގެ އެއްބަސްވުން ހަދަމުން އެގައުމުގެ ސިފައިން އެކިއެކި ބޭނުންތަކުގައި ރާއްޖޭގައި ބައިތިއްބައިގެން މިއުޅޭ ކަންކަމާ މެދުވެސް!! މިއީވެސް މުސްތަގުބަލުގައި ރާއްޖޭގެ މިނިވަންކަމަށް ހުރި ނުރައްކަލެއް!! މިމީހުންނާ މެދު ދައުލަތުން ހަދާ އެއްބަސްވުންތަށް އަކުރުން އަކުރަށް ފިލިން ފިއްޔަށް ދިފާޢީ ބާރުތަކަށް އެގެންޖެހޭނެ އަދި ބަލާކަށަވަރުވެސް ކުރަންޖެހޭނެ!! ދިފާޢީ ބާރުތަކުން ވިސްނަންވީ މިބާވަތުގެ ކަންތައްތަކުގައި އެއިރެއްގައި އޮންނަ ސަރުކާރު ރުއްސުމަށްވުރެންބޮޑަށް ގައުމުގެ ސަލާމަތަށް މިނިވަންކަމަށް!! މިއީ ދިފާޢީ ބާރުތަކުގެ އެންމެ ބޮޑު އެއް މެންޑޭޓަކީވެސް!!\nއޮގަސްޓް 3, 2020 12:11\nއޮގަސްޓް 3, 2020 12:32\nއެއވެސް މީހެއްގެ މައްޗަކައް ކުއް ސާބިތު ނުވަނީސް އެމީހާ އަކީ މިވެނި އެވެނި މީހެކޭ ނުބުނެވޭނެ. އެހެން ނޫނަސް މުސްލިމެއް ވެއްޖެ ކަމުގައި ވެއްޖިއްޔާ ބަލަންޖެހޭ ކަންކަން އެބްހުރި. ސަދޫމްގެ ކޯޓުތަކާއި ސަދޫމްގެ ވެރިންނާއި ސަދޫމްގެ އިންސާފު އޮތް ތަނެއް ނުވާނެ ރަނގަޅެއް. ލާދީނީ2ސަރުކާރުންވެސް ޖެހޭނެ ޒިންމާ ނަގަން. މިއީ ޕްލޭން ކޮއްގެން މީހަކު މަރައިލި މަރާލުމެއް. އެއްވެސް ހެއްކެއް ނެތް ހަމަ އެކަނި ތުހުމަތު ކުރަނީ.\nއޮގަސްޓް 3, 2020 15:30\nއެނޮނިމަސް!! ކަލޭތީ މިރާއްޖޭގައި އުޅޭ ހައްދު ފަހަނައަޅާފައިވާ މީހެއްކަމަށް ވަރަށް ބޮޑަށް ބެލެވޭ ކަލޭ ތިކުރި ކޮމެންޓުން!! ކަލޭ ތިބުނީ ލާދީނީ ދެ ސަރުކާރުން ޒިންމާ ނަގަންޖެހޭނެއޭ!! ލާދީނީ ކަލޭ މާނަ ކުރާ ގޮތަކީ ކޮބާ؟ މިރާއްޖޭގައި އުޅޭ ހައްދު ފަހައަނައަޅާފައިވާ މީހުން ގަބޫލުކުރާގޮތުގައި ފިރިހެނުން ލާންޖެހޭނީ ކުރުތާ! ފަޓުލޫނު ހުންނަން ވާނީ ކަކުލާ ހަމަޔަށް! ބޯ ކޮށައިގެންނުވާނެ! ތުނބުޅި ހުންނަންވާނީ ރީތިކޮށް ކޮށާފަ ބެހެއްޓުމުގެ ބަދަލުގަ ތަން މިނަށް ދިގުކޮށް!! ގައިގާ މީރުވަސް ދޮވާ އެއްޗެއް ލައިގެންނުވާނެ!! ޖުމްލަކޮށް ބުނާނަމަ ހާމުންޑިއެއްހެން!! އަންހެނެއް ވެއްޖިއްޔާ ހުންނަންވާނީ ކަޅު ހެދުންލާ (ޖިލްބާބު) މޫނު ބުރުގާ އަޅާ އިސްޓާކީނަށް އަރާ އެއްކޮށް ނިވާކޮށްގެން މުޖްތަމަޢުއަށް ނިކުމެ އުޅޭއިރުވެސް ކާކުކަން ނޭނގޭނެހެން!! އިސް އުފުލާ ބަލާލައިގެންނުވާނެ! ސެންޓުކޮޅެއް ޖަހައި މޭކަޕްކޮށްގެން ނުވާނެ!! މީހަކާ އިނދެގެން އުޅޭ މީހެއްނަމަ އޭނާގެ ފިރިމީހާއަށް (ހައްދުފަހަނައަޅާފައިވާ މިބުނި ވައްތަރުގެ ފިރިން) ދެތިން އަނބިން ހޯދައި ދޭންވާނެ!! ކުޑަކުދިންނާ ޝަރުޢީ ކައިވެނި އޮންނަ އުސޫލުން އެއްކިބާވެ ތިބެ އިންނާނެ!! މިއީ ކަލޭގެ ވިސްނުން ހުންނަގޮތަކީ!! މިއީ ރަގަނޅު ގޮތެއްނޫން!! އިސްލާމްދީނުގައި އޮންނަ ލުއި ގޮތްތަކެއްނޫން!! މެދުމިނުގެ ގޮތެއްނޫން!! އަންހެނުންގެ އައުރައަކީ މޫނާއި ދެއަތްތިލަ ފިޔަވާ އެހެން ހުރިހާ ތަނެއް!! ޖިލްބާބު ލުން ހަމަ ރަގަނޅު!! އެކަމަކު މޫނު ބުރުގާ އަޅާ ކާކުކަން ނޭނގޭ ގޮތަށް މުޖުތަމަޢުތެރެއަށް ނިކުމެ އުޅުން ރަގަނޅު ނޫން!! ފިރިހެނުން ހަމަ ހަމީހާ ފަޓުލޫނު ލާންވީ ކޮންމެހެން ކަކުލާ ހަމަޔަށް ފަޓްލޫނު ބުރިކުރާކަށް ނުޖެހޭ!! ބޯކޮށާ ތުނބުޅި ރީއްޗަށް ކޮށާ ހަމަ ރީތިކޮށް ބެހެއްޓުން ހަމަ ރަގަނޅު!! ނަމާދުކޮށް ރޯދަ ހިފާ ދޮގުނަހަދާ ޒިނޭނުކޮށް ހެޔޮލަފާ މީހެއްގައި ގޮތުގައި އުޅެ މިދުނިޔެ ދޫކޮށް ދާންވީ އާޚިރަތަށް! ކޮންމެހެން ކަލޭމެން ތިބުނާ ގޮތަށް އުޅޭކަށް ނުޖެހޭ!! ކަލޭމެން އުޅޭގޮތަށް ނޫޅޭ ކޮންމެ މީހަކީ ކާފަރެއް ކަލޭމެން ދެކޭގޮތުގައި! މިއީ ރަގަނޅު ގޮތެއްނޫން!! ކަލޭ ޖެހެނީ ފުރަތަމަ އިސްލާމްދީން ރަގަނޅަށް ދަސްކުރަން! ވަރަށް ސަލާމް!\nއޮގަސްޓް 3, 2020 22:32\nސަދޫމުގެ ޖާސޫސަކާ ހާދަ ވައްތަރޭ...މުސްލިމުންގެ ލޭބޯ ބައެއް\nބާނީ އިސް އަ ޑައިނަސޯ\nއޮގަސްޓް 4, 2020 23:48\nހާދަހާ ވަރެއް ތިވަނީ. އިންސާނިއްޔަތުގެ ކަންފުޅެއްނެތް ތާކަށް އިވޭހާ ބަހަކަށް ވިކޭ މީހެއްކަން އެނގިއްޖެ.\nއޮގަސްޓް 5, 2020 00:19\nކަލޭ ހުރިންތަ ތިބުނާހާ ހުރިހާ ޖާސޫސެއް އޭނަ ހިންގިއިރު އެ ތަން ދެކެން؟ ނޫނީ އެކިޔާ ތަމްރީނުތަކެއްގައި އޭނަ ބައިވެރިވި މަންޒަރު ބަލަން؟ ނޫނީ ދެންވެސް ތިޔޮށް ކޮމެންޓެއްގަ އެ ފަކީރުގެ ބޮލުގައި އަޅުވައިފައި ހުރި އިލްޒާމެއް ސާބިތުވާ ހެކި ކަލޭ އަތުގައި އޮތީތަ؟ އޮތިއްޔާ އޮތް އެއްޗެއް ދައްކާފައި ތިހުރިހާ އަނގައެއް ތަޅާބަލަ. މީހެކޭ ކިޔައިގެން ދެކެވޭ ކޮންމެ ކޮންމެ ވާހަކައެއް ގަބޫލު ކުރުމަކީ އިސްލާމްދީނުގައި އޮންނަ ކަމެއްނޫން. ކަމުގެ ހަޤީޤަތް އޮޅުންނުފިލުވާ ކަލޭ ކަހަލަ ދެބައޮޑުވާ މީހުން ޤައުމުގެ މަސްލަހަތާމެދު ކޮން ހިޔާލެއް ކުރާކަށްތަ؟ ކޮންމެ ކަމެއްގެ ވެސް އަސްލު ދެނެވޮޑިގެންވާނެ ހަމައެކަނި ފަރާތަކީ މާތް ﷲ. ކަންފަތުގައި ޖެހޭ ކޮންމެ ވަސްވާހަކަށް ހެއްލޭ މީހުންގެ މިޒާޖު ހުންނާނީ ތިހެން. ކަލޭމެން ކަހަލަ މީހުންނާ ހެދި މި ޤައުމުގެ އަގު ވެއްޓިގެންމިދަނީ.\nއޮގަސްޓް 3, 2020 11:21\nޢއޯކޭ .. ހައްގުބަހަށް. ލާދީނީ ފިކުރު ފަތުރާ މުއްލާއިން މުޖުތަމުއުގައި ދޫވެފައި ތިބެނީކީއްވެތޯ\nއޮގަސްޓް 3, 2020 12:52\nއެއްވެސް ކުށެއް ސާބިތެއް ނުކުރެވޭ... ހަގީގަތެއް ނެތް އިލްޒާމް ބޮލުގަ އަޅުވާފަ ޑިޓެންޝަން ސެންޓަރުގަ ބެހެއްޓީ.... މިހާރު ވެސް ހެކިނެތި ހަގީގަތެއް ނެތް އިލްޒާމްތަކެއް ބޮލުގަ އަޅުވަނީ... ކޮބާ ހެކި؟ ކުއްކުރި ކަމުގެ ހެކި ހުރިނަމަ ކީއްވެ ޝަރީއަތެއް ނުބޭއްވީ؟ ކީއްވެ ހުކުމްނުކުރީ؟ ... ސަރުކާރުން ބޭނުމިއްޔާ ގަދަކަމުން ޑީޕޯޓް ވެސް ކޮށްލެވޭނެތާ.... އެއްވެސް ގައުމެއްގެ ސަރުކާރުން މީހުން ޑީޕޯޓް ކުރަނީ އެމީހެއްގެ ވެސް ހިތުން ރުހުމަކުން ނޫން... އާއިލާއިން ބޭނުންނަމަ ދެވިދާނެތާ އެކީގަ... ހަގީގަތަކީ އެއްވެސް އިންސާފެއް ނެތި ޖަލެއްކަހަލަ ޑިޓެންޝަން ސެންޓަރެއްގަ ބެހެއްޓިކަން... ވަރަށް ބޮޑު އަނިޔާއެއް ތިދިނީ... ތިބުނާ ކަހަލަ ނުރައްކާތެރި ކަންތަށް ކުރިނަމަ ކީއްވެ ޝަރީއަތެއް ނުބޭއްވީ، ކީއްވެ ހުކުމްނުކުރީ؟ ކީއްވެ ގަދަަކަމުން ޑީޕޯޓްނުކުރީ!!! ވަކި ގައުމެއްގެ މީހަކަށް ވާތީ ޓެރަރިސްޓެކޭ ކިޔާފަ ޖަލަށް ލުމަކީ އަނިޔާއެއް...\nއޮގަސްޓް 3, 2020 03:20\nލާދީނީ ބަައިގަނޑަށް ފިޔަވަޅު އަޅަން ނުކެރޭ ސަރުކާރެއްގެ ފުލުހުންގެ ވާހަަކަ ތަކެއް ޤަބޫލެއް ނުކުރާނަން ، ތި ގޮތަށް ބޮޑެތި ރިޕޯރޓް ނެރެފަ ނުރައްކާތެރި ހަތިޔާރު ހުއްޓޭ ކިޔާފަ ބޮޑު ސޮލީބު އެ މެރިކާއިން ޢިރާޤް ތަޅާ ސުންނާފަތި ކުރީ އެކަ މު ފެނުނު ހަތިޔާރެއް އޮތްތަ !!!\nއޮގަސްޓް 3, 2020 09:34\nކާނަލް ނާޒިމު ގެ ގޭގަ ޕިސްތޯލެއް ފޮރުވާ އޭނާ ފްރޭމް ކުރީ ކާކު؟ ލާދީނީ ޔާގުންޑާ\nއޮގަސްޓް 3, 2020 12:57\nއަދީބް، ތިބޭފުޅާ ވަގަށް ނެންގެވި ފައިސާތަށް އަބުރާ ދެއްވާ! ރައިސް ޔާމިން ޖަލުގަ، ތިބޭފުޅާ އެހުރިހާ ފައިސާ އެއް ވަގަށް ނަގައިގެން ގޭގަ ތިހުންނެވީ މި ސަރުކާރަށް ކިހާ ފައިސާއެއް ދީ ކޮރަޕްޝަން ހިންގައިގެންތޯ...\nއޮގަސްޓް 3, 2020 13:39\nއޮގަސްޓް 3, 2020 14:25\nބޮންދުއަންނި ގެ އަދީބު ބުނެގެން ކުރި ފްރޭ މެއް ކުރީ\nއޮގަސްޓް 3, 2020 03:21\nއެ މީހާ ނިޔާވެ އޭނާއަށް އޭނާގެ ދިފާއުގައި އެއްވެސް އެއްޗެކޭ ނުބުނެވޭނެކަން ޔަގީންވީ މަ ބަޔާން ނެރުންތީ ހާދަހާ ފިނޑި އަ މަލެއް. ކޮން މެ ކަ މެއްވެސް ނި މޭނީ ޓެރަރިސްޓް ޖަ މމާއަތޭ ކިޔާފަ. ދޮގުހަދާ ބަޔަކުކަ މުގައި މެނުވީ ތިބައިގަނޑު ނުވޭ.\nއޮގަސްޓް 3, 2020 03:22\nއެ މީހާ ނިޔާވެ އޭނާއަށް އޭނާގެ ދިފާއުގައި އެއްވެސް އެއްޗެކޭ ނުބުނެވޭނެކަން ޔަގީންވީމަ ބަޔާން ނެރުންތީ ހާދަހާ ފިނޑި އަމަލެއް. ކޮންމެ ކަމެއްވެސް ނިމޭނީ ޓެރަރިސްޓް ޖަމާއަތޭ ކިޔާފަ. ދޮގުހަދާ ބަޔަކުކަމުގައި މެނުވީ ތިބައިގަނޑު ނުވޭ.\nއޮގަސްޓް 3, 2020 03:57\nކުރީގެ ސަރުކާރުގެ ރައީސް އާއި މި ސަރުކާރުގެ ރައީސް އަދި ކުރީގެ ހޯމް މިނިސްޓަރު އައި މިހާރުގެ ހޯމް މިނިސްޓަރު މިކަމުގައި ޒިންމާ ނަގަން ޖެހޭނީ.\nޔާ ﷲ...... ޔަސިރު އަށް އަނިޔާވެރި ވި މީހުންނަށް ނުބައި ބައްޔެއް ޖައްސާށި. އާމީން.\nއޮގަސްޓް 3, 2020 08:14\nއޮގަސްޓް 3, 2020 04:02\nއިތުބާރު ހުރި އިނޓެލިޖެންސް. އެންމެ ރަގަޅު ތަފްސީލް ދީބަލަ. ކޮން ޤައުމަކުންކަން އޭނަ ޙައްޔަރު ކުރީ ކޮންކަމެއްކަން އޭނާ ކުރީ. ިގޮތަށް ބުނި އެމެރިކާނުންވެސް ނިމުނު އިރު ހުސް ޗޮކުން ދިޔައީ\nއޮގަސްޓް 3, 2020 06:34\nއޮގަސްޓް 3, 2020 13:03\nހެކި ހުރިނަމަ ޝަރީއަތެއް ނުބޭއްވީ ކީއްވެ! އެއްވެސް ހެއްކެއްނެތި ދޮގު އިލްޒާމް އެޅުވާފަ ޑިޓެންޝަން ސެންޓަރުގަ ބެހެއްޓުމަކީ އަނިޔާވެރިކަމެއް... ސަރުކާރުން ބޭނުންވިނަމަ ގަދަކަމުން ޑީޕޯޓް ވެސް ކޮށްލެވޭނެ... ކީއްވެ ޝަރީއަތެއް ނުކުރީ؟ ކީއްވެ ހުކުމް ނުކުރީ؟\nއޮގަސްޓް 3, 2020 04:03\nއޭނާގެ ކުށުގެ ވާހަކަ ރައްޔިތުންނަށް ހާމަކުރާނީ އޭނާ މަރުވީމަ ނޫން... އެއްވެސް އިންސާނަކަށް ނުހައްގު އަނިޔާ ދިނުމަކީ ޖެނިވާ ކޮންވެންޝަން މަނާކުރާކަމެއް؛ ރާއްޖެ ނިސްބަތްވަނީ ދިވެހިންނަށް.... މިއީ އަނިޔާވެރިކަމުގައި ހައްދުފަހަނައަޅާފައިވާ ސަރުކާރެއް... ރ.ޔާމިނަށް ބޭސްކޮށްނުދީ ހަމަ ތިޔަކުރަނީ އިންސާނިއްޔަތާއި ޚިލާފު އަނިޔާ.....\nއޮގަސްޓް 3, 2020 04:12\n“ ޔާސިރު ޔަހްޔާ އަކީ ނިރުބަވެރި (ޓެރެރިސްޓް) އަލްޤައިދާ ޖަމާޢަތާއި ގުޅުން އޮންނަ، އެ ޖަމާޢަތުގެ އިސް ދައުރެއް އަދާކުރާ މީހެއް” ޕޮލިސް\nތިޔަވިދާޅުވަނީ އޭނާ ޖަލުގައި ޝަރީއަތަކާއި ނުލާ ހުރެ މަރުވުމަކީ މައްސަލައެއް ނޫނޭތޯ؟ އޭނާގެ މައްޗަށް ކުށެއް ޘާބިތުވަންދެން އޭނާގެ ކުށެއް ނެތް އަދި އެހާލަތުގައި ހުރި މީހަކު ނިޔާވުމަކީ އަމިއްލައަށް އޭނާގެ މައްޗަށް މަރުގެ ހުކުމް އިއްވާ ތަންފީޒް ކުރުންތޯ؟\nއޮގަސްޓް 3, 2020 04:37\nޔާސިރު ތެޅުވީ ސައުދީ ރޯޔަލް ފެމެލީ ރުއްސުމަށް، ޔާސިރު ގަސްތުގަ ނުކައި ނުބޮއެ އެހާވަރު ވަންދެން ހުންނާނެ ކަމަކައް ގަބޫލެއް ނުކުރެވޭ، ޔާސިރު ގެ އަންބަކާ ދަރިޔަކު ހުއްޓާ އެހާ ބޮޑު ގޯހެއް ހަދާނެ ކަމަކަށް ގަބޫލެއް ނުކުރެވޭ، ތިބުނާހާ ތަމްރީނުތަކެެއް ހަދައިގެން ހުރި މީހަކު ޖަލެއްގަ ވިއަސް ނުކައި ނުބޮއެ އެހާ ފިނޑި ކަމެއް ކުރާނެ ކަމަކައް ގަބޫލެއް ނުކުރުވޭ،، ދެން ވެރިޔާ ކީރިތިކުރެއްވީމަ ހުރިހާ ކަމެއް ހަމަވީ،\nއޮގަސްޓް 3, 2020 11:49\nއޭނަ އެއީ ގައުމަށް ގައްދާރުވާން އުޅޭ ބޮޑު ފިނޑިއެއް.\nއޮގަސްޓް 3, 2020 04:54\nދިވެހި އަންބެތް ހުވަފަތްވެގެން ދިޔައީ، ޔަތީމުވެގެން ދިޔައީ ދިވެހި ދަރިއެއް. ކުށެއް ސާބިތުނުވެ، ތުހުމަތު ތަކެއްގެ މައްޗަށް ޑީޕޯރޓު ކުރަން އުޅުނު އިރު ހަމަ ވިސްނާވެސް ނުލެވޭތަ އޭނާޔަކި ދިވެހި ރާއްޖޭގައި ދިވެހި އާއިލާއެއް އޮތ\nއޮގަސްޓް 3, 2020 04:57\nޔަތީމުވީ ދިވެހި ދަރިއެއް، ހުވަފަތްވީ ދިވެހި އަންބެއް. ސާބިތު ނުވާ ކުށެއް، ތުހުމަތުތަކެއްގެ މައްޗަށް ބަލާ ޑީޕޯރޓު ކުރަން އުޅުނު އިރު މިމީހުނަށް ވިސްނާވެސް ނުލެވޭ އޭނާގެ އާއިލާ އޮތީ މިތާކަމެއް، އޭނަޔަށް އެހާ ފަސޭހައިން މިތަން ދޫކޮށްލާފަ ނުދެވޭނެކަން. އާއިލާޔާ ދަރިން ދޫކޮށްލާފަ ނުދާން ޔާސިރު ކުރި ހިތްވަރު ވަރަށްވެސް ބޮޑު.\nއޮގަސްޓް 3, 2020 10:37\nއެއީ ދިވެއްސެއްވެސް ނޫން ކޮންހާ ފަތިވަރެއް ތިދަމަނީ\nއޮގަސްޓް 3, 2020 10:54\nއޭނަގެ އަންހެނުން އެއީ ދިވެއްސެއް\nއޮގަސްޓް 3, 2020 05:26\nދެންކީއްވެގެންތޯ ރައީސްޔާ މީން މަރާލަން ސްރީލަންކާގެ ބުޑިސްޓު ޓެރެރިސްޓު ސްނައިޕަރ ފޮނުވާލީ އޭނާއަކީ އެން މެ މަތީފެންވަރަށް މީހުން މެރުުގެ ޓުރޭނިން ވެފަހުރި މީހެއްކަންވަރަށްރަގަޅަށްސާފް ޔާސިރުގެ މަރުގެޒިން މާ ސޯލިހުއާއި މިކަ މުގަބައިވެރިވި ހުރިހާއެން މެން ﷲގެދަރުބާރުގަ އުފުލަންޖެހޭނެ މުސްލި މަކުވެއްޖެއްޔާ އެއީޓެރެރިސްޓެއް ޔަހޫދީ ގެރިއެއްވެއްޖެއްޔާ ވ ބަރާބަރު\nއޮގަސްޓް 3, 2020 05:41\nބޭރު ގައުމު ތަކުން އެގޮތަށް ކަނޑައަޅައި ފައިވާ މީހަކު، މިތާ މިނިވަންކަމާއެކު ދޫކޮށްފައިވާ ބެހެއްޓުމުން، ބޭރު ގައުމުތަކުން ރާއްޖެއަށް އައިސް ދާނެ ނުރައްކަލެއް މާބޮޑު ވާނެ. ހަދާނަން ގެންނަންވީ ބިންލާދިން ހޯދުމަށް އަފްޣާނިސްތާން އަށް އެެރިގޮތް.\nހަމަ ޔަގީނުންވެސް ދެ ސަރުކާރުގެ ވެސް އޭނާ ބަންދުކޮށްގެން ގެންގުޅޭނެ ސިޔާސީ ސަބަބެއް އޮތް ކަމަށް ނުދެކެން،\nމިނިވަންކަމާއި އިސްތިގްލާލް ހިމާޔަށް ކުރާ އެންމެން ލޯބިކުރާއިރު، މިފަދަ ކަންކަމަށް ހުޅުވިފައި ވާ ސިކުނޑިން ވިސްނާ ލުން ވަރަށް މުހިއްމު...\nއޮގަސްޓް 3, 2020 06:16\nދެން ކީއްވެބާ ރާއްޖޭގެ ކޯޓެއްގައި އޭނާއަށް ދައުވާ ނުކުރީ.ނޫނީ އެހާ ވަރުގަދަ ޓެރަރިސްޓަކަށް ވާނަމަ އޭނާގެ މައްސަލަ ތަހުގީގުކޮށް ދައުވާކުރެވޭވަރުގެ ގައުމަކާ ހަވާލު ނުކުރީ ކީއްވެ.އެހާވަރުގަދަ ޓެރަރިސްޓެއް ވެއްޖެޔާ އެެމެރިކާއިން އޭނަޔާ ހަވާލުވާން އަންނާނެ ކަމީ ކަށަވަރުކަމެއް.ރަޝިޔާގެ ހެކަރެެއް ރާއްޖެއިން ހައްޔަރުކޮށްގެން ގެންދިޔަ އެމެރިކާ ބޭނުންވީމަ.ގުޅިގެންނޯ ޓެރަރިޒަމާ ދެކޮޅަށް ގައުމުތައް މަސައްކަތް ކުރަނީ.އަނެއްކާ މިއީ އޯގާތެރި ހިތްތިރި އިންސާނިއްޔަތުގެ ސަރުކާރެއް\nއޮގަސްޓް 3, 2020 06:32\nﷲ ދެކެ ދެނެވޮޑިގެންވޭ\nއޮގަސްޓް 3, 2020 07:24\nމިނިވަންކަން އިންޑިއާ އަށް ވިއްކާލައިގެން ތިބެ ކޮން މިނިވަންކަމެއްގެ ވާހަކައެއް ތި ދައްކަނީ\nއޮގަސްޓް 3, 2020 08:20\nة ހަނދާން ކުރަންވީ މިރާއްޖޭގެ ސަލާމަތަށް ހުރި އެންމެ ބޮޑު ނުރައްކަލަކީ ކެނެރީގޭ ނަޝީދު އާއި އޭނަގެ އައުވާނުންކަން.\nމިކަން ހަނދާން ނުވާނަމަ ދެން ކުރަންވީ ތިމާގެ މަންމާފުޅު ހަނދާން..\nއޮގަސްޓް 3, 2020 09:24\nކަލޯ މިނިވަންކަމާ ދީން މިއޮށް ހިމަޔަތް ކުރަނީ މޮނިޔުމަންޓް ކިބޫ ރައީސް މިހާރު މިތިބީ ްްްްއިންޑިޔާގެ އަޅުވެތިކަމުގާ ރާޖޭގެ ހުރިހާސަރަހަށްދެއްގަ އިންޑިޔާސިފައިން ހަތިޔާރާއެކު ހެލްކަޕްޓަރާ ޑޯނިޔާ މަތިންދަ ބޯޓާ އެކު އެތިބީ އަރާ އަތްގަދަކޮއްފަ ދިވެހިން މިސަރުކާރަށް ސަނަމިކަނީ މިކަންނޭގި ތިބެތަ ނޫން ހަމަ ހސަދަޔާ ދެކޮޅުވެރިކަމާ ޔަހޫދީންގެ ރޭވުންތެރިކަންމޮޅީ ދީނަށް ފުރައްސާރަ ކޮށްފިޔާ އޮޅިގެން ދީނުގެ ދިފާއުގަ ބަހެއް ބުނެފި ހަރުކަށި ފިކުރު ކިބޫމީ އަޅެ މޮނިޔުމަންޓެއްތަ ތަނެއްގަ ބަށްޓާފަހުރި ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް\nއޮގަސްޓް 3, 2020 06:04\nތިހުރިހާ އިތުބާރު ހުރި ބާރުގަދަ ހެކިތައް ހުރިއިރު ދައުވާ ނުކޮށް މިހާ ގިނަދުވަސް ވީ ކީއްވެ. އޭނާ ނިޔާވުމުގެ ކުރިން ތިކަން ހާމަ ނުކުރީ ކީއްވެ\nއޮގަސްޓް 3, 2020 06:27\nކުރިން އެއްވެސް އެއްޗެއް ނުކިޔާ މަރާލާފަ ފޮރުވަން ތި އުޅެނީ\nކޮބައިތޯ ފުލުހުންގެ އިންޓެލް އަށް ނުރައްކާވެގެން ޖަލަށްލި މައުމޫން.ފާރިޝް•އިމްރާން އެހުރީ ހޯމް މިނިސްޓަރަކަށް ބޮންގޮވަން އުޅެގެން ހައްޔަރު ކުރިމީހުން ވެސް އެތިބީ ދޫކޮށްފަ އެއިރެއްގަ އޮންނަ ސަރުކާރުން ބުނާހާ ގޮތައް ރިޕޯޓް އުފައްދާތީ އިތުބާރެއްނުކުރެވޭ\nއޮގަސްޓް 3, 2020 06:47\nސީއައިއޭ އިން މީހުން ގެނެސް ތަހުގީގު ކުރިމީހެ ތިހާނުރައްކާ އަލްގައިދާގެ އިސްމީހެއް އެމެރިކާ އިން ދޫކޮއްފަ ދާނެހޭ ތިވަރުމީހުން ހުރިތަނަކުން ވަގުތުން ގެންދާނެކަން ޔާގީން އިންސާނިއްޔަތާއި ޚިލާފައް މީހެއް މަރާފަ ބުއްދި ހަމަޖެހޭ ވާހަކަ ދައްކާ.\nއޮގަސްޓް 3, 2020 06:51\nމިސަރުކާރުގެ ނުބައިކަމުން މިހިސާބަށް ކަންކަން ދިޔައީ\nއޮގަސްޓް 3, 2020 06:56\nމިގޮތަށް ދޮގު ރިޕޯޓް ނެރުމަށް ކިޔަނީ މަހާނަ މައްޗަށް މަޑިއަށް ޖެހުމޭ!\nދިވެހި ޤައުމީ ޔުނިވާރސިޓީގެ ލެކްޗަރާ އަކަށް ޓެރަރިސްޓެއްކަމަށް ތިބުނާ މީހަކަށް ހުރެވުނީ ކިހިނެތް؟ ތިޔަވަރުގެ އިންޓެލިޖެންސް ހުރިނަމަ ވަޒީފާދިނީ ލޯމަރައިގެން ތިބެތަ؟ ހުސް ދޮގު! ހުސް ދޮގު! ހުސް ދޮގު! ރާއްޖޭގައި ހުރި ބޭރުމީހަކު އެެީ ޓެރަރިސްޓެއް ކަން އިންޓެލިޖެންސް އަށް އެގުނީމާ އޭނާ އިމިގްރޭޝަނަށް ހަޒިރުކޮށް ފުރައިގެން ދިއުމަށް އެތައްފަހަރަކު އާދޭސް ކުރުމަކި ޤައުމެެއްގެ އިމިގްރޭޝަން މަސަކަތް ކުރާ ގޮތްތަ؟ އެގޮތަށް އިމިގްރޭޝަން އިން އެންގުމުން ޔަހްޔާ ފުރައިގެން ނުދިޔައީމާ އޭނާ ފުރުވާލުމަށް ޔަމަނު ސަރުކާރުން ހޯދަންޖެހެނީ ކޮން ޓްރެވެލް ޑޮކިއުމެންޓެެއްތަ؟ ބަލަ ޤައުމީ ޔުނިވާރސިޓީ އިން ވަޒީފާ ދިނީ އޭނާގެ ކޮން ޕާސްޕޯޓް ނޫނީ ޓްރެވެލް ޑޮކިއުމެންޓަކަށް ބަލައިގެންތަ؟ ނޫނީ ވަޒީފާ ދިނީ މޫނަށް ބަލާފަތަ؟ ހުސް ދޮގު! ހުސް ދޮގު! ހުސް ދޮގު!\nފުލުހުން ނެރޭ އިންޓެލިޖެންސް ރިޕޯޓުގެ ހަޤީޤަތް ދިވެހި ރައްޔިތުން ވަނީ ނިކަން ރަންގަޅަށް ދަސްކޮށްފަ. ޔަހްޔާ އަކީ ޑޮލަރުބޮނޑީގެ ހައްޤުގަ ހިންގި ކޮންސްޕިރެސީ ގައި ޤުރުބާންކުރި ކަންބަޅިއެއް. މީ ވަރަށް ގިނަ ވާހަކަ.\nއެމަރްހޫމްގެ މަހާނަމައްޗަށް މަޑިއަށް ޖެހެނީ!\nމަރްހޫމްގެ ފުރާނައަށް ސުވަރުގޭގެ ދާއިމީ ނިއުމަތް ދެއްވާށި!\nއޮގަސްޓް 3, 2020 06:58\nއޮގަސްޓް 3, 2020 07:13\nޔޫ ޝުޑުންޓް ޕޯކް ދަ ބެއާރ\nކަލޭމެންގެ އަމުލުތަކާ ހަވާލުވާންޖެހޭ ދުވަހެއް އޮއެއްކަން ހަނދާކުރާތި.\nމިއީ ފެއިލްވެފަ އޮއެއް ސަރުކާރެއް\nއޮގަސްޓް 3, 2020 07:22\nއޯކޭ. އަލްގަެިދާ ޖަމާއަތާ ގުޅުން ހުރިބަޔަކު ވެއްޖިއްޔާ ހައްޔަރުޖުރަން ޖެހޭނެ. ހަމަ އެގޮތަށް ދީނަށް ފުރައްސާރަކުރާޖަމާއަތްތަކާ ގުޅުން އޮންނަ ބަޔަކުވެސް ހައްޔަރު ކުރަންވާނެތާ\nއޮގަސްޓް 3, 2020 07:29\nއާނ.. އޭނަ މަރުވީމަ ޓެރަރިސްޓޭ އަލްގައިދާ އޭ ފަޅޮލޭ ކިޔައިގެން ދެން ބަޔާންނެރުނީމަ ކަލޭމެން އޭނައަށް ދިން އަނިޔާ ހުއްދަވީތަ! ބަލަ ތިވަރުގެ ނުރައްކާތެރި މީހަކުނަމަ ދަޢުވާކޮށް ކުށް ސާބިތު ކޮއްފަ ހުކުމްކުރާނީ ދޯ.\nއޮގަސްޓް 3, 2020 07:45\nނިޔާވީމަ ތިހުރިހާ ކަމެއް އެގުނީ ކުރިއަކުން ނުކެރުނި ހައްޔަރު ކޮއްފަ ހުރި ިރުވެސް އެއްވެސް މައުލޫމާ ތެއްހާމަ ކުރާކަށް.\nއޮގަސްޓް 3, 2020 08:09\nކަލޭމެން ބުނަނީ. އެއްވެސް ހެއްކެއް ނެތް. ސާބިތު ކުރެވިފައެއް ނެތް ހަމަ އެކަނި ތުހުމަތައް ގެންގޮސްގެން ތިމަރާލީ. ލާދީނީ މީހުން މިނިވަން ކަންމަތީގައި ގައި. ލާދީނީ ސަރުކާރުން މިވަނީ މިގައުމު ސަދޫމައް ހަދާފަ. މިގައުމުގައި އޮތީ ސަދޫމްގެ ކޯޓް ތަކާއި ސަދޫމްގެ ފަނޑިޔާރުންނާއި ސަދޫމްގެ އިންސާފް.\nއޮގަސްޓް 3, 2020 08:16\nދިވެހިރާއްޖޭގެ ޤައުމީ ސަލާމަތަށް ހުރި އެންމެ ބޮޑު ނުރައްކަލަކީ ކެނެރީގޭ މުހައްމަދު ނަޝީދު.\nއޮގަސްޓް 3, 2020 08:34\nޔަމަނައް ދާއިރައް ހައްޔަރުކޮއް މަރުގެ އަދަބު ދީފާނެތީ ރާއްޖެދޫކޮއްފަ ނުދިޔައީ މިބޮޑެތި ކުއްކޮއްފަ ފިލައިގެން އައިސް ކޮންމެ މިހަކައްވެސް ބޭނުންވިޔަފާރިއެއްކޮއް ރައްޔިތުކަންވެސް ހޯދެންއޮތް އެމީހުން ގުޅެކުޅޭފަސްގަނޑެއް\nއޮގަސްޓް 3, 2020 08:44\nފާޅުގައި ލާދީނީ ޙަރަކާތް ހިންގާ އިރު ހައްޔަރެެއް ނުކުރޭ. މި ހަމަ މަރާލީ\nއޮގަސްޓް 3, 2020 08:54\nމީހެއްގެ ފުރާނައިން ގައުމު ހިންގަން އުޅުނީމަ\nއޮގަސްޓް 3, 2020 09:11\n2014 ވަނައަހަރު (ޔާމިނުގެ ސަރުކާރުގަ) އޭނަ މިޤައުމަށް އެތެރެވީ. މިހާރު އިނގިއްޖެއެއްނުން އިހުމާލުވީ ކޮންބައެއްކަން . އަދި މިސަރުކާރުގަ އޭނާ ހައްޔަރުކޮށް އޭނާގެ އަމިއްލަ ޤައުމަށް ފޮނުވާލަން މަސައްކަތް ކުރީ.\nއޮގަސްޓް 3, 2020 09:18\nޔާސިރު ޔަހުޔާގެ ފުރިހަމަ ނަން ޖަހާބަލަ. ޔާސިރު ޔަހުޔާ ސާލިހު\nއޮގަސްޓް 3, 2020 09:25\nކުރިން ތިބުނާ ދީނީ ސަރުކާރުގަ ތިހުރިހައި ކަމެއް ރަނގަޅަށް ކޮށްފަ ދިޔަނަމަ ތިހެން ނުވީސް މިހާރު މިއޮތް ސަރުކާރަށްވުރެ ކުރިން އޮތް ސަރުކާރު ގޯސްކަން އިނގޭ އަބަ !\nއޮގަސްޓް 3, 2020 09:41\nއަލްޤައިދާގެ ބަދަލުހިފުން ތަހައްމަލް ކުރެވިދާނެބާ މިސަރުކާރަށް\nއޮގަސްޓް 3, 2020 09:43\nތީތޯ ހުއްޖަތަކީ"(ޓެރެރިސްޓް)" ކޮބާތޯ ޓެރެރިސްޓުން ނަކީ؟ ޓެރެރިސްޓް ލަޤަބު ކިހިނެއް ތޯ ޙާސިލް ވަނީ ؟ ތިޔައީ ބޮޑު ކަމެއް ނޫންތޯ؟ ކޮން ޙުއްޖަތެއް ތޯ އޮތީ ފަހެ! ކިހިނެއްތޯ ހަމަ ހުރެފަ ކުށްވެރިޔަކަށް ވަނީ ފަހެ؟ ކޮންކަމެއް ތޯ ކުރީ ފަހެ ތިޔަ މޭރުމުން ތިޔަ ބަޔާން ތައް ނެރެނީ ފަހެ؟ ދެން ހުރިހާ މުދައްރިސުން ނަކީ ފަހެ ގަމާރުން ތޯ؟ ކިހިނެއްތޯ ތިޔަ ހުކުމް ކުރަނީ ؟ ހާދަހާ ވާ ދެރަޔޭ މިއީ އަނިޔާވެރި ކަމެެއް ނޫންތޯއެވެ!އަނިޔާދިނުމާ އަނިޔާވެރި އަމަލުތައް އަދި މީހުން މެރުން ފަދަ ކަންކަމަކީ ޓެރެރިޒަމާއި ގުޅޭ ކަންކަމެއް ނޫން ތޯ؟ އަނިޔާވެރިން ޓެރެރިސްޓުންނައް ވާނަމަ ތިޔައީ ފަހެ ޓެރެރިސްޓް ނޫންތޯ؟(ފުލުހުން އަދި ސަރުކާރު ވިޔަސް)\nބަދަލުހިފަން އަލްޤައިދާގެ ހަމަލާއެް އަތުވެދާނެ .. ދެރަކަމެއް\nއޮގަސްޓް 3, 2020 09:49\nޢިބޫ އާއި ސޭކު އިމްރާން ޝަހީދު ޔަހްޔާގެ މަރުގެ ޒިންމާ ނަގަންޖެހޭނެ.\nއޮގަސްޓް 3, 2020 10:28\nމަރްޙަބާ ރައީސް ޔާމީން! ރައީސް ޞާލިޙް! މަރްހޫމް ޔާސިރުގެ މަރުގެ ޒިންމާ އާއި ޙަވާލުވޭ.\nމީހާ މަރުވީމާ މިހާރު ކޮން ހާސަރުތަކެއް ގޮވާކަށް.\nއޮގަސްޓް 3, 2020 10:30\nމިގައުމުގަ އިސްލާމްދީނާ ދެކޮޅުފިކުރުތައް ދިރުވާ އާލާކުރަން ރާއްޖެގަ ދިރިއުޅެމުންދާ ދިވެހިންނާ ކައިވެނިކޮއްގެން އުޅޭ ބައިގަޑު ފުރުވާނުލެވިގެން އުޅެނީ ކެރަފާ އާއިލާގެ ހިމާޔަތުގަ ތިބީމަތޯއެވެ. މިތާގެ ކޮލެޖުތަކައް އިސްލާމް މައްދާކިޔަވަން ޔޫރަޕުގެ ފައްޅިތަކުން މީހުންގެންނަން ބޯގަންވިލާ ގުރޫޕާ ހަވާލުކޮއްބަލާސެވެ\nއޮގަސްޓް 3, 2020 10:41\nބަންގާޅިން(ޑރ ނަޒްލާ އެއްޗެކޭ ހީފުޅު ނުކުރައްވާތި.) ޑީޕޯރޓް ކުރަންވީމަ ކޮށްލެވޭ އެމީހުންގެ ނުރުހުމުގަ ވެސް.. އެކަމު ޔާސިރް ޑީޕޯރޓް ނުކޮށްލެވުނު. ތިހާ ޤައުމުގެ ސަލާމަތައް ނުރައްކާ ބޮޑު މީހަކަށް ޔާސިރް ވަންޔާ ކީއްވެބާ ބަންގާޅިން ފޮނުވާލާ އުސޫލުން ޔާސިރް ފޮނުވާ ނުލެވުނީ.. ދެން އޮތީ ޤައުމަށް ތިހާ ނުރައްކާ ބޮޑު ޓެރޮރިސްޓަކަށް ޔާސިރް ވަންޔާ ކީއްވެބާ އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ވަޒީފާ މި ޤައުމުގައި އޭނަޔަށް ދެވުނީ.. އެހެން ވީމަ ފުރަތަމަ ފިޔަވަޅު އަޅަންވީނު އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީއަށް.. ހަމަ ނުޖެހޭ ވާހަކަ ނުދައްކާ ޤާތިލު ސަރުކާރު..\nއޮގަސްޓް 3, 2020 11:06\nއެމީހާ ނިޔާވީމައި ތޯ ތިކަން ހާމަކުރަންޖެހެނީ؟ ކީއްވެތޯ ދިރިހުރި އިރު އެކަން ހާމަނުކުރީ؟\nއޮގަސްޓް 3, 2020 12:17\nހިންނަވަރު ކިބޫ....... އިސްލާމްދީނުގައި އޮވޭ މަރުގެ ދިޔަ ކަލޭ ދައްކަން ޖެހޭ ދުވަސް އަންނާނެ... ސޭކު އިމުރާނުވެސް ހިމެނޭ ޔާގުންޑާ ޔާމިނުވެސް ހިމެނޭ\nއޮގަސްޓް 3, 2020 12:31\nއެހެންވެގެންނޭ މިތިބަ އަލްގައިދާ އައިސިސް މީހުން ފުއްޕަނީ\nއޮގަސްޓް 3, 2020 12:46\nއިންސާފްވެރި ތަހްޤީގެއްނުކޮށް، ސަރީއަތެއްނެތި ، ބަންދުކޮށް މަރުވެގެންދިޔުމުން އެމީހަކައް މދުނިޔޭގަ ކޯޓެއްގައި ދިފާޢުގަިއ ވާހަކަދައްކާނެ ފުރުސަތުނެތްތަނުގައި އިލްޒާމް ނުވަތަ ތުހުމަތުތައް އެެޅުވުމަކީ އިންސާފުތޯ. ޢިންސާފުގެ ބެނާހިފައިގެން ވެރިކަމައް އައި ސަރުކާރު ގެ ހަމައާލަމަ ހުރިގޮތް . މިއީ ތިޔަބެފުޅުންގެ އަމަލު ތައް ހުރިގޮތް .\nއޮގަސްޓް 3, 2020 13:04\nއެއްވެސް ކުށެއް ސާބިތެއް ނުކުރެވޭ... ހަގީގަތެއް ނެތް އިލްޒާމް ބޮލުގަ އަޅުވާފަ ޑިޓެންޝަން ސެންޓަރުގަ ބެހެއްޓީ.... މިހާރު ވެސް ހެކިނެތި ހަގީގަތެއް ނެތް އިލްޒާމްތަކެއް ބޮލުގަ އަޅުވަނީ... ކޮބާ ހެކި؟ ކުއްކުރި ކަމުގެ ހެކި ހުރިނަމަ ކީއްވެ ޝަރީއަތެއް ނުބޭއްވީ؟ ކީއްވެ ހުކުމްނުކުރީ؟ ... ވަރަށް ބޮޑު އަނިޔާއެއް ތިދިނީ... ތިބުނާ ކަހަލަ ނުރައްކާތެރި ކަންތަށް ކުރިނަމަ ކީއްވެ ޝަރީއަތެއް ނުބޭއްވީ، ކީއްވެ ހުކުމްނުކުރީ؟ ކީއްވެ ގަދަަކަމުން ޑީޕޯޓްނުކުރީ!!! ވަކި ގައުމެއްގެ މީހަކަށް ވާތީ ޓެރަރިސްޓެކޭ ކިޔާފަ ޖަލަށް ލުމަކީ އަނިޔާއެއް...\nއޮގަސްޓް 3, 2020 13:20\nއެމެރިކާ އިޒްރޭލް ރަޝިޔާ މިހެން ގޮސް ލިސްޓު ވަރަށް ދިގު ކީއްވެހޭ މުސްލިމުން މަރާ ޓެރެރިސްޓުންނަށް މިތަނުން ހިމާޔަތްދެނީ. ކަލޭމެންގެ މުނާފިގުކަން ވަރަށް ސާފު.\nއަނެއް6ކަންތައް\nއޮގަސްޓް 3, 2020 13:52\n2015 ވަނަ އަހަރު، ސައިކަލު ވިއްކާލައިގެން ރަަޖިސްޓަރީ ބަދަލް ކުރަން ތަންތަނުން ތައްގަނޑު ޖަހަންޖެހޭ ފޯމުގަ އޮތް، 2009 ވަނަ އަހަރު ރާޖެތެރޭ ކޯޓަކުން ނިންމި މަސަލަޔަކާ ގުޅުގެން ކޯޓަށް -/2500 ދޭންޖެހޭ ކަމަށް. އެއީ ކޯޓުން ބޭރުން މީހަކު ވަރިކޮއްގެންނޯ. 2009 ގަ މަށައްވާނީ 16 އަހަރު.3އަހަރު ނެގި އެކަން ރަނގަޅު ކުރަން. މީ އަދި ނިންމާފަ އިން ޝަރީ އަތެއް. ތީއަދި ސާބިތުކޮށް ޝަރީއަތެއްވެސް ނުކުރާ ކަމެއް. ދެން އަދި ކިހާވަރެއްވާނެ؟؟.... އިންޓަނޭޝަނަލް އަދި ދިވެހި ދައުލަތުން ތިބުނާހާ ހެކި އޮތްއިރު. ކީއްވެބާ އެންމެ އަޑުއެހުމެއްވެސް ނުބޭއްވުނީ. ފިސްތޯލައެއް ފެނިގެންވެސް އެކަންކުރި. މިހާރު އެމީހަކު ހުދުކާފޫރު މިނިވަނަކަސް. ސީދާ ސަދޫމް ޤާނޫން!!!!\nއޮގަސްޓް 3, 2020 14:47\nހަގީގަތަކީ، މި މީހާ އަކީ، އެމެރިކާއިން ޔަމަނުގަ މުސްލިމުން މަރަމަުން ދިޔައިރު އެމެރިކާނުންނާ ދެކޮޅަށް މުޒަހާރާ ތައް ލީޑް ކުރި ޔަމަނު ގެ ސްކޫލް ޕްރިންސިޕަލެއް. ހަނުގުރާމަ ކުރާ މީހެެއްނޫން، އަރަބި ކިޔަވައިދޭ ސްކޫލެއް ހިންގާ އާދައިގެ ޔަމަނު ރައްޔިތެއް، ދެން އެމެރިކާނުން ޔަހްޔާ މަރާލަން އުޅޭތީ ވެ އޭގެ ފަހުން އައިސް ދިރިއުޅެމުން ދިޔައީ ގަތަރުގަ، ގަތަރުގެ ސަރުކާުރާ ދެކޮޅަށް ސައުދީން ފިޔަވަޅު އެޅިދުވަސް ވަރު އެއީ، އެދުވަސް ވަރު އެމެރިކާއިން ޔަހްޔާ ގެ ސަބަބުން އެމީހުން ޔަމަނުގަ ކުރި ގިނަ ކަންތައް ޔަމަނުގެ ރައްޔިތުން ނަށް ފަޅާ އަރުވާލީމަ އޭގެ ހަސަދައިގަ އެމެރިކާ އިން އެމީހުން ހިލޭ ބޯޑަރ ސިސްޓަމް ކޮންޓްރޯލް ދީފަ ހުން ނަގަުމު ތަކުގެ ތެރެއިން ރާއްޖޭގެ ސަރުކާރުގަ ޔަހްޔާ ބޭރު ކޮއްލަން އެދުނީ، އޭރު ޔަހްޔާ ހުރީ ދިވެއްސަކާ އިނދެގެން، ދެން ސަރުކާރުން އެމެރިކާ ގެ އެދުން ޔަހްޔާ އަށް ހުށަ ހެޅީ، އެމީހުން އެހީ ވާނެ ކަމަށް ބުނެ، އެކަމަކު ޔަހްޔާ ދެކޮޅު ހެދީ އެމެރިކާ އާ ހަވާލު ވާން، އޭގެ ނަތީޖާ އަކަށްވީ އިމިގްރޭސަން ޑީޓެއިންގަ ބަންދު ކުރުން، ދެން ހައި ހޫނު ކަމުގެ ހަޅުތާލު ހެދީ އިމިގްރޭސަނާ އެކީ ވަފެ އޮތް އެއްބަސް ވުމެއް އެއީ، ގެއިން ކާބޯތަކެތި ތައްޔާރު ކޮއްގެން ގެންދެވޭނެ ގޮތެއް ހެދުން، ފަހުން އެތަކެތި އިމިގްރޭސަނުން ކާލާ ކަމަށް ވަނީ، ޔަހްޔާ އަކަށް ނުލިބޭ، އެހެންވެ ޔަހްޔާ ނިންމީ ގެއިން ގެންނަ ކާތަކެތި ޔަހްޔާ އަށް ދެން ދެކަށް ނުކައި ހުންނަން، އެހެން ކަމުން މިކަކަންތައް ތަކަކީ ސަރުކާރުގެ އިހުމާލުން ކުޑަ ކުޑަ ދަރި އަކު ޔަތީމު ކޮއްލާ، އަންހެނަކު ހުވަފަތް ކޮއްލުން. މީ ވަރަށް ހިތާމަ ހުރި ކަމެއް މުސްލިމުން ނާ ދެކޮޅަށް ސޮލީބީން ނަށް ވާގި ވެރި ވެގެން ކުރެވިފަ މިއޮތީ، ވ،ދެރަ،،\nއޮގަސްޓް 3, 2020 19:22\nޢޭނަ ދުނިޔޭގައި ހުއްޓާ ތި މައުލޫމާތު ރައްޔިތުންނަށް ނުދިނުމުން ތި ދައްކާވާހަކައަށް އިތުބާރު ކުރެވޭނެ ހެއްޔެވެ؟


School Guide: Dhivehi bahah molhukurevidhaane | Mihaaru\nޕްރައިމަރީ ގްރޭޑްތަކުގެ ދަރިވަރުންތަކެއް: އެންމެ ކުޑައިރުއްސުރެ ދިވެހި ބަހާ މެދު ލޯބި އުފެއްދިދާނެ\n12 ޑިސެމްބަރ 2016 - 06:31\n"ދިވެހި" މާއްދާއަކީ ދިވެހި ދަރިވަރުން އެންމެ ފޫހިވާ އެއް މާއްދާ އެވެ. އަމިއްލަ ނަން ތާނަ އަކުރުން ކުށެއް ނުލައި ލިޔެލަން ނޭނގޭ ބައެއް ދަރިވަރުން ގްރޭޑް 10 ނިންމާފައި ސްކޫލުން ނުކުމެޔޭ ބުނުމުން ގަބޫލު ކުރަން ދަތިވެދާނެ އެވެ. ނަމަވެސް ދިވެހި ޓީޗަރުން އެކަމަށް ހެކިވެ އެވެ. އަދި އެކަން ރަނގަޅު ކުރުމަށް ކުރަންވީ ކަންތައް ވެސް ޓީޗަރުން ފާހަގަކުރެ އެވެ.\nވިސްނާލަން ޖެހޭ ތިން ކަމެއް\n"އެއް ކަމަކީ އެ ކުދިން ދިވެހި އެއްޗެހި ގިނައިން ކިޔުން. ދިވެހި ބަހުން ލިޔެފައި ހުންނަ އެއްޗެހި ނުކިޔާތީ، ދިވެހި އެއްޗެހި ރަނގަޅަށް ކިޔަން ވެސް ބައެއް ކުދިންނަކަށް ނޭނގޭ. ދިވެހިން ލިޔަން ވެސް އެހާ ނުފަރިތަ، ކިޔަން ވެސް އެހާ ކޮށި،" ނައިފަރު މަދްރަސަތުލް އިފްތިތާހުގެ ސާނަވީ ދިވެހި ޓީޗަރެއް ކަމަށްވާ ހާމިދާ އަބްދުﷲ ވިދާޅުވި އެވެ.\n"ދެ ވަނަ ކަމަކަށް، އެ ކުދިން އެހެން މާއްދާތަކުގެ އެއްޗެހި އިނގިރޭސި އަކުރުން ލިޔާ ގޮތަށް ދިވެހި ބަހުން ލިޔެފައި ހުންނަ އެއްޗެހި ތާނަ އަކުރުން ގިނަގިނަ އިން ލިޔަންވީ. އެކަން ކުރަންވާ ވަރާ ގާތަށް ވެސް އެ ކަމެއް ނުކުރޭ. އެހެން މާއްދާތަކުން އޭ ސްޓާ ހޯދާ ކުދިން ދިވެހިން މި ދަނީ ފެއިލްވަމުން."\n"ތިން ވަނަ ކަމަކަށް ފާހަގަކުރެވޭ ކަމަކީ ދިވެއްސަކީ މުހިންމު މާއްދާއެއް ކަމަށް ނުދެކި އެ މާއްދާ އަށް ޝައުގުވެރި ނުވުން."\nދިވެހި ބަހުގެ ޓެސްޓުގައި މާ ގިނައިން ލިޔަން ޖެހޭ ގޮތަށް އޮތުމަކީ ވެސް ދަރިވަރުންނަށް އިމްތިހާން އުނދަގޫވެ، ނަތީޖާ ދަށްވާ ސަބަބަކަށް ވެދާނެ ކަމަށް ބައެއް ޓީޗަަރުން ގަބޫލުކުރެ އެވެ.\nދިވެހި ބަހަށް ދަރިވަރުން ދަށްވާ ވާހަކަ ދައްކާތާ ކިތަންމެ އަހަރެއް ވެއްޖެ އެވެ. ނަމަވެސް އެކަމުގެ ހަގީގީ ސަބަބަކީ ކޮބައިކަން ބަލަން މިހާތަނަށް އެކަށީގެންވާ ދިރާސާއެއް ކުރެވިފައެއް ނެތެވެ. އެހެންކަމުން، އެކަން ބަދަލު ކުރެވޭނީ، އެކަން މެދުވެރިވާ ސަބަބުތައް ދެނެގަނެގެން ކަމަށް ގިނަ ޓީޗަރުން ދެކެ އެވެ.\nމިހާރުން މިހާރަށް ކުރެވިދާނެ ބައެއް ކަންކަން\n- ފިލާވަޅުގައި ކުދިން ބައިވެރިކުރާ މިންވަރު މިހާރަށް ވުރެ އިތުރުކުރުމުން (މިސާލަކަށް ނަން އިތުރާއި ކަން އިތުރުގެ ފިލާވަޅެއް ބޯޑުގައި ލިޔުމުގެ ބަދަލުގައި ނޫހެއް ނޫނީ މަޖައްލާއެއްގެ ލިޔުމަކުން ދެއްކުން)\n- ދިވެހި ބަހުގެ ގަވާއިދު ދަސްކޮށްދޭން ދަަރިވަރުން ގްރޫޕްތަކަށް ބަހާލައިގެން މަސައްކަތްކުރުވުން (މިސާލަކަށް އެއް ގްރޫޕަކުން ނަން އިތުރުތައް ވަކިކުރާނީ. އަނެއް ގްރޫޕަކަށް ހަވާލުކުރާނީ ކަން އިތުރު ވަކިކުރަން.)\n- ދިވެހި ފޮތްތައް ކިޔުއްވަން އާދަކުރުވުން. (ބައެއް އުމުރުފުރާ އަށް ބޭނުންވާ ވަރަށް ދިވެހި ބަހުން ފޮތްތައް ނެތަސް، ލިބެން ހުރި ފޮތްތަކެއް ބޭނުންކުރެވިދާނެ.)\nފޮތް ނެތްތަން ފޫބައްދާނެ އެހެން ގޮތެއް\nބައެއް ޓީޗަރުން ބުނާ ގޮތުގައި ބައެއް އުމުރުފުރާތަކުގެ ކުދިން ޝައުގުވެރިވާ ކަހަލަ ދިވެހި ފޮތްތަކެއް ނުހުރެ އެވެ. އެކަމަކު އެ އުނިކަން ފޫބެއްދޭނެ އެހެން ވަސީލަތްތައް ބޭނުންކުރެވެން އެބަ އޮތެވެ. މިސާލަކަށް ކޮންމެ އުމުރު ފުރައެއްގެ ކުއްޖަކު ވެސް ކިޔާހިތްވާ ކަހަލަ އެތައް ބައިވަރު ލިއުންތަކެއް ރާއްޖޭގެ މީޑިއާތަކުން ތައްޔާރުކުރެ އެވެ. އެހެންކަމުން އެފަދަ ލިއުންތައް ކްލާސް ތެރޭގައި ކިޔޭނެ ގޮތް ހަމަޖެއްސިދާނެ އެވެ.\nރާއްޖޭގެ އިސް ލިއުންތެރިޔަކު ބުނީ ދިވެހި ބަހުން ލިއެފައި ހުންނަ ފެންވަރު ރަނގަޅު ރިޕޯޓްތަކާއި ފީޗާ މަޒުމޫންތައް އޮންލައިން ނޫސްތަކުން ލިބެން އެބަ ހުއްޓެވެ.\n"މިސާލަކަށް ހިނގާ ޒާހިލްގެ ރިޕޯޓް ނަގަމާ. އެއީ ގޮތް ނޭނގޭ ބައްޔެއް ތަހައްމަލް ކުރަމުން އަންނަ ކުއްޖެއް. އެ ކުއްޖަޔާ ބެހޭ ގޮތުން އެބަ ހުރި ރަނގަޅު ރިޕޯޓްތައް ލިއެފައި. ކްލާހަށް އެ އެއްޗެހި ގެންގޮސް، ދަރިވަރުން ލައްވާ ކިއުއްވިދާނެ،" އެ ލިޔުންތެރިޔާ ބުންޏެވެ.\nކްލާސް ތެރޭގައި ދިވެހި ބަހަށް ކުދިންގެ ލޯބި ޖައްސަން ކުރެވޭނެ އެންމެ މުހިންމު އެއް ކަމަކީ ކިޔަވައިދިނުމުގައި ޓީޗަރުން ގެންގުޅޭ އުސޫލުތަކަށް ބަދަލެއް ގެނައުމެވެ. އެއީ، ލިޔުންތެރިޔާ ފާހަގަކުރި ގޮތަށް، މީޑިއާތަކުން ފެންނަ ރަނގަޅު އުފެއްދުންތައް ކުދިންނާ ހަމަޔަށް ގެނެސްދޭ، އެ އެއްޗެހި ކިޔަން ޝައުގުވެރިކަން އުފެއްދުމެވެ.\nކިޔާނެ ފޮތްތައް މަދުވެދާނެ އެވެ. އެކަމަކު އެ ހުސްކަން ފޫބައްދާނެ އެހެން ގޮތްތައް ހޯދެން އެބަ އޮތެވެ. އެއީ ދިވެހި ޓީޗަރުންނަށް ވަރަށް ފަސޭހައިން ކުރެވިދާނެ ކަމެކެވެ.\nސްކޫލް ތައުލީމް ކިޔަވާކުދިން ދިވެހި ބަސް އޯލެވެލް އިމްތިހާން އެޗްއެސްސީ އިމްތިހާން ސްކޫލް ގައިޑް 2016\nދިވެހިބަހުން ލިޔަންކިޔަން ނޭނގި ދިވެހިބަހަށް ފޫހިވެގެން މިއުޅެނީ ވަރަށް ގިނަ ސަބަބުތަކާހެދިއެވެ. ބައެއް ސަބަބު ތިޔަ ހުރީ ލިޔުއްވާފައެވެ. ފާހަގަކުރެވޭ އެންމެބޮޑު އެއް މައްސަލައަކީ ދިވެހިބަހާއި އިނގިރޭސިބަސް އަޅައިކިޔައި، އަޅައިބަލައި ދެބަހުގެ ތަފާތު ދަރިވަރުންނަށް ކިޔައިނުދިނީމާ ލިޔެފައި ހުންނަ ލިޔުންތައް ދިވެހިބަހުގެ ހަމަތަކަށްވެސް އިނގިރޭސިބަހުގެ ހަމަތަކަށްވެސް ނުފެތި ހުންނަ ކަމެވެ. މީގެ މިސާލަކީ، ސްކޫލްސް މިބަސް ދިވެހިބަހަށް ތަރުޖަމާކުރާއިރު މިއޮންނަ ގޮތެވެ. ދިވެހިބަހުން ލިޔާއިރު ސްކޫލްސްތައް ލިޔާތީއެވެ. އަނެއް މިސާލަކީ ދިވެހިބަހުގައި އޮންނަ އާއި މިއަކުރު ލިޔަންވީ ތަންތަނާއި ހަމަތައް ނޭނގޭތީ ލިޔެ އުޅެނީ ކެއުން އަދި ބުއިން އަދި ދުފުން މިހެންނެވެ. ލިޔަންޖެހޭ ގޮތަކީ ކެއިންބުއިމާއި ދުފުން މިހެން ކަމެއް އޮންނަނީ ނޭނގިފައެވެ.\nހުރިހާވެސް މައްސަލައަކީ ދިވެހިބަހުގެ މުދައްރިސުންގެ ފެންވަރު ދަށްވުން. ބަސް އުނގެނި ދަސްކުރަން ބޭނުންވާ ކުއްޖަކަށް އަދި ބަސް ދަސްކޮށްދޭ މުދައްރިސަކަށް ބޭނުންވާނެ ގިނަފޮތްތަކެއް އެބަހުރި. މައްސަލައަކީ އެތަކެތި ބޭނުން ކުރާނެގޮތް ނުވަތަ ބޭނުން ހިފާނެގޮތް ނޭގުން. ދިވެހިބަހުގެ އެންމެ އަސާސީ އެއްހަމައަކީ ސުކުން ޖެހުމުގެ ހަމަ ކަމަށްވާއިރު މުދައްރިސުންގެ ތެރޭގައިވެސް ގިނައީ އެހަމަ ނޭނގޭ މީހުން.\nޒަމާނީ އާލާތްތަކުގައި ދިވެހިބަސް ތާނަ އަކުރު ބޭނުންކޮށްގެން ޓައިޕްކުރެވޭނެ ގޮތް އިތުރަށް ފަސޭހަ ކުރަންވީ!! އަދި ދިވަހި ބަހުން ހުންނަ އެޕްތައް ގިނަކުރަންވީ!! ކުދިން އަތުގައި އޮންނަނީ ފޮތެއްނޫން. ފޯނު، ޓެބް ނޫނީ މިޒާތުގެ އެހެންކޮންމެވެސް އެއްޗެއް. ދިވެހިބަސް މިތަކެއްޗާ ރައްޓެހިވެގެން ކުދިންނާ ރައްޓެހިވެވޭނީ!\nދިވެހި ޓީޗަރުން ހަމަ ކަޑައީ ...


ޖުލައި މަހު ބޭއްވުމަށް ޤާނޫނުން ލާޒިމްކުރާ ރައްޔިތުންގެ ބައްދަލުވުން ބާއްވައިފި - R. Fainu Council\nޖުލައި މަހު ބޭއްވުމަށް ޤާނޫނުން ލާޒިމްކުރާ ރައްޔިތުންގެ ބައްދަލުވުން ބާއްވައިފި\nފައިނު ކައުންސިލް އިދާރާ 8:13 PM ޚަބަރު\nޖުލައި މަހުގެ ތެރޭގައި ބޭއްވުމަށް ލާމަރުކަޒީ ޤާނޫނުން ލާޒިމްކުރާ ރައްޔިތުންގެ ބައްދަލުވުން 28 ޖުލައި 2018 ވަނަ ދުވަހު ބާއްވައިފިއެވެ.\nކީރިތި ޤުރުއާނުގެ ބަރަކާތުން ބައްދަލުވުން ފައްޓަވައިދެއްވީ ކައުންސިލް އިދާރާގެ މަސައްކަތު މުވައްޒަފު އަޙުމަދު މުޙައްމަދެވެ. އެއަށްފަހު ޖަލްސާ ކުރިޔަށް ދާނޭގޮތުގެ ތަފްޞީލް އ. ޑިރެކްޓަރ އިބްރާހީމް ޙުސައިން ދެއްވިއެވެ. އަދި މިޖަލްސާގެ މުހިންމު ކަމާއި މިޖަލްސާގައި ރައްޔިތުންގެ ގިނަ ބަޔަކު ޙިއްސާ ވުމުގެ މުހިންމު ކަމާއި ބެހޭގޮތުން އަލިއަޅުވާލެއްވިއެވެ.\nޖަލްސާގައި ދެން އޮތީ ކައުންސިލްގެ ރައީސްގެ ވާހަކަދެކެވުމެވެ. ކައުންސިލްގެ ރައީސް އިބްރާހީމް ނާޞިރުގެ ވާހަކައިގައިވެސް މިބައްދަލުވުމުގެ މުހިންމު ކަމާއި މިފަދަ ބައްދަލުވުންތަކުން ރަނގަޅު ނިންމުންތަކެއް ނިންމުމަށްޓަކައި ގިނަ ބައެއްގެ ބައިވެރިވުން މުހިންމު ވާކަމުގައި ދެންނެވިއެވެ. އަދި ފާއިތުވި6މަހު ކައުންސިލުން ކުރިޔަށް ގެންގޮސްފައިވާ މުހިންމު ހަރަކާތްތަކަށް އަލިއަޅުވާލެއްވިއެވެ.\nއެއަށްފަހު ދެން އޮތީ، ފާއިތުވި6މަސް ދުވަހުގެ ރިޕޯޓް ހުށަހެޅުމެވެ. ރިޕޯޓްގެ ޕްރެޒެންޓޭޝަނަށްފަހު ކައުންސިލްގެ މަސައްކަތު ތާވަލުގައި ހިމެނޭ މުހިންމު ކަންކަމާއި ކައުންސިލްގެ އާމްދަނީއިން 2019 ވަނަ އަހަރު ކުރުމަށް ކައުންސިލުން ނިންމަވާފައިވާ ކަންކަމުގެ ތަފްޞީލާއި މާލީ ހިސާބުތަކުގެ ތަފްޞީލް ދެވުނެވެ. އަދި މިކަންކަމާއި މެދު ހިޔާލު ފާޅުކުރުމުގެ ފުރުޞަތު ހުޅުވާލެވުނެވެ.\nޖަލްސާ ނިންމާލީ ވަޑައިގެންނެވި ބޭފުޅުންނަށް އެރުވުނު ބިލެއްމީރުކޮށްލެއްވުމަކުންނެވެ.\nޖުލައި މަހު ބޭއްވުމަށް ޤާނޫނުން ލާޒިމްކުރާ ރައްޔިތުންގެ ބައްދަލުވުން ބާއްވައިފި Reviewed by ފައިނު ކައުންސިލް އިދާރާ on 8:13 PM Rating: 5


Bridge Matheegai kuraa konme kaivenyakah sarukaarun 27,000 Rufiyaa dhenee!\nބްރިޖް މަތީގައި ކުރާ ކޮންމެ ކައިވެންޏަކަށް ސަރުކާރުން 27،000 ރުފިޔާ ދެނީ!\nމާޅެ-ހުޅުމާލެ ބްރިޖް -- ފޮޓޯ: ހައުސިން މިނިސްޓަރު\nޗައިނާއާއި ރާއްޖޭގެ ގުޅުން ރަމްޒުކޮށްދޭ "ސިނަމާލެ ބްރިޖް" މަތީގައި ކައިވެނި ހަފްލާ ބާއްވާ ފަރާތްތަކުގެ ހަފްލާގެ ހުރިހާ ހަރަދެއް ސަރުކާރުން ދޭގޮތަށް ނިންމައިފި އެވެ.\nބްރިޖް މަތީގައި ކައިވެނިކުރަން ބޭނުން ފަރާތްތަކަށް އެ ފުރުސަތު ދިނުމަށް ނިންމައި ހައުސިން މިނިސްޓްރީން މިއަދު ވަނީ ފޯމް ދޫކުރަން ފަށާފަ އެވެ.\nއެ ފޯމްގައި ބުނެފައިވާ ގޮތުން ބްރިޖް މަތީގައި ކައިވެނި ކުރެވޭނީ ދެމަފިރިންގެ ވެސް އަލަތު ކައިވެންޏަށް ވާނަމަ އެވެ. އެފަދަ ދެމަފިރިންނަށް ބްރިޖް މަތީގައި ކައިވެނިކޮށްދޭއިރު، އަންހެންމީހާއަށް ހެދުން ގަތުމަށް 15،000 ރުފިޔާ، ފިރިހެން މީހާ އަށް 7000 ރުފިޔާ އަދި ދެމީހުން ޒީނަތްތެރިވުމަށް 5000 ރުފިޔާ ސަރުކާރުން ދޭނެ ކަމަށް ބުނެފައިވެ އެވެ. އަދި ފޯމް ހުށަހަޅާ ޖޯޑަކީ ކައިވެންޏަށް ހޭލުންތެރިކުރުމުގެ ޕްރޮގްރާމް ފުރިހަމަކޮށްފައި ނުވާ ދެމީހުންނަމަ، ހައުސިން މިނިސްޓްރީން އެކަން ވެސް ކޮށްދޭނެ ކަމަށް އެ ފޯމްގައި ބުނެފައިވެ އެވެ.\nމީގެ އިތުރުން ވެސް ހަފްލާގެ ފޮޓޯ ނަގައިދިނުންވެސް ހިލޭ ހަމަޖެހިގެންދާނެ ކަމަށާއި މި ހުރިހާ ކަމެއް ކުރެވިގެންދާނީ ކައިވެނިކުރާ ފަރާތާއި ހައުސިން މިނިސްޓްރީއާ އެކު ވެވޭ އެއްބަސްވުމެއްގެ ދަށުން ކަމަށް ވެސް ބުނެފައިވެ އެވެ.\nބްރިޖް މަތީގައި ކައިވެނި ކުރެވެނީ ވަކި ތީމްތަކެއްގަ އެވެ. އެގޮތުން ފަސް ތީމެއް ކަނޑައަޅާފައިވާއިރު، އޭގެ ތެރޭގައި ހިމެނެނީ މޯލްޑިވިއަން، ޗައިނީސް، ފްލޯރަލް، ސަންސެޓް އަދި ވިންޓޭޖް އެވެ. އެތަނުން ރިކްއެސޓް ކުރެވޭނީ ގިނަ ވެގެން ދެ ތީމަކަށެވެ. އެ ދެ ތީމްގެ ތެރެއިން ފުރުސަތު ދެވެން އޮތް ތީމް ފައިނަލް ކުރާނީ މިނިސްޓްރީ އިންނެވެ.\nހައުސިން މިނިސްޓްރީން ބުނީ، ބްރިޖް މަތީގައި ބާއްވާ ކައިވެނި ހަފްލާގައި ބައިވެރިވެވޭނީ ގިނަވެގެން 50 މީހުންނަށް ކަމަށެވެ. އެހެންކަމުން މި ޝަރުތުތުތަކަށް އެއްބަސްވާ ފަރާތްތަކުން އަވަހަށް ފޯމް ހުށަހެޅުމަށް ވެސް ވަނީ އަންގާފަ އެވެ.\nބްރިޖް މަތީގައި ކައިވެނިކުރަން އެދޭ ފޯމް ހައުސިން އިން ދޫކުރާނީ މިމަހުގެ 13 ވަނަ ދުވަހުގެ ނިޔަލަށެވެ.\nސިނަ މާލެ ބްރިޖް ހައުސިން މިނިސްޓްރީ ވަރި ކައިވެނި\nބްރިޖް ހުޅުވި ރަސްމިއްޔާތަށް 32 މިލިއަން ރުފިޔާ ހަރަދުކޮށްލި!\nމަގުތައް ވަރަށް އަވަހަށް ހުޅުވާނަން، ތާރީހެއްނެތް!


Chelsea ge furusathu feni Mourinho kanbodu vejje\nއޮލިވާ ޖިރޫޑް ޓޮޓެންހަމް ހޮޓްސްޕާސް އާ ދެކޮޅަށް ލަނޑު ޖެހި މެޗުގައި، ޗެލްސީއަށް އޮތް ފުރުސަތުތައް، ޓޮޓެންހަމްއަށް ނެތުމުން، އެ ޓީމުގެ ކޯޗް ހޮޒޭ މޮރީނިއޯ ކަންބޮޑު ވެއްޖެ އެވެ.\nޓޮޓެންހަމްގެ ކޯޗުގެ ގޮތުގައި، އޭނާގެ ކުރީގެ ޓީމުގެ ދަނޑުގައި ކުޅުނު މެޗުން ޓޮޓެންހަމް ބަލިވީ 2-1 ންނެވެ. މޮރީނިއޯ އިޝާރާތް ކުރާ ފުރުސަތަކީ ކުޅުންތެރިންގެ ގޮތުން ޗެލްސީއަށް އޮތް ފުރުސަތުގެ މައްޗަށެވެ. އޭގެ އަނެއްކޮޅަށް ޓޮޓެންހަމްގައި އަނިޔާގެ ސަބަބުން ސްޓައިކަރެއް ނެތި ކުޅެން ޖެހުމުގެ ކަންބޮޑުވުމަށް މޮރީނިއޯ އިޝާރާތް ކުރެ އެވެ.\nމި ސީޒަންގައި، އޮލިވާ ޖިރޫޑް ފެންނަނީ ޗެލްސީގެ ތިން ވަނަ ސްޓައިކަރެއްގެ ގޮތުގަ އެވެ. އެއީ ޓެމީ އަބްރަމްހަމް އާއި މީޝީ ބައްޝުއާއީގެ ފަހަތުންނެވެ.\nޗެލްސީގެ ފުރަތަމަ ލަނޑު ޖިރޫޑް ކާމިޔާބު ކުރީ މެޗުގެ 15 ވަނަ މިނެޓްގަ އެވެ. ދެ ވަނަ ލަނޑު 45 ވަނަ ކާމިޔާބު ކުރީ މާކޯސް އޮލޮންސޯ އެވެ. ޓޯޓެންހަމްގެ ލަނޑަކީ ޗެލްސީގެ އެންޓޯނިއޯ ރޫޑިގާ އަތުން ބައިކޮޅަށް ވަން ލަނޑެކެވެ.\nމެޗަށް ފަހު ވާހަކަ ދައްކަމުން މޮރީނިއޯ ބުނީ، އެޓޭކިންގެ މުހިންމު ކުޅުންތެރިންނަށް އަނިޔާވެފައި ވުމުން ސީޒަންގެ ބާކީ އޮތް ތިން މުބާރާތުގައި ވާދަ ކުރުމަކީ އުނދަގޫ ކަމެއް ކަމަށެވެ. އަދި ކުރިއަށް އޮތް ތިން މަސް ދުވަހު އެ އުނދަގޫ އިތުރަށް ތަހަންމަލް ކުރަން ޖެހޭނެ ކަމަށް ކޯޗް ބުންޏެވެ.\n"އޭގެ ބަދަލުގައި ބަލާ ޗެލްސީ އަށް، އެ މީހުން އެ ކުޅުނީ ދުނިޔޭގެ ޗެމްޕިއަން [ފްރާންސް] ގެ ސްޓައިކަރު [ޖިރޫޑް] ހިމަނައިގެން، ބެންޗުގައި އެބަހުރި ހެރީ ކޭންއަށް ފަހު އިންގްލެންޑްގެ ދެ ވަނަ ސްޓައިކަރު [އަބްރަހަމް] ދަނޑުގެ ސްޓޭންޑްގައި މެޗު ބަލަން އެބަހުރި ބެލްޖިއަމްގެ ގައުމީ ޓީމުގެ ސްޓައިކަރު [ބައްޝުއާއީ]،" މޮރީނިއޯ ވާހަކަ ދެއްކި އެވެ.\n"ދަނޑުގައި ނެތް އަހަރެމެންގެ އެންމެ ސްޓައިކަރެއް ވެސް، ބެންޗުގައި ވެސް ނެތް، ސްޓޭންޑްގައި ވެސް ނެތް، ހޮސްޕިޓަލުގައި އެބަތިބި ދެ ސްޓައިކަރުން، މި ޓީމުގައި މިއޮތީ އާދަޔާ ހިލާފް ނެގެޓިވް ހާލަތެއް."\nމޮރީނިއޯ ބުނީ، ކުރިއަށް އޮތް ދުވަސްތަކުގައި މޫސާ ސިސޯކޯވެސް އަނިޔާއިން ރަނގަޅުވެ ކުޅުމުގައި ބައިވެރިވާނެ ކަމަށެވެ. އޭނާ އަކީ ސްޓައިކަރެއް ނޫން ކަމަށާއި އެހެންނަމަވެސް އެޓޭކިންގައި ކޮންމެވެސް ކަހަލަ ހައްލުތަކެއް އޭނާއާ އެކު ހޯދޭނެ ކަމަށް މޮރީނިއޯ ބުންޏެވެ.


SunOnline: Bangladesh ge MP aku university imthihaanu hadhan eynaa ah vatharu meehun\nބަންގުލަދޭޝްގެ އެމްޕީއަކު ޔުނިވާސިޓީ އިމްތިހާނުތައް ހަދަން ފޮނުވީ އޭނާއާ ވައްތަރު މީހުން\nރުގިއްޔާ މުހައްމަދު މޫސާ 22 Oct 2019, 10:38\nބަންގުލަދޭޝްގެ މެމްބަރު ތަމަންނާ ނުސްރަތު ވަނީ ޔުނިވާސިޓީ އިމްތިހާނުތައް ހަދަން އޭނާއާ ވައްތަރު މީހުން ފޮނުވާފަ -- ފޮޓޯ: ނަގޮރިކް ޓީވީ\nޑާކާ (އޮކްޓޯބަރު 22): ބަންގުލަދޭޝްގެ ގާނޫނު ހަދާ މަޖިލީހުގެ މެމްބަރު ތަމަންނާ ނުސްރަތު، އޭނާގެ ޔުނިވާސިޓީ އިމްތިހާނުތައް ހަދަން އޭނާއާ ވައްތަރު އަށް މީހަކު ފޮނުވި މައްސަލައެއް ފެންމަތިވެ، އެޔުނިވާސިޓީން އޭނާ ވަކިކޮށްފި އެވެ.\nބަންގުލަދޭޝްގެ ވެރިކަން ކުރާ އަވާމީ ލީގު ޕާޓީއަށް ނިސްބަތްވާ ނުސްރަތުގެ މައްޗަށް ވަނީ ޔުނިވާސިޓީގެ 13 ޓެސްޓަކަށް، އޭނާއާ ވައްތަރު އަށް މީހަކު ފޮނުވި ކަމަށް ތުހުމަތުކޮށްފަ އެވެ.\nއެމައްސަލަ ފެންމަތިވީ ޕްރައިވެޓް ބްރޯޑްކާސްޓަރެއް ކަމަށްވާ ނަގޮރިކް ޓީވީން، ނުސްރަތުގެ ޔުނިވާސިޓީގައި އިމްތިހާނެއް ކުރިއަށް ދަނިކޮށް އެތަނަށް ގޮސް، ނުސްރަތު ކަމަށް ހެދިގެން ހުރި އަންހެނަކާ ވާހަކަ ދެއްކުމުންނެވެ. އަދި އެ ހާދިސާގެ ވީޑިއޯއަށް ސޯޝަލް މީޑިއާއިން ބޮޑު ސަމާލުކަމެއް ލިބުމުންނެވެ.\nމިދިޔަ އަހަރު ޕާލިމެންޓަށް އިންތިހާބުވި ނުސްރަތު ކްލާސްތައް ނަންގަވަމުން ގެންދެވީ ބަންގުލަދޭޝް އޯޕެން ޔުނިވާސިޓީ (ބީއޯޔޫ)ގައި ބެޗްލާ އޮފް އާޓްސް ޑިގްރީއަކަށެވެ.\nބީއޯޔޫގެ ވައިސް ޗާންސެލަރު ޕްރޮފެސަރު އެމްއޭ މަންނާން ވިދާޅުވި ގޮތުގައި މެމްބަރު ނުސްރަތު ޔުނިވާސިޓީން ވަކިކުރީ ކުށެއް ކުރުމުންނެވެ. އަދި ދެން އޭނާއަށް އެޔުނިވާސިޓީން ކިޔެވުމުގެ ފުރުސަތެއް ނުދޭނެ އެވެ.\nނަން ހާމަ ކުރަން ބޭނުން ނުވާ ކޮލެޖުގެ އޮފިޝަލަކު ވިދާޅުވި ގޮތުގައި މެމްބަރު ނުސްރަތުގެ ބަދަލުގައި އަންނަ މީހަކު އިމްތިހާނު ހަދާ އިރު އޭނާގެ ގާޑުން ވަށައިގެން ތިބެ އެވެ. އަދި އެއީ އެހެން މީހެއްކަން ޔުނިވާސިޓީގެ އެންމެންނަށް އެނގުނު ނަމަވެސް، އެ މެމްބަރަކީ ވަރަށް ނުފޫޒު ގަދަ އާއިލާއެއްގެ މެމްބަރެއް ކަމުން އެއްވެސް މީހަކު މީގެ ކުރިން އެވާހަކަ ނުދައްކަ އެވެ.\nއެހާދިސާއާ ގުޅިގެން މެމްބަރު ނުސްރަތު ވަކި އެއްޗެކޭ ވިދާޅުވެފައެއް ނުވެ އެވެ.\nބަންގްލަދޭޝްގެ އިތުރު 200 މީހަކު ފުރުވާލައިފި\nފެރީއެއް ބަންޑުން ޖަހާލައި، 30 މީހަކު މަރުވެއްޖެ


Imran Khan ge aris beyfulheh kamavvaa Aleem Khan hayyaru koffi Imran Khan ge aris beyfulheh kamavvaa Aleem Khan hayyaru koffi\nއިމްރާން ޚާންގެ އަރިސް ބޭފުޅެއްކަމަށްވާ އަލީމް ޚާން ހައްޔަރުކޮށްފި\nއަލީމް ޚާން ނޫސްވެރިންނާ ވާހަކަދައްކަވަނީ\nޕާކިސްތާނުގެ ބޮޑުވަޒީރު އިމްރާން ޚާންގެ ވަރަށް އަރިސް ބޭފުޅެއްކަމަށްވާ އަލީމް ޚާން ހައްޔަރުކޮށްފިއެވެ. ޕަންޖާބް ސްޓޭޓްގެ ލޯކަލް ސަރުކާރުގެ ލޯކަލް ގަވަރމެންޓް އެންޑް ކޮމިއުނިޓީ ޑިވެލެޕްމަންޓާ ބެހޭ ވަޒީރު އަލީމް ޚާން ހައްޔަރުކުރީ، ކޮރަޕްޝަނުގެ މައްސަލައަކާ ގުޅިގެންކަމަށް ޕަންޖާބުގެ ފުލުހުން ބުނެއެވެ.\nކޮރަޕްޝަނާ ދެކޮޅަށް މަސައްކަތްކުރާ ޕާކިސްތާނުގެ އިދާރާ "ނެޝަނަލް އެކައުންޓެބިލިޓީ ބިއުރޯ" އެން.އޭ.ބީ އިންވެސް ވަނީ އަލީމް ހައްޔަރުކުރިކަން ކަށަވަރުކޮށްދީފައެވެ. އެ އިދާރާއިން ބުނީ އަލީމް ހައްޔަރުކުރީ، އެ އިދާރާއިން ތަޙުޤީޤުކުރަމުންދާ މައްސަލައަކާ ގުޅިގެންކަމަށެވެ.\nއެ އިދާރާއިން ތަޙުޤީޤުކުރަނީ ޕަންޖާބުގެ ލޯކަލް ސަރުކާރުގެ ފަންސާސް ހަ ކުންފުންޏެއް ހިމެނޭ، ކޮރަޕްޝަންގެ ބޮޑު މައްސަލައެއް ކަމަށާއި، އޭގައި އަލީމް ޝާމިލުވާކަމަށް ތުހުމަތުކުރެވޭ ކަމަށް ޕާކިސްތާނުގެ މީޑިއާއިން ބުނެއެވެ.\nއަލީމް ޚާނަކީ، ފާއިތުވި އަހަރު ޕާކިސްތާނުގައި ބޭއްވި ޢާއްމު އިންތިޚާބުގައި ބޮޑުވަޒީރު އިމްރާން ޚާންގެ ޕާކިސްތާން ތަހްރީކޭ އިންސާފް ޕާޓީގެ ފަރާތުން ވާދަކުރައްވައިގެން ޕަންޖާބު ޕްރޮވިންޝަލް އެސެމްބްލީގެ ލާހޫރުގެ ގޮނޑިއެއް ކާމިޔާބު ކުރައްވާފައިވާ ބޭފުޅެކެވެ. ޕާކިސްތާނުގެ ބޮޑުވަޒީރުކަމާ އިމްރާން ޚާން ހަވާލުވެ ވަޑައިގަތުމަށްފަހު ތަންފީޒުކުރެއްވި ސަތޭކަ ދުވަހުގެ އެޖެންޑާގެ ކަންތައްތަކުގައިވެސް އެންމެ އިސްކޮށް އުޅުއްވި ބޭފުޅުންގެ ތެރޭގައި އޭނާ ހިމެނިވަޑައިގަންނަވައެވެ.


Olympics ah Raajje in Im'aan aai Sausan - vNews.mv\nއޮލިމްޕިކްސްގައި ވާދަކުރާ ރާއްޖޭގެ ދެ ފެތުންތެރިން- ފޮޓޯ:- ސްވިމިންގ އެސޯސިއޭޝަން އޮފް މޯލްޑިވްސް\nއޮލިމްޕިކްސް އަށް ރާއްޖެއިން އިމްޢާނާއި ސައުސަން\nއައްފާން މުހައްމަދު 24 May 2021, 17:33\nމިއަހަރުގެ ޖުލައި މަހު ކުރިއަށްދާ ޓޯކިއޯ އޮލިމްޕިކްސް ގައި ރާއްޖެ ތަމްސީލުކުރާ ފެތުންތެރިންގެ ގޮތުގައި އިމްޢާން އަލީ އާއި އައިޝަތް ސައުސަން ހޮވައިފިއެވެ.\nމި ދެ ފެތުންތެރިން އޮލިމްޕިކްސް އަށް ހޮވާފައިވަނީ ޓްރަޔަލް އަކަށް ފަހުއެވެ. މި ޓްރަޔަލްތައް ކުރިއަށް ގެންގޮސްފައިވަނީ އޭޕްރިލް މަހުގެ 23 ވަނަ ދުވަހުން ފެށިގެން މި މަހުގެ ފަސްވަނަ ދުވަހުގެ ނިޔަލަށެވެ.\nޖުމްލަ4ބައިވެރިން މި ޓްރަޔަލްގައި ވާދަކުރިއިރު ފިރިހެން ބައިން ވާދަކުރީ އިމްޢާން އާއި މުބާލް އައްޒާމް އެވެ. އަދި އަންހެން ބައިން ވާދަކުރީ ސައުސަންގެ އިތުރުން އައިޝަތު ސާޖިނާއެވެ. އޮލިމްޕިކްސް އިން އިމްޢާން ޖާގަހޯދީ ޓްރަޔަލްގައި 3140 ޕޮއިންޓު ހޯދައިގެންނެވެ. އޭނާ އާއި ވާދަކުރި މުބާލް އަށް ލިބިފައިވަނީ 3024 ޕޮއިންޓެވެ.\nއަންހެން ބައިން ޓްރަޔަލްގައި ކުރިހޯދި ސައުސަން އަށް ލިބިފައިވަނީ 2997 ޕޮއިންޓެވެ. އޭނާ އާއި ވާދަކުރި ސާޖިނާއަށް ލިބިފައިވަނީ 2905 ޕޮއިންޓެވެ.\nމިއަހަރުގެ އޮލިމްޕިކްސް ޖަޕާނުގެ ވެރިރަށް ޓޯކިއޯގައި ކުރިއަށްދާއިރު މި މުބާރާތުގައި ރާއްޖެއިން ވާދަކުރާ ދެ ފެތުންތެރިންގެ ތެރެއިން ސައުސަން އަކީ 2019 ވަނަ އަހަރު ބޭއްވި 13 ވަނަ ސައުތު އޭޝިއަން ގޭމްސްގެ 50 މީޓަރު ބެކްސްޓްރޯކް އިވެންޓުގައި ވާދަކޮށް ގައުމީ ރިކޯޑު އައުކޮށްފައެވެ. އަދި ހަމަ އެ ގޭމްސްގައި އިމްޢާން ވަނީ 200 ބްރެސްޓްރޯކުގެ ގައުމީ ރެކޯޑްވެސް އައުކޮށްފައެވެ.\nބްރެޒިލްގެ ރިއޯގައި 2016 ވަނަ އަހަރު ބޭއްވި އޮލިމްޕިކްސް ގައި ރާއްޖޭގެ ދެ ފެތުންތެރިން ކަމަށްވާ އައިމިނަތު ސަޖަން އާއި ނިޝްވާން އިބްރާހީމް ވަނީ ވާދަކޮށްފައެވެ. މި މުބާރާތުގައި ސަޖަން ވަނީ އަންހެނުންގެ 100 މީޓަރު ފްރީސްޓައިލް އިވެންޓިގެ ގައުމީ ރިކޯޑި އެ ފަހަރު އާކޮށްފައެވެ.\nޖޫން މަހު ކުރިއަށް ގެންދިއުމަށް ތާވަލުކޮށްފައިވާ އޮލިމްޕިކްސް އަކީ މިދިޔަ އަހަރު ބާއްވަން މަސައްކަތް ކުރި އޮލިމްޕިކްސް އެވެ. އެހެންނަމަވެސް މުބާރާތް މި އަހަރަށް ފަސްކުރެވުނީ ދުނިޔޭގައި ކޮވިޑުގެ ނުރައްކާ ބޮޑުވުމާއި ގުޅިގެންނެވެ. އަދި ޕެރަލިމްޕިކްސް ބާއްވަން ތާވަލުކޮށްފައިވަނީ މި އަހަރުގެ އޮގަސްޓް މަހުގެ 24 ވަނަ ދުވަހުން ފެށިގެން ސެޕްޓެމްބަރު މަހުގެ ފަސްވަނަ ދުވަހުގެ ނިޔަލަށެވެ.\nކުޅިވަރު ސްވިމިން ޓޯކިއޯ އޮލިމްޕިކްސް


Trump ge campaign gai Russia ge nufoozu oikamuge hehkei nei: report\nޓްރަމްޕްގެ ކެމްޕެއިންގައި ރަޝިއާގެ ނުފޫޒު އޮތްކަމުގެ ހެއްކެތް ނެތް: ރިޕޯޓް\nމަލާގެ ތަހުގީގުގެ ދަށުން، ޓްރަމްޕްގެ އަރިސް ބޭފުޅުންތަކަކަށް މިހާރުވެސް ވަނީ ދައުވާކޮށް ޖަލަށްލެވިފަ އެވެ. -- ފޮޓޯ: އޭއެފްޕީ\nވޮޝިންގްޓަން (މާޗް 25) - އެމެރިކާގެ ރައީސްކަމަށް 2016 އިންތިހާބުވުމުގެ ކުރިން، ރައީސް ޑޮނަލްޑް ޓްރަމްޕްގެ ކެމްޕެއިންގައި ރަޝިއާގެ ނުފޫޒު ބޭނުންކުރިކަމުގެ ހެއްކެތް ލިބިފައިނުވާކަމަށް އެކަމަށް ކުރި ތަހުގީގު ރިޕޯޓުގައި ބުނެފި އެވެ.\nއެ ރިޕޯޓުގެ މައްޗަށް އެޓާނީ ޖެނެރަލް ވިލިއަމް ބާ ތައްޔާރުކޮށް ކޮންގްރެސްއަށް ފޮނުއްވާފައިވާ ހުލާސާގައި ބުނެފައިވަނީ ރަޝިއާގެ ނުފޫޒު ބޭނުންނުކުރުމުގެ އިތުރުން ޓްރަމްޕް އިސްވެ އިންސާފަށް ހުރަސްއެޅުއްވި ކަމުގެ ސާފު ހެކި ލިބިފައިނުވާ ކަމަށެވެ.\nއެ ހުލާސާއާ ގުޅިގެން ޓްރަމްޕް ވަނީ އުފާފާޅުކުރައްވައި ޓްވީޓް ކުރައްވައިފަ އެވެ. އެ ތަހުގީގުގެ ދަށުން، ޓްރަމްޕްގެ އަރިސް ބޭފުޅުންތަކަކަށް މިހާރުވެސް ދައުވާކޮށް ޖަލަށްލާފައިވާއިރު، މަލާގެ އެ ރިޕޯޓުގައި އިތުރު ބަޔަކަށް ދައުވާކުރަން ހުށަހަޅައިފާނުވާކަމަށް ޖަސްޓިސް ޑިޕާޓްމަންޓުން ވަނީ ބުނެފަ އެވެ.\n"މި ރިޕޯޓުގައި ރައީސް ޓްރަމްޕް އެއްވެސް ކުށެއް ކުރެއްވިކަން ކަނޑައަޅާފައިނުވި ނަމަވެސް، އޭގެ މާނައަކީ ކުށުން ބަރީއަވެފައިވާކަމެއް ނޫން،" މަލާގެ ރިޕޯޓުގައި ބުނެފައިވެ އެވެ.\nއެޓާނީ ޖެނެރަލްގެ ހުލާސާ ސިޓީއާ ގުޅިގެން، އިދިކޮޅު ޑިމޮކްރެޓުން ދަނީ މަލާގެ ރިޕޯޓް އާންމުކުރުމަށް ގޮވާލަމުންނެވެ. ނަމަވެސް، ބާ ވިދާޅުވީ، އެ ރިޕޯޓު ގާނޫނު ހަދާ މަޖިލީހާއި ހިއްސާކުރެވޭނީ، އޭގައި ހިމެނޭ ބައެއް މައުލޫމާތުތައް އުނިކޮށްފައި ކަމަށެވެ.\nއަދި ހައުސްގެ ޖުޑީޝަރީ ކޮމިޓީއަށް ބާ ހާޒިރުކުރާނެކަމުގެ އިޝާރާތެއްވެސް ވަނީ ދީފަ އެވެ.\nއެމެރިކާ ރަޝިޔާ ޑޮނަލްޑް ޓްރަމްޕް


BML in nagaafaiva loan thakah faisa dhekun6mas dhuvahah faskohffi\nބީއެމްއެލުން ދޫކޮށްފައިވާ ލޯނުތަކަށް ފައިސާ ދެއްކުން ހަ މަސްދުވަހަށް ފަސްކޮށްފި\nސަރުކާރުގެ އިކޮނަމިކް ރިކަވަރީ ޕްލޭންގެ ދަށުން ކޮވިޑް-19 އާ ގުޅިގެން ފަރުދުންނަށާއި ވިޔަފާރިތަކަށް ކުރިމަތިވާ ދަތިތަކަށް ހައްލެއް ހޯދައިދިނުމުގެ ގޮތުން ބޭންކް އޮފް މޯލްޑިވްސް (ބީއެމްއެލް) އިން ނަގާފައިވާ ލޯނުތައް ދެއްކުން6މަސްދުވަހަށް ފަސްކޮށްދިނުމަށް ނިންމިކަމަށް ސަރުކާރުން ވަނީ އިއުލާނު ކޮށްފައެވެ.\nއެގޮތުން މިވަގުތު އަމިއްލަ ފަރުދުންނާއި ވިޔަފާރިތަކަށް ދިމާވެފައިވައި ދަތިތަކަށް ލުޔެއް ހޯދައިދިނުމަށް ބީއެމްއެލް އިން މިވަނީ މި ފަރާތްތަކުން ނަގާފައިވާ ލޯނުތަކުގެ ޕްރިންސިޕަލް އަދި އިންޓަރެސްޓް އަދަދު އަނބުރާ ދެއްކުމުގެ މުއްދަތު6މަސްދުވަހަށް ފަސްކޮށްފައެވެ.\nބީއެމްއެލް އިން ބުނި ގޮތުގައި މި މުއްދަތުގެ ލޯނުގެ އިންޓަރެސްޓްއަށްވާ ފައިސާ ލޯނުގެ އަދަދަށް އިތުރުކުރެވިގެންދާނެތީވެ، ލޯނު އަނބުރާ ދެއްކުމަށް ކަނޑައެޅިފައިވާ މުއްދަތަށްވެސް މިވަނީ6މަސްދުވަސް އިތުރު ކުރެވިފައެވެ. އަދި މީގެ އިތުރުން ލޯނު ދެއްކުން ފަސްކުރާ6މަހަށް ފަހު، ޖެހިގެން އަންނަ6މަސްދުވަހުތެރޭ ކޮންމެ މަހަކަށް ދައްކަން ޖެހޭ އަދަދު %20 މަދުކޮށް ދެއްކުމުގެ ފުރުސަތުވެސް ހަމަޖެހިފައިވާ ކަމަށް ބީއެމްއެލުން ބުންޏެވެ.\nބޭންކް އޮފް މޯލްޑިވްސްގެ ޕަރސަނަލް، ހައުސިންގ، އަދި ބިޒްނަސް ލޯނުތައް ނަގާފައިވާ ފަރާތްތަކުގެ ތެރެއިން6މަސްދުވަހަށް ފައިސާ ދެއްކުން ފަސްކުރުމަށް ބޭނުންވާ ކަސްޓަމަރުންނަށް 1 މާރިޗް 2020 އިން ސެޕްޓެމްބަރ 2020 ގެ ނިޔަލަށް މިފުރުސަތު ލިބޭނެއެވެ. ލޯން އަނބުރާ ދެއްކުން ފަސްކޮށްދިނުމަށް ކަނޑައެޅިފައިވާ ހަމައެކަނި ޝަރުތަކީ ލޯނަށް ގަވައިދުން ދައްކަންޖެހި، ނުދައްކާ ފައިސާއެއް ނެތުމެވެ.\n“މިގޮތުން މާރިޗު މަހުން ފެށިގެން ސެޕްޓެމްބަރ މަހުގެ ނިޔަލަށް ކޮންމެ ވަގުތެއްގައިވެސް ލޯނުގެ ފައިސާ ފަހުންދެއްކޭނެގޮތް ހަމަޖައްސައިދިނުމަށް ކަސްޓަމަރަށް އެދެވޭނެއެވެ. ދައްކަންޖެހޭ ފައިސާ ފަސްކޮށްދިނުމުގައި އަމިއްލަ ފަރުދުންނާއި ވިޔަފާރިތަކަށް ދޫކޮށްފައިވާ ކްރެޓިޑް ކާޑާއި އޯވަރޑްރާފްޓް އަށް ދައްކަންޖެހޭ ފައިސާ ނުހިމެނެއެވެ،” ބީއެލްއެލުން ބުންޏެވެ.\nބީއެމްއެލުން ބުނި ގޮތުގައި ލޯނު އަނބުރާދެއްކުން ފަސްކުރަން ބޭނުންވާ ކަސްޓަމަރުންނަށް6މަސް ދުވަހު ލޯނުގެ ޕްރިންސިޕަލް އަދި އިންޓަރެސްޓް މި6މަސްދުވަހު ދައްކާކަށް ނުޖެހޭނެއެވެ. ނަމަވެސް މި6މަސް ދުވަހު ލޯނުގެ އިންޓަރެސްޓްއަށްވާ ފައިސާ ލޯނުގެ އަދަދަށް އިތުރުކުރެވި ލޯނުގެ ބާކީ މުއްދަތުގެ ތެރޭގައި މަހުންމަހަށް ބަހާލައިގެން ދައްކަން ޖެހޭނެއެވެ. ލޯނުތަކުގެ އިންޓަރެސްޓް ރޭޓަށް ބަދަލެއް ގެނެވިފައި ނުވެއެވެ. އެހެންކަމުން މިހާރުވެސް ލޯނަށް ފައިސާ ދައްކަމުންދާ ގޮތަށް އެއްވެސް ބަދަލެއް ނުގެނެސް ލޯނަށް ފައިސާ ދައްކަން ބޭނުންވާ ކަސްޓަމަރުންނަށް އެ ފުރުސަތުވެސް ލިބިގެންދާނެ ކަމަށް ބީއެމްއެލުން ބުންޏެވެ.\nމިކަމާ ގުޅޭ ގޮތުން ވަކިވަކިން ކޮންމެ ކަސްޓަމަރަކަށް ލޯނާ ގުޅޭ މައުލޫމާތު ފޯރުކޮށްދީ، ލޯނަށް ދައްކަންޖެހޭ ފައިސާ އަނބުރާ ދެއްކުން ފަސްކުރުމުގެ ފުރުސަތު ބޭނުންވާ ކަސްޓަމަރުންނަށް ފަސޭހަކަމާއެކު އެ ފުރުސަތު ފަހިކޮށްދީ އަދި ވަކިން ހާއްސަކޮށް ފަރުދުންނަށް އޮންލައިންކޮށް މިކަމަށް އެދި ހުށަހެޅޭނެ ގޮތް މިއަންނަ ހަފްތާތެރޭގައި ހަމަޖެހިގެންދާނެ ކަމަށް ވެސް ބީއެމް އެލުން ބުންޏެވެ.


Raazuvaa Kulhumah Haassa Chess Arcade Hulhumalegai Hulhuvaifi - Vaguthu\nރާޒުވާ ކުޅުންތެރިނަށް ރާޒުވާ ކުޅޭނެ ތަނެއް ނެތުމުގެ މައްސަލަ އަށް ހައްލެއް ގެނެސް، ރާޒުވާ ކުޅުމަށް ހާއްސަ ޗެސް އާކޭޑްއެއް ހުޅުމާލޭގައި ހުޅުވައިފިއެވެ.\nނެޝަނަލް ޗެސް އާކޭޑް ހުޅުއްވައިދެއްވީ އެކަމަށްޓަކާ މިއަދު ހަވީރު ހުޅުމާލޭގެ މިނީ ސްޕޯޓްސް ކޮންމްޕްލެކްސްގައި ބޭއްވި ރަސްމިއްޔާތެއްގައި ރައީސުލްޖުމްހޫރިއްޔާ އިބްރާހިމް މުހައްމަދު ސާލިހުއެވެ.\nމިއަދު ޗެސް އާކޭޑް ހުޅުވިއިރު، މިއަދު ވަނީ ރާޒުވާ މުބާރަތެއް ފަށާފައެވެ. އެ މުބާރާތް ޝަރަފް ކޮށްދެއްވީ ރައީސް އިބްރާހިމް މުހައްމަދު ސޯލިހުއެވެ. ރައީސް އަދި މިނިސްޓަރ މަހުލޫފް ވަނީ މި މުބާރަތް ފެށުމުގެ ރަސްމިޔާތުގައި ތުއްތު ކުދިންނާއެކު ރާޒުވާ ކުޅުއްވާފައެވެ.\nއެ ރަސްމިއްޔާތުގައި ވާހަކަ ދައްކަވަމުން މަހުލޫފް ވިދާޅުވީ މިއަދަކީ ކުޅިވަރާއި ޗެސް އަަށް ވަރަށް އުފާވެރި ދުވަހެއް ކަމަށެވެ.\n"ރާޒުވާ ރާއްޖޭގައި ކުޅެމުން އަންނަތާ ވަރަށް ގިނަ ދުވަސް ވެއްޖެ, މިއަދު މިވަނީ ރާޒުވާ ކުޅޭ ތަނެއް މިހާރު ރާޒުވާ ކުޅޭ ކުދިންނަށް މިހާރު ހަމަޖެހިފައި" މަހުލޫފް ވިދާޅުވިއެވެ.\n"ކުރިން ޖޫނިއާ މުބާރަތް އޮތް ދުވަހު އަޅުގަނޑު ބުނިން ކުދިންނާއި ބައްދަލުކޮށްފައި ރާޒުވާ ކުޅޭނެ ތަނެއް ނެތުމުގެ މައްސަލައަށް ހައްލު ހޯދަވައިދެއްވާނަމޭ މިއަދު އަޅުގަނޑު އުފާ ވަނީ ރައީސް އާއި ވާހަކަ ދައްކަވައިގެން މިމައްސަލަ އަށް ހައްލު ހޯދުމަށް ހުޅުމާލެއިން އިމާރާތެއް ހަމަޖެހުމުން" މަހުލޫފް ވިދާޅުވިއެވެ.\nމަހުލޫފް ވިދާޅުވީ ކުރިން ރާޒުވާ ކުޅޭ ކުދިން ޖެހެނީ ތަންތަން ކުއްޔަށް ނަގަން ކަމަށެވެ.\nމަހުލޫފް އިތުރަށް ވިދާޅުވީ ކުޅިވަރު ކުޅޭ ކުޅިވަރަކަށް ނަހަދައި ސީރިއަަސް ކޮށް ނަގަން ޖެހޭ ކަމަށާއި މިހާރު ރާއްޖޭގައި ވެސް ޒުވާން ރާޒުވާ ކުޅުންތެރިން އުފެދެމުން އަންނަ ކަމަށެވެ.\nރާއްޖޭގައި ރާޒުވާގެ ހަރަކާތްތައް ފުޅާކުރުމުގެ ގޮތުން ދާދިފަހުން ވަނީ ޖޫނިއާ ގައުމީ ސްކޮޑުތައް އެކުލަވާލާފަ އެވެ. އެގޮތުން ޖުމްލަ ހަ އުމުރުފުރައަކަށް ގައުމީ ޓީމު ވަނީ އެކުލަވާލާފަ އެވެ. މީގެއިތުރުން ރާއްޖޭގައި ރާޒުވާގެ ހަރަކާތްތައް ފުޅާކޮށް ކުރިއެރުވުމުގެ އެއްބަސްވުމެއްގައި އޯލް އިންޑިއާ ޗެސް ފެޑެރޭޝަނާއި ރާއްޖޭގެ ޗެސް އެސޯސިއޭޝަނާއެކު ވަނީ އެއްބަސްވުމެއްގައި ސޮއިކޮށްފަ އެވެ.\nމިއަދު ފެށުނު ގައުމީ ރާޒުވާ މުބާރާތުގައި ގިނަ އަދަދެއްގެ ރާޒުވާ އަށް ފަރިތަ ދަރިވަރުން ބައިވެރިވެއެވެ.\nއޮގަސްޓް 28, 2019 20:21\nމަހުލުފޫ ހުޅުމާލެ މިނީ ސްޕޯޓްސް ކޮމެޕްލެކްސަކީ ކޮން ވެރިކަމެއްގަ އެޅިތަނެއްތަ؟ފޮނިކަޑަނީ.. ތިތަން ހުޅުވިމީހުން އިންޑޯ ކުޅިވަރަށް ހާއްސަކޮއްގެން އެޅިތަނެެއް ހުރިކަން ޔޫތު މިނިސްޓަރަށް އެގުމުން މެޑެލްޖަހަން ފޯރިއެއް އެބަހުއްޓެނުން.. ކަލެޔާ އިބުރާހީމާ ދެމީހުން ކިތައްމެ ފޮންޏެބުޔަސް ހަގީގަތެ އޮޅުވައެނުލެވޭނެ..\nއޮގަސްޓް 28, 2019 23:21\nކަލޭމެނަށް ހިންގޭނެ މެގަ ޕްރިޖެކްޓްތައް ތި ހިންގެނީ. ކުލަލުން، ރާޒުވާ ބޯޑު ބެހެއްޓުން، މަގުމަތީ ދެފަށްދެމުން، ހުސްކޮށްފަ އޮތް ބިމެއްގަ ޕާކިން ލައިން ދަމާލުން، މަގުމަތީހުރި ގަސްތަށްކޮށުން، އެއްކޮޅަށް ދުއްވާމަގެއް ދެކޮޅަށް ބަދަލުކޮށްލުން، ޓީވީއަށްއަރާ ދެދަޅަޔަށް ކޮނިކަނޑާ ކަމެއް ނުވުން. މިހިރީ މިސަރުކާރުގެ މެގަ ޕްރޮޖެކްޓްތައް. ބާރަށް އަތާ ފަޔާ ޖަހާ.\nސެޕްޓެމްބަރު 21, 2019 22:17\nމިމީހުން މިކުރާކަމަކީ ކާޅު ހާލިހެދީމައި ކޮވެލި ގޮސް ބިސްއަޅަނީ ބަށްތިރީސް ބިލިޔަން ރުފިޔާގެ ބަޖެޓު މުރުމުރުގޮށްވާ ކާލީ ހާދަމީރޭ ހާދަމީރޭ ހާދަމީރޭ...


Vettunu Flight Ge Cabin Crew Ehge Emme Fahu Dhuvasthah - Vaguthu\nވެއްޓުނު ފްލައިޓުގެ ކެބިންކްރޫއެއްގެ އެންމެ ފަހު ދުވަސްތައް\nއަލްފިއާނީ ހިދާޔަތުލް ސޯލިޚާ (ވ)\nމިދިޔަ ހޯމަ ދުވަހުގެ ހެނދުނުގެ ވަގުތެއްގައި އިންޑޮނޭޝިއާގެ ޖަކާޓާއިން ފުރައިގެން ސުމަޓްރާއަށް ދަތުރުކުރި ފްލައިޓެއް ވެއްޓި އެއިން ދަތުރުކުރި އެންމެން މަރުވި ޚަބަރު ގިނަ ބަޔަކު އެހީ ކަންބޮޑުވުމާއި ހިތްދަތިކަމާއި އެކުއެވެ. އެ ހާދިސާގައި ދުނިޔެ ދޫކޮށް ދިޔަ ގިނަ މީހުންގެ ހަށިގަނޑުތައް އަދިވެސް ފެނިފައި ނުވާއިރު، އެފަރާތްތަކުގެ އާއިލާއަށް ގިނަ ބަޔަކު ދަނީ ހިތްވަރު ދެމުންނެވެ.\nލަޔަން އެއާގެ ފްލައިޓެއް ވެއްޓި ހިނގި މި ހިތާމަވެރި ހާދިސާއަށް ދެ ދުވަސްވެގެން ދާއިރު، މިހާރު އެންމެ ގިނަ ބައެއްގެ ސަމާލުކަން ލިބިފައިވަނީ ފްލައިޓުގައި އެ ދުވަހު ޑިއުޓީ އަދާކުރަމުން ދިޔަ އަލްފިއާނީ ހިދާޔަތުލް ސޯލިޚާގެ އެންމެ ފަހުގެ ދުވަސްތަކަށެވެ. މީސްމީޑިއާގެ މަންސަތައް މެދުވެރިކޮށް އޭނާ ދައްކާފައި ހުރި ވާހަކަތަކާއި އާންމުކޮށްފައި ހުރި ފޮޓޯތަކުން އޭނާއަކީ ހިއްވަރު ގަދަ ޒުވާނެއްކަން އެނގިގެންދާ ކަމަށް ގިނަ ބަޔަކު ބުނެއެވެ.\nއަލްފިއާނީ ހިދާޔަތުލް ސޯލިޚާ (ކ)\nއުމުރުން 20 އަހަރުގެ ސޯލިޚާގެ އިންސްޓަގްރާމަށް މިހާރު ގިނަ ބައެއްގެ ނަޒަރު ހުއްޓިފައިވާއިރު، ދެހާސް ފޮލޯވަރުން ކުރިން އިން އޭނާގެ އިންސްޓަގްރާމުގެ ފޮލޯވަރުންގެ އަދަދު ވަނީ 21000 އަށް އިތުރުވެފައެވެ. މީގެ ތެރެއިން ގިނަ ބަޔަކު ދަނީ، ސޯލިހާގެ އެންމެ ފަހުގެ ދުވަސްތައް ފެންނަ ފޮޓޯތައް އާންމުކޮށް އާއިލާއަށް ތައުޒިޔާ ފޮނުވަމުންނެވެ.\nސޯލިހާ އެންމެ ފަހުން ކޮށްފައިވާ ޕޯސްޓެއްގައި ބުނެފައިވަނީ، އޭނާއަކީ އެންމެ ފުރިހަމަ މީހާ ނޫން ކަމަށެވެ. އަދި ހަޔާތުގައި ގޯސް ހެދިފައި ހުންނާނެ ކަމަށް އޭނާ ބުނެފައި ވެއެވެ. އެހެން ނަމަވެސް އުމުރުން ފާއިތުވާ ކޮންމެ ހިނދުކޮޅަކީވެސް އޭނާއަށް ލިބޭ އުފަލެއް ކަމަށާއި، ކޮންމެ ފަދަ ހާލަތެއްގައި ވެސް ހީލުމަކީ އެންމެ ރަނގަޅު ގޮތް ކަމަށް އޭނާ ވަނީ ބުނެފައެވެ.\nސޮލިހާ އިންސްޓަގްރާމުން ދާދި ފަހުން އާންމުކޮށްފައިވާ ފޮޓޯތަކުގެ ތެރޭގައި، އޭނާ މަރުވި ދުވަހު އެކުގައި މަސައްކަތް ކުރި ދެވަނަ ކެބިން ކްރޫއާއި އެކު ނަގާފައިވާ ފޮޓޯތައްވެސް ހިމެނެއެވެ. މި ދެމީހުންނަކީ އަބަދުވެސް ވަރަށް ގާތް ދެ ރަހުމަތްތެރީން ކަމަށާއި، އެއީ ހިތްވަރު ގަދަ ބައެއް ކަމަށް އެދެމީހުންގެ އާއިލާގެ މީހުންނާއި ހަވާލާދީ ނޫސްތަކުގައި ބުނެފައި ވެއެވެ.\nއިންޑޮނޭޝިޔާގެ ޖާވާ ކަނޑަށް ހޯމަ ދުވަހު ވެއްޓުނު ލަޔަން އެއާ ފްލައިޓް ޖޭޓީ 610 އިން 189 މީހުން ދަތުރުކުރިއިރު މި ހާދިސާގައި އެއްވެސް މީހަކު ސަލާމަތްވެފައި ނުވާ ކަމަށް އިންޑޮނޭޝިޔާގެ ނޭޝަނަލް ސާޗް އެންޑް ރެސްކިއު އެޖެންސީގެ ތަރުޖަމާނަކު ވަނީ ވިދާޅުވެފައެވެ. ފްލައިޓުގައި ތިބި ފަސެންޖަރުންގެ ތެރޭގައި ތިން ކުޑަކުދިން ވެސް ހިމެނެއެވެ.\nމި ފްލައިޓު ވެއްޓެން ދިމާވި ސަބަބެއް އަދި އެނގިފައިނުވާއިރު، އިންޑޮނީޝިޔާގެ ރައީސް ޖޯކޯ ވިޑޯޑޯ ވަނީ އެގައުމުގެ ކަމަބެހޭ ފަރާތްތަކަށް މި ހާދިސާގެ ތަހުގީގު ވަގުތުން ފެށުމަށް އަމުރު ކުރައްވާފައެވެ. ފްލައިޓް ވެއްޓުނު ސަރަހައްދުން ފްލައިޓްގެ ބައިތަކާއި ފަސެންޖަރުންގެ ބައެއް ތަކެތީގެ އިތުރުން މީހުންގެ ހަށިގަނޑުގެ ބައިތައް ދަނީ ފެންނަމުންނެވެ.\nރިޕޯޓްތައް ބުނާ ގޮތުގައި މި ފްލައިޓާއި ކޮންޓްރޯލް ޓަވަރުގެ ގުޅުން ކެނޑުނީ ހޯމަ ދުވަހުގެ ހެނދުނު 06:30 ހާއިރު އެވެ. އެއީ ފްލައިޓް ޖަކާޓާ އިން އުދުއްސާލިތާ 13 މިނެޓް ފަހުންނެވެ. ވެއްޓިފައި ވަނީ ބޮއިން-737 މެކްސް-8 މަރުކާގެ ފްލައިޓެކެވެ. މިއީ 2017 ވަނަ އަހަރު ބޭނުން ކުރަން ފެށި މިމޮޑެލްގެ ފްލައިޓެއް ވެއްޓުނު ފުރަތަމަ ފަހަރެވެ.\nލަޔަން އެއާ އަކީ އިންޑޮނޭޝިއާގައި އެންމެ ފަހުން އުފެއްދި އެއާލައިނެވެ. ލަޔަން އިން ވަނީ ކުރު މުއްދަތެއްގެ ތެރޭގައި އިންޑޮނޭޝިއާގެ ޑޮމެސްޓިކް މާކެޓްގައި ބޮޑެތި ކާމިޔާބީތަކެއް ހޯދާފައެވެ.\nއޮކްޓޯބަރ 31, 2018 22:42\nމާތްﷲ ނިޔާވި އެންމެނަށް ފާފަ ފުއްސަވާ ސުވަރުގެ ލައްވަވާށި އަދި އާއިލާތަކަށް ކެއްތެރިކަން ދެއްވަވާށި އާމީން\nނޮވެމްބަރު 1, 2018 10:38\nއެންމެ ފަހުވަގުތުވެސް ހެޔޮޢަމަލެއް ކޮއް ހެޔޮދުޢާއެއް ކުރެވިފައިވާނަމަ އާޚިރަތުގައި ކާމިޔާބުވާނީ\nނޮވެމްބަރު 2, 2018 03:07\nމަރުހޫމާއަށް ސުވަރުގޭގެ ނިއުމަތް ލެއްވުން އެދި ދުއާކުރަން. މިއީ ރައީސް އިބްރާހިމް މުހައްމަދު ސޯލިހުގެ ކޮއްކޮއެއްހެން ހީވަނީ .


Green Street in feshun rangalhu koffi\nގްރީން ސްޓްރީޓުން ފެށުން ރަންގަޅު ކޮށްފި\nގްރީން އިން މެޗް ކާމިޔާބުކުރީ 2-1 ގެ ނަތީޖާއަކުން\nމިއީ މި ދެޓީމުވެސް ލީގުގައި ކުޅުނު ފުރަތަމަ މެޗް\nކ. މާލެ |7އޯގަސްޓް 2017 | ހޯމަ 05:47 | 1,835\nދިވެހި ޕްރިމިއާ ލީގުގައި ގްރީން ސްޓްރީޓާއި ށ.މިލަންދޫ ބައްދަލުކުރި މެޗުގެ ތެރެއިން - އަބްދުﷲ ޒިޔާން އަލީ\nއުރީދޫ ދިވެހި ޕްރިމެއާ ލީގުގައި ކްލަބް ގްރީން ސްޓްރީޓުން، ފަހު ވަގުތު ކާމިޔާބުކުރި ލަނޑާއެކު ށ.މިލަންދޫގެ މައްޗަށް ކުރިހޯދައި ފެށުން ރަނގަޅުކޮށްފިއެވެ.\nދިވެހި ޕްރިމެއާ ލީގުގައި މި ދެޓީމް ކުޅުނު ފުރަތަމަ މެޗް ގްރީން ސްޓްރީޓުން ކާމިޔާބުކުރީ ވާދަވެރި ކުޅުމަކަށްފަހު 2-1 ގެ ނަތީޖާއަކުންނެވެ.\nއާދީއްތަ ދުވަހު ހަވީރު ގަލޮޅު ރަސްމީ ފުޓުބޯޅަ ދަނޑުގައި ކުޅުނު މިމެޗުގައި ފުރަތަމަ ލަނޑުޖަހާ ލީޑް ނަގާފައިވަނީވެސް ގްރީން ސްޓްރީޓުންނެވެ. މެޗުގެ6ވަނަ މިނެޓުގައި އެޓީމަށް ފުރަތަމަ ލަނޑު ޖަހައި ލީޑު ނަގައިދިނީ އަހުމަދު ރަޝީދެވެ. މި ލަނޑަށް ފަހުގައިވެސް ގްރީން ވަނީ މޮޅު ކުޅުމެއް ދައްކާފައެވެ. އެގޮތުން އެޓީމުން ވަނީ ލީޑުގައި އޮވެ ފުރަތަމަ ހާފް ނިންމާލާފައެވެ.\nދެވަނަ ހާފު ފެށިގެން ދެޓީމުގެ ފަރާތުންވެސް ފެނުނީ ވަރަށް ހަމަހަމަ ކުޅުމެކެވެ. އެގޮތުން ދެޓީމުންވެސް ވަނީ ރަނގަޅު ފުރުސަތުތަކެއް ތަނަވަސްކޮށް ލަނޑެއް ކާމިޔާބުކުރަން މަސައްކަތް ކޮށްފައެވެ. އެގޮތުން މިލަންދޫއިން ވަނީ ގްރީން ސްޓްރީޓުގެ ކީޕަރު ޖުން ކޮޗީއަށް ހެދުނު ބޮޑު ގޯހެއްގެ ފައިދާ ނަގައި މެޗުގެ ނަތީޖާ ހަމަހަމަ ކޮށްފައެވެ. މި ލަނޑު މެޗުގެ 63 ވަނަ މިނެޓުގައި އެޓީމަށް ކާމިޔާބުކޮށްދިނީ ކެޕްޓަން އިސްމާއިލް ފަތުހީ އެވެ.\nމިލަންދޫއިން ނަތީޖާ ހަމަހަމަ ކުރުމާއި އެކު މެޗުގެ ފޯރި ވަނީ އިތުރަށް ގަދަވެފައެވެ. އެގޮތުން ދެޓީމުންވެސް ދިޔައީ ފުލުފުލުގައި ހަމަލާތަށް އުފަށްދަމުންނެވެ. މިލަންދޫގެ އުންމީދުތަށް ފެނަށް ދުއްވާލީ، މެޗުގެ ފަހު ވަގުތު، ގްރީންގެ ބިދޭސީ ކުޅުންތެރިޔާ ސޮބޮލް އިއްލިއާ އެވެ. މިސީޒަނުގައި މޮޅު ކުޅުމެއް ދައްކަމުން އަންނަ އިއްލިއާ މި ލަނޑު ކާމިޔާބުކުރީ މެޗުގެ 89 ވަނަ މިނެޓުގައެވެ. މެޗުގެ މޮޅު ކުޅުންތެރިއަކަށްވެސް ހޮވުނީ އޭނާއެވެ.\nލީގުގައި އާދީއްތަ ދުވަހުގެރޭވެސް މެޗެއް ކުޅޭނެ އެވެ. މި މެޗުގައި ބައްދަލުކުރާނީ ގދ.ތިނަދޫ އާއި އއ.މާޅޮހެވެ.


Varivumuge Kurin Jehenee Testun Faasvaan - Vaguthu\nވަރިވުމުގެ ކުރިން ޖެހެނީ ޓެސްޓުން ފާސްވާން!\nޗައިނާ އަކީ ހުރިހާ ކަމެއްގައި ވެސް ތަފާތު ގައުމެކެވެ. އެންމެ ފަހުން މީޑިއާތަކާއި ހަމައަށް ތިލަވި ޗައިނާގެ މިފަދަ ތަފާތު ޚަބަރަކީ ވަރިވުމުގެ ކުރިން ޗައިނާގެ ކޮންމެ ދެމަފިރިއަކު ވެސް އިމްތިހާނެއް ހަދާ އެއިމްތިހާނުން ފާސް ވާން ޖެހޭ ޚަބަރެވެ.\nވަރިވާން އެދޭ ކޮންމެ ދެމަފިރިއަކު ވެސް އެކަން ކަމާބެހޭ ފަރާތްތަކަށް ހުށަހެޅުމުން ދެމަފިރިންނަށް ޓެސްޓެއް ދެވެއެވެ. އެޓެސްޓްގެ ނަތީޖާ އަށް ބަލާ އެއީ ހަމަ ހަޤީޤަތުގައި ވެސް ވަރިވާން ޖެހިފައިވާ ދެމީހުން ކަމަށް ނިންމަނީ ޓެސްޓް ޕޭޕަރު މާކް ކުރާ މީހުންނެވެ. ޗައިނާގެ ތިން ޕްރޮވިންސެއްގައި ވަނީ މިއުސޫލަށް އަމަލު ކުރަން ފަށާފައެވެ.\nވަރި ވުމުގެ ކުރިން ދޭ އިމްތިހާންގައި ކައިވެނީގެ އެނިވާސަރީ އާއި ދެމަފިރިން އެންމެ ހަނދާންވާ ވަގުތާއި ބެހޭ ގޮތުން ވެސް ސުވާލު ކުރެއެވެ. މިފަދަ ސުވާލުތައް ޓެސްޓްގައި ހިމަނާފައި ވުމުގެ އެއް ބޭނުމަކީ ކުރިން ލޯބިން ހޭދަކުރި ދުވަސްތައް އަލުން ހަނދާނަށް ގެނައުން ކަމަށް ރިޕޯޓްތައް ބުނެއެވެ.\n"ޓެސްޓް ދިނުމުގެ އެއް ބޭނުމަކީ ރުޅި މަޑުކޮށް، އުފާވެރި ހަނދާންތައް ދެމަފިރިން ވެސް ހަނދާނަށް ގެނައުން." ޓެސްޓް ދިނުމުގައި ހަރަކާތްތެރިވާ އޮފިޝަލަކު ބުންޏެވެ.\nޗައިނާގައި ގިނައީ ބުޑިސްޓުން ކަމުން ވަރިކުރުމުގައި ޒަމާނުއްސުރެ ޗައިނާގައި ވަރަށް ހަރުކަށި ސިޔާސަތުތަކަށް އަމަލު ކުރެއެވެ. ނަމަވެސް ފަހަކަށް އައިސް ވަރި ކުރުމުގައި ލުއިތަކެއް ދޭން ފެށުމުން ވަރި ގިނަ ވުމުގެ މައްސަލަ ވަނީ ކުރިމަތިވެފައެވެ. އެހެންކަމުން ދީނީ ކަންތައްތަކުގެ ބޭރުން ވަރި ކުރުން ހަރުކަށި ކުރަން ޗައިނާގެ ގިނަ ޕްރޮވިންސްތަކުން ދަނީ ފިޔަވަޅުތައް އަޅަމުންނެވެ.\nޖޫން 5, 2018 - 13:16\nކާވެނިކުރުމުގެ ކުރިން މިރާއްޖޭގައި ވެސް ޓެސްޓް ދިނުން ފެނޭ.. އެ ޓެސްޓްގައި ލޯބިވެގެން އުލުނު ދުވަސްވަރު ކުރި ކަންތައް ހިމަނަން ޖެހޭނެ..


SunOnline: 100 Container ge mudhaa hifaigen aai boateh mudhaa nubaala furaifi\n100 ކޮންޓެއިނާއެކު މުދާ ހިފައިގެން އައި ބޯޓެއް މުދާ ނުބާލާ ފުރައިފި\nމުހައްމަދު މުޒައްޔިން ނާޒިމް 06 Jan 2019, 11:16\nސިޓީ އޮފް ޝަންހާއީ --\nރާއްޖެއަށް އަށް 100 ކޮންޓައިނަރުގެ މުދާ ހިފައިގެން އައި ބޯޓެއް މުދާ ނުބާލާ ސްރީލަންކާ އަށް ފުރައިފި އެވެ.\nޗާއިނާގެ ޝަންހައި އިން މެލޭޝިއާގައި ޓްރާންސިޓް ކުރުމަށް ފަހު މިދިޔަ މަހު 25 ވަނަ ދުވަހު ރާއްޖެ އައި "ސިޓީ އޮފް ޝަންހާއި" ބޯޓު ނުވަ ދުވަހަށް ފަހު، ސްރީލަކަންކާ އަށް ދިޔުމަށް ފުރީ މިދިޔަ ބުރާސްފަތި ދުވަހު އެވެ.\nއެ ބޯޓަކީ ޝިޕިންގް ކުންފުނި، "ސީއެމްއޭ ސީޖީއެމް" އަށް ނިސްބަތްވާބޯޓެކެވެ. އެ ބޯޓްގެ ރާއްޖޭގެ އެޖެންޓަކީ، ފޮރިން އިންވެސްޓްމަންޓަކުން ހިންގާ، ޓޯޓަލް ޓްރާންސްޕޯޓް ސޮލިއުޝަން (ޓީޓީއެސް) އެވެ.\nޓީޓީއެސްގެ ސީއީއޯ އަރޯޝާ ފެނާންޑޯ މިއަދު ސަން އަށް ވިދާޅުވީ މާލެ އަށް މުދާ ނުބާލާ ބޯޓު ފުރީ، މާލޭ ޕޯޓްގައި ނުވަ ދުވަހު މަޑު ކުރުމަށް ފަހު، މުދާ ނުބޭލި ލަސްވާތީ ސީއެމްއޭ ސީޖީއެމް އިން އެނގުމުން ކަމަށާއި އެ ބޯޓުގެ ކުރިއަށް ހުރި ޝެޑިއުލްތަކަށް ބުރޫ އަރާތީ ކަމަށެވެ.\nއެމްޕީއެލްގެ މެނޭޖިން ޑިރެކްޓަރު އަލީ ޝާހިދު ސަން އަށް ވިދާޅުވީ، އެ ބޯޓު މާލެއައުމަށް ފަހު ލަންކާއަށް ދިޔައީ އެމްޕީއެލްގެ ސަބަބުން ނޫން ކަމަށާއި އެ ބޯޓަށް މުދާ ބޭލުމަށް ޝެޑިއުލް ދިނީ ހުކުރު ދުވަހަށް ކަމަށެވެ.\nސިޓީ އޮފް ޝަންހާއީ ފުރައިގެން ދިޔައީ އެމްޕީއެލް އިން މުދާ ބޭލޭނެ ކަމަށް ދިން ތާރީހަށް ވުރެ އެއް ދުވަސް ކުރިން ބުރާސްފަތި ދުވަހު އެވެ. ޝާހިދު ވިދާޅުވީ ބޯޓު ފުރައިގެން ދިޔަ އިރު އެމްޕީއެލް އަށް ސަބަބު ނާންގާ ކަމަށެވެ.\n"ޓީޓީއެސް ކުންފުނިން އެމްޕީއެލްއަށް އިންފޯމެއް ނުކުރޭ ކީއްވެގެން ކަމެއް [ ބޯޓު ފުރީ]. ނަމަވެސް ކަސްޓަމަރުންނަށް ރާއްޖޭގެ އެޖެންޓް އިންފޯމްކޮށްފައި އިނީ އެ މީހުންގެ ޝެޑުއުލްއާ ދިމާނުވާތީ އެމީހުންނަށް މަޑުކުރެވެން ނެތީ ކަމަށް. އެމީހުންގެ ސިސްޓަމް އިންނަ ގޮތުން ޝަންހައި އަކީ ލައިނާ ވެސަލްއެއް. ގިނަ ފަހަރު އެ ބޯޓު ކޮލަމްބޯއަށް ގޮސް ކޮލަމްބޯއަށް ބޭލުމަށް ފަހު ކޯލަމްބޯއަށް ޓްރާސްފާ ކުރާނެ ފީޑާގައި. އެ އުސޫލުން އެގޮތަށް ފީޑާއެއްގައި ކަނެކްޓް ކުރުމަށް ކޮލަމްބޯއަށް ދަނީ ކަމަށް އެމީހުން އެންގީ،" ޝާހިދު ވިދާޅުވި އެވެ.\nނުވަ ދުވަހު މާލޭ ޕޯޓްގައި އޮތުމަށް ފަހު، މުދާ ބޭލުމަށް އެއް ދުވަހަށް ވެފައި ވަނިކޮށް ބޯޓު ފުރީ ކީއްވެގެންތޯ ސުވާލު ކުރުމުން، ޓީޓީއެސް އިން ބުނީ އެ މީހުންގެ އެކްސްޕެކްޓޭޝަނަކީ ހަތަރު ދުވަހުގެ ތެރޭގައި ބޯޓުން މުދާ ބޭލުން ކަމަށެވެ. އަދި އަށް ވުރެ މުއްދަތު ދިގުވާ ނަމަ، ލައިނިން ވެސަލްތަކަށް އުނދަގޫވާނެ ކަމަށް އޭނާ ވިދާޅުވި އެވެ.\nޓީޓީއެސް އިން އެހެން ބުނި ނަމަވެސް، ބޯޓެއް މާލެ އައުމަށް ފަހު، ހަތަރު ދުވަހުގެ ތެރޭގައި މުދާ ބޭލުމަކީ އާންމު ކަމެއް ނޫނެވެ.\n"ސީއެމްއޭ ސީޖީއެމް"ގެ އެހެން ދެ ބޯޓެއް ވެސް އެބޯޓާ އެކު ރާއްޖެއަ އެވެ. އަނެއް ދެ ބޯޓުގެ މުދާ ޝެޑިއުލާ އެއްގޮަތަށް މިހާރު ބާލަމުން އަންނަ ކަމަށް ޝާހިދު ވިދާޅުވި އެވެ.\n"އެބޯޓު ރާއްޖެއަށް އައި އިރު ވެސް ޕޯޓްގައި މިވަގުތު ފުދޭވަރެއްގެ ކިއުއެއް އޮތްކަން އެމީހުންނަށް އެނގޭނެ. އެއްފަހަރާ އެގޮތަށް ތިން ބޯޓު އައުމުން [ޕޯޓުގައި] އެހާ ކެޕޭސިޓީއެއް ނެތް އެއްފަހަރާ ހެންޑްލް ކުރުމުގެ. މަގަތު ފާލަމަށް ވެސް ލެވެނީ އެއް ބޯޓެއް، އައުޓް އެންކަރޭޖުއަށް ވެސް ލެވެނީ ދެ ބޯޓު،" ޝާހިދު ވިދާޅުވި އެވެ.\nވިޔަފާރިވެރިންނަށް ބޮޑު ގެއްލުމެއް!\nވިޔަފާރިވެރިންނަށް އެ ބޭފުޅުންގެ މުދާ ޝެޑިއުލްކޮށްފައިވާ ދުވަހަށް ނުލިބޭ ނަމަ އެއީ އެ ބޭފުޅުންގެ ވިޔަފާރިތަކަށް ލިބޭނެ ގެއްލުމެކެވެ. ފުރައިގެން ދިޔަ ބޯޓުގައި ހުރި މުދާ ލިބޭނެ ދުވަހެއް ވެސް ވިޔަފާރިވެރިންނަކަށް ނޭނގެ އެވެ.\nފުރައިގެން ދިޔަ ބޯޓުގައި ދިވެހި އެތަކެއް ވިޔަފާރިވެރިންގެ މުދާ ހިމެނެ އެވެ. އެ 100 ކޮންޓެއިނަރުގެ ތެރެއިން 40 ފޫޓުގެ ކޮންޓެއިނަރުގެ މުދާ ހިމެނޭ ވިޔަފާރިވެރިއަކު "ސަން" އަށް ވިދާޅުވީ، އެ ކުންފުނީން ސްކޫލް ދުވަސްވަރަށް ގެނައި ކޮންޓެއިނަރެއްގެ މުދާ ހިމެނޭނެ ކަމަށާއި ސްކޫލް މި މަހު 13 ވަނަ ދުވަހު ހުޅުވޭ އިރު، އޭގެ ފަހުން އެ މުދާ ލިބިގެން އެއީ ހަމަ ބޭކާރު އެއްޗަކަށް ވާނެ ކަމަށް އޭނާ ވިދާޅުވި އެވެ.\n"އެންމެ ފުރަތަމަ އެ ބޯޓު މާލެ އައުމަށް ޝެޑިއުލްކޮށްފައި ވަނީ މިދިޔަ މަހު 19 ވަނަ ދުވަހަށް. ނަމަވެސް އެ ބޯޓަށް [މާލެ] އާދެވުނީ 25 ވަނަ ދުވަހު. އަޅުގަނޑުމެންނަކީ ސީޒަންތަކަށް މުދާ ގެންނަ ބައެއް. ސުކޫލް ސީޒަން ދިޔުމުން އެމުދާތަކެއް ނުއެއް ވިއްކޭނެ. މުޅި ޝިޕްމަންޓް މި ޖެހެނީ ގުދަން ކޮށްފައި މިއަންނަ އަހަރު ސުކޫލް ސީޒަން އަންނަންދެން ބަހައްޓަން،" އޭނާ ވިދާޅުވި އެވެ.\nއޭނާ ވިދާޅުވީ، ސްކޫލް ސީޒަން ނިމުން ދެން އަންނާނީ ރޯދަ ސީޒަން ކަމަށާއި އެ ސީޒަންގެ ޕޭމަންޓް ޑިޕެންޑްވެފައި ހުންނާނީ ވެސް މިސީޒަންގެ ލިބޭ ފައިދާއަށް ކަމަށެވެ. ނަމަވެސް ބޯޓު ޝެޑިއުލްކޮށްފައިވާ ތާރިހަށް ނައިސް މުދާ ނުބާލައި ދިޔުމުން ވަރަށް ބޮޑު ގެއްލުމެއް ލިބިގެން ދާނެ ކަމަށް އޭނާ ވިދާޅުވި އެވެ.\nއެ ވިޔަފާރިވެރިޔާ ވިދާޅުވި ގޮތުގައި ބޯޓު ފުރައިގެން ދިޔަ ސަބަބު ނޭނގޭތާ ބޯޓު ފުރައިގެން ދިޔަކަން ވެސް އެނގުނީ އެކި ދެތިން ދުވަސް ފަހުންނެވެ.\nމުދާ ނުބޭލި ވިޔަފާރިވެރިންނަށް ލިބުނު ގެއްލުމުގެ ޒިންމާ ނަގާނީ ކޮން ފަރާތަކުންތޯ ޓީޓީއެސްއާ ސުވާލުކުރުމުން އެ ކުންފުނިން ބުނީ އެކަން އެފަރާތަށް ނޭނގޭ ކަމަށެވެ. އަދި ބަނދަރުގައި އޮންނަ ކޮންމެ ދުވަހަކަށް 25،000 ޑޮލަރު ޝިޕިން ކުންފުންޏަށް އެ މީހުން ދައްކަން ޖެހޭ ކަމަށް ޓީޓީއެސް އިން ބުންޏެވެ.\nޓީޓީއެސް އިން ބުނީ ސިޓީ އޮފް ޝަންހާއީގައި ހުރި މުދާ އެހެން ބޯޓަކަށް ބަދަލު ކުރުމަށް ފަހު މާލެ އައުމަށް މާދަމާ ފުރާނެ ކަމަށެވެ.


ފައިފަޅައިގެން ދިޔައީތަ. ހާސްނުވޭ، މިއޮތީ ހައްލު! – Faanooz\nފައިފަޅައިގެން ދިޔައީތަ. ހާސްނުވޭ، މިއޮތީ ހައްލު!\nFebruary 25, 2019 | އަޙުމަދު އަނަސް\nފައިގެ ދަށްފުށުގެ ހަންގަނޑު ފަޅަފަޅައިގެން ދާ މައްސަލައަކީ ވަރަށް ގިނަ އުމުރު ފުރައިގެ ބޭފުޅުން ދިމާވާ މައްސަލައެކެވެ. ފައިގެ ދަށްފުށުގެ ހަންގަނޑު ކުރަކިވެ ފަޅައިގެން ދިއުމުން، ކެމިކަލްގެ މާއްދާތައް އެކުލެވިފައިވާ ޕްރަޑަކްތައް ބައެއް ބޭފުޅުން ބޭނުން ކުރެއެވެ. މިކަމުގެ ނަތީޖާއެއްގެ ގޮތުން ފައި އިތުރަށް ކުރަކިވެ، ފަޅައިގެން ގޮސް އިތުރަށް މައްސަލަ ޖެހޭ ފަހަރު އާދެއެވެ. މިގޮތަށް ދިމާވާ ބޭފުޅުންނަށް އެންމެ ރަނގަޅު އެއް ހައްލަކީ ޤުރުރަތީ ވަސީލަތްތަކުންނާއި ފަތްފިލާ ވެލިން އުފައްދާފައިވާ ޕްރަޑަކްޓް ތަކެވެ.\nދާދިފަހުން ރާއްޖެއަށް ތަޢާރަފްކޮށްފައިވާ “ފޯ އެވަރ ސްކިން ނެޗްރަލްސް” ގެ ފުޓް ކްރީމްއަކީ ހިތި ފަތް އަދި ރީނދޫ ބޭނުންކޮށްގެން ތައްޔާރު ކޮށްފައިވާ އެއްވެސް ބާވަތެއްގެ ކެމިކަލްއެއް އެކި ނުލެވޭ ޕްރަޑަކްޓްއެކެވެ.\nމި ޕްރަޑަކްޓް ބައްލަވައިގަތުމަށް 9979981 މި ނަމްބަރަށް ގުޅުއްވާށެވެ. ނުވަތަ ރާއްޖެ ފީޑް ޕޭޖްއަށް މެސެޖް ކުރައްވާށެވެ. މެސެޖް ކުރެއްވުމަށް މިލިންކްއަށް ފިއްތަވާލަށްވާށެވެ. މި ޕްރަޑަކްޓް ލިބިވަޑައިގަންނަވާނީ 150 ރުފިޔާއަށެވެ.


Anhen league aai mubaaraathun vaadhakuraa kulhuntherin iulaankohfi | Mihaaru\nއަންހެން ލީގާއި މުބާރާތުން ވާދަކުރާ ކުޅުންތެރިން އިއުލާންކޮށްފި\n21 ޑިސެމްބަރ 2017 - 11:08\n"މިހާރު އެވޯޑްސް" ގައި ހިމެނޭ އަހަރުގެ އެންމެ މޮޅު އަންހެން ވޮލީބޯޅަ ކުޅުންތެރިޔާ އާއި ޒުވާން ކުޅުންތެރިޔާ އަށް ގައުމީ ވޮލީބޯޅަ ލީގާއި ގައުމީ ވޮލީބޯޅަ މުބާރާތުން ވާދަކުރާ ކުޅުންތެރިން އިއުލާންކޮށްފި އެވެ.\nގައުމީ ވޮލީބޯޅަ ލީގުން އެންމެ މޮޅު ކުޅުންތެރިޔާ އަށް ވާދަކުރަނީ ޗެމްޕިއަން ފުވައްމުލަކު މިސްކިތްމަގު ޓީމުގެ ފާތިމަތު ޖޫޒަން އާއި އައިމިނަތު އަރީޝާ އާއި ސިލްމާ ޒާހިރު އާއި މަރިޔަމް އަޒީފާ އަދި ޕޮލިސް ކްލަބުގެ ހައްވާ ރާޝިދާ އެވެ.\nއެންމެ މޮޅު ޒުވާން އަންހެން ވޮލީބޯޅަ ކުޅުންތެރިޔާގެ އެވޯޑަށް ގައުމީ ވޮލީބޯޅަ ލީގުން ވާދަކުރަނީ އަރީޝާ އާއި އައިމިނަތު ރިޔާސާ އަދި އައިޝަތު ޝައްނާ އިސްމާއިލެވެ.\nގައުމީ ވޮލީބޯޅަ މުބާރާތުން އެންމެ މޮޅު ކުޅުންތެރިޔާ އަށް ވާދަކުރަނީ ޖޫޒަން އާއި ހައްވަ އާއި އަރީޝާ އާއި ސިލްމާ އަދި އަޒީފާ އެވެ. ޒުވާން ކުޅުންތެރިޔާ އަށް ވާދަކުރަނީ އަރީޝާ އާއި ހަމްނާ ހުސައިން އަލިދީދީ އާއި ރިޔާޝާ އަދި ޝައްނާ އެވެ.\nމިހާރުގެ ވޮލީބޯޅަ ފަނޑިޔާރުންގެ ޕެނަލުގައި ރާއްޖޭގެ މަޝްހޫރު ކޯޗުންނާއި ކުރީގެ ކުޅުންތެރިންނާއި ކުރީގެ ރެފްރީންނާއި ކުޅިވަރު ނޫސްވެރިން އަދި ވޮލީބޯޅާއިގެ ތެރޭގައި ހަރަކާތްތެރިވާ އޮފިޝަލުން ހިމެނެ އެވެ.\nމި އެވޯޑްސްގައި ވޮލީބޯޅައިގެ އިތުރުން ހިމެނެނީ ފުޓްބޯޅަ އަދި އިންޑިވިޖުއަލް ކުޅިވަރުތައް ކަމަށްވާ އެތުލެޓިކްސް އާއި ޓޭބަލް ޓެނިހާއި ފެތުން އަދި ބެޑްމިންޓަނެވެ. މިއީ ރާއްޖޭގައި، އިންޑިވިޖުއަލް ކުޅިވަރުތަކެއް ހިމަނައިގެން އެވޯޑެއް ތައާރަފްކުރި ފުރަތަމަ ފަހަރެވެ.\nމުޅިން އަލަށް މި ފަށާ "މިހާރު އެވޯޑްސް"ގައި ދިވެހި ހުނަރުވެރިންނަށް 24 އެވޯޑެއް މި އަހަރު ދޭނެ އެވެ. އޭގެ ތެރޭގައި ފުޓްބޯޅައިގެ އެންމެ މޮޅު ތިން ކުޅުންތެރިންނާއި ޒުވާން ކުޅުންތެރިޔާ އާއި ރަން ބޫޓް ހިމެނެ އެވެ. މީގެ އިތުރުން ވޮލީބޯޅައިން ދެ ޖިންސުން އެންމެ މޮޅު ތިން ކުޅުންތެރިންނާއި ދެ ޖިންސުން އެންމެ މޮޅު ޒުވާން ކުޅުންތެރިޔާ ހޮވާނެ އެވެ. އަދި ބެޑްމިންޓަނާއި އެތުލެޓިކްސް އާއި ޓޭބަލް ޓެނިސް އަދި ފެތުން އެއްކޮށްގެން ދެ ޖިންސުން އެންމެ މޮޅު ތިން ކުޅުންތެރިން ހޮވައި އިނާމް ދޭނެ އެވެ. ކޯޗުންނާއި ރެފްރީގެ އެވޯޑް ދެނީ ހުރިހާ ކުޅިވަރެއް އެއްކޮށެވެ.\nއެވޯޑްސްގެ މެއިން ސްޕޮންސަރުންނަކީ އުރީދޫ މޯލްޑިވްސް އާއި އެލައިޑް އިންޝުއަރެންސް އެވެ. އެވޯޑުގެ މީޑިއާ ޕާޓްނަރަކީ ރާއްޖޭގެ އެންމެ ބޮޑު އެއް މީޑިއާ ކަމަށްވާ ވީމީޑިއާ އެވެ. އެވޯޑް ފަރުމާކޮށްދީ އަދި ބްރޭންޑްކޮށްދީ މީގެ އިތުރުން ވެސް އެވޯޑާ ގުޅޭ މާކެޓިންގެ ގިނަ މަސައްކަތްތަކެއްކޮށްދެނީ އެޑްވަޓައިޒިން ޕާޓްނަރު ތިންކް އެޑްވަޓައިޒިން އިންނެވެ. އެސޯސިއޭޓް ޕާޓްނަރުންނަކީ ސޮނީ ސްޕޯޓްސް، ޓޯޓަލް ފިޓްނަސް ގްރޫޕް (ޓީއެފްޖީ)، ވެލިގާ ހާޑްވެއާ، ބީއެޗްއެމް އަދި ޕްރިންޓް ލެބެވެ.\nވޮލީބޯޅަ މިހާރު އެވޯޑްސް 2017\n7 ކޮމެންޓް,3ރިއެކްޝަންސް\nއިސްމާއިލް ސާޖިދްގެ ނަންވެސް ހިމަނާލިނަމަ އިސްމާޢީލާ ސާޖިދާ ކިޔާފަ.. ނޫނީ ކާއްޓާ ކިޔާފަ\nސަހާ ނުހިމެނޭތީ ލި ލިސްޓު ޤަބޫލު ކުރެވޭކަށް ނެތް ސަހާ ނިރްމަލާ އެއީ މައި ފެވަރިޓް..\nކީއްކުރާ އެވޯޑެއްތަ؟ ހުރިހާ އަންހެން ޓީމުތަކުގަ ތިބި ބިދޭސީ ކުޅުންތެރިން ހުރިހާކަމެއްކުރީ.\nޖޫޒަން ތަފާތު ވަރަށް. ހުރިހާ މެޗެއްގަވެސް އެއްވަރަކަށް ކުޅުނު. ނިރްމަލް އަދި ޕްރަތިބާ އަށް ނުކުޅެވުނު ވަގުތު ތަކުގައި ޓީމް ހަމައަކަށް އެޅުވީ ޖޫޒަންގެ ހިތްވަރުން. މަސައްކަތުގެ ރޭޓް ފިރިހެން ކުޅުންތެރިންގެ ކިބައިން ނުފެންނަ ވަރަށް ޖޫޒަން ދެއްކި. މިފަހަރުގެ އެވޯރޑަކީ އެއްވެސް ޝައްކަކާނުލާ ޖޫޒަންގެ އެއްޗެއްކަމަށް ޤަބޫލުކުރަންޖެހޭ. އެއީ އޭނާ ކުޅުނު ހުރިހާ މުބާރާތެއްގެ ތަށި ނެގީ އޭނާގެ ޓީމުން ކަމަށްވާތީ. އެސޯސިއޭޝަން ކަޕް ޕޮލިހަށް، އަދި ޤައުމީ ވޮލީ ލީގާއި، ޤައުމީ މުބާރާތް މިސްކިތްމަގަށް ހޯދައިދިނުމުގައި އެންމެ އިސް ދައުރެއް އަދާކުރީ ޖޫޒަން.\nއަސްލުވެސް ޖޫޒާން ހަމަ މޮޅު. އޯވަރރޯލްކޮށް މަސައްކަތްވެސް އެހާ ރަނގަޅު، އަނެއްކާ ޕޮލިސް ހައްވަގެ އެއްވެސް ޑިފެންސްއެއް ނެތް. ޖެހި ޖެހިގެން އެތައް ބޯޅައެއް އޭނައަތުން ދާއިރުވެސް އެއްވެސަ މަަސައްކަތެެއްކޮށްލާތަނެއް ނުފެނޭ.. އެކަމް އޯލްރައުންޑޯ!!


America gai COVID jehigen maruvaa meehunge adhadhu jehijehigen...\nއަލަށް ވައިރަސް ޖެހުނު މީހުންގެ އިންސައްތަ އޭގެ ކުރީ ހަފްތާ އަޅާބަލާއިރު5އިންސައްތަ ވަނީ ދަށަށްގޮސްފައި\nއަލަށް ކޭސްތައް ފެންނަ މިންވަރު އިތުރުވެފައިވަނީ 20 ސްޓޭޓަކުން\nދުވާލެއްގެ މައްޗަށް މަރުވާ މީހުންގެ އަދަދު 8500ށް ވުރެ މަތި\nކ. މާލެ |4އޯގަސްޓް 2020 | އަންގާރަ 09:31 | 2,953\nއެމެރިކާގައި ކޮވިޑް-19 ޖެހިގެން މަރުވި މީހުންގެ އަދަދު ޖަހާފައިވާ ތަނެއްގައި ބަޔަކު އެމެރިކާގެ ދިދަ ނަގައިގެން - ރޮއިޓަރސް\nއެމެރިކާގައި ކޮވިޑް-19 ޖެހިގެން މަރުވާ މީހުންގެ އަދަދު ޖެހިޖެހިގެން ހަތަރު ހަފުތާ މައްޗަށް ޖެހިލައިފިއެވެ.\nރޮއިޓަރސް އިން ބުނާގޮތުގައި ދުވާލެއްގެ މައްޗަށް މަރުވާ މީހުންގެ އަދަދު 8500ށް ވުރެ މައްޗެވެ. އެހެންނަމަވެސް ވައިރަސް ޖެހޭ މީހުންގެ އަދަދުތައް ޖެހިޖެހިގެން ދެ ހަފުތާ ވަންދެން ދަށަށް ގޮސްފައިވާ ކަމަށް ރޮއިޓަރސް އިން ބުނެއެވެ.\nފާއިތުވި ހަފުތާގައި ކޮވިޑް-19 ޖެހިގެން މަރުވި މީހުންގެ އިންސައްތަ ވަނީ އޭގެ ކުރީ ހަފްތާ އާ އަޅާބަލާއިރު 36 އިންސައްތަ މައްޗަށް ޖެހިލާފައެވެ. އެހެންނަމަވެސް ފާއިތުވި ހަފްތާގައި އަލަށް ވައިރަސް ޖެހުނު މީހުންގެ އިންސައްތަ އޭގެ ކުރީ ހަފްތާ އަޅާބަލާއިރު5އިންސައްތަ ދަށަށްގޮސްފައިވާ ކަމަށް ރޮއިޓަރސް އިން ބުނެއެވެ.\nއެގޮތުން ކެލިފޯނިއާ، ފްލޮރިޑާ އަދި ޓެކްސަސް އިން އަލަށް ފެނުނު ކޭސްތަކުގެ އަދަދު 180،000ށް އަރައެވެ. މި ތިން ސްޓޭޓްގައި ވެސް ވައިރަސް އަލަށް ޖެހުނު މީހުންގެ އަދަދުތައް އޭގެ ކުރީ ހަފްތާއާ އަޅާބަލާއިރު ދަށެވެ. އަލަށް ކޭސްތައް ފެންނަ މިންވަރު އިތުރުވެފައިވަނީ 20 ސްޓޭޓަކުންނެވެ. މި ސްޓޭޓްތަކުން ކޭސްތައް ފެންނަ މިންވަރު ޖެހިޖެހިގެން ނުވަ ހަފުތާ ވަންދެން ވަނީ އިތުރުވެފައެވެ.\nމީގެ އިތުރުން ކޮވިޑް-19 އަށް ޓެސްޓް ކުރެވޭ ނިސްބަތް ވަނީ ފާއިތުވި ހަފްތާގައި6އިންސައްތަ ދަށަށް ޖެހިލާފައެވެ. މިއީ މެއި މަހުގެ ފަހުން ޓެސްޓް ކުރެވޭ ނިސްބަތް ދަށަށްދިޔަ ފުރަތަމަ ފަހަރެވެ. ޓެސްޓް ކުރެވޭ ނިސްބަތުގެ 8.2 އިންސައްތަ ޓެސްޓް ޕޮޒިޓިވްކަމަށް ދައްކައެވެ. ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ) އިން ކަނޑައަޅާފައިވާ ނިސްބަތަކީ ޓެސްޓް ކުރެވޭ ނިސްބަތުގެ5އިންސައްތަ އެންމެ މަދުވެގެން ޕޮޒިޓިވްވުމެވެ.\nއެއަށްވުރެ ގިނައިން ޕޮޒިޓިވްވާނަމަ އޭގެ މާނައަކީ އެ ތަނެއްގެ ތެރޭގައި ގިނަ ބަޔެއްގެ ތެރޭގައި ވައިރަސް ފެތުރި އެކަން އަދި ދެނެގަނެވިފައިނުވާ ކަމަށް ކަމަށް ޑަބްލިޔުއެޗްއޯއިން ވަނީ ކަނޑައަޅާފައެވެ. އެމެރިކާގެ 33 ސްޓޭޓެއްގައި ޓެސްޓް ކުރެވޭ ނިސްބަތުގެ5އިންސައްތައަށްވުރެ ގިނައިން ޕޮޒިޓިވް ކަމަށް ދައްކައެވެ.


COVID-19 : America In Fassivi Meehun Ge Adhadhu 1 Million Aai Gaaiy Koffi - Vaguthu\nކަރަންޓީނުގައި ތިބޭ މީހުން އުސޫލަށް ބޯނުލެނބުން، ބޮޑު ނުރައްކަލަކަށް! - 11 މިނެޓް ކުރިން\nކޮވިޑް-19 : އެމެރިކާ އިން ފައްސިވި މީހުންގެ އަދަދު 1 މިލިއަނާއި ގާތް ކޮށްފި\nދުނިޔޭގެ އެކި ކަންކޮޅުތަކުގައި ހަލުވިކަމާއި އެކު ކޮވިޑް-19 ވައިރަސް ފެތުރެމުން އަންނަ މި ދަނޑިވަޅުގައި އެމެރިކާ އިން މި ނުރައްކާތެރި ވައިރަހަށް ފައްސިވި މީހުންގެ އަދަދު 1 މިލިއަނާއި ގާތް ކޮށްފިއެވެ.\nމިހާރު މުޅި ދުނިޔޭގައިވެސް އެންމެ ބާރަށް ވައިރަސް ފެތުރެމުން އަންނަނީ އެމެރިކާގައެވެ. އަދި ވައިރަހުގެ ސަބަބުން އެންމެ ގިނަ ބަޔަކު މަރުވެފައި ވަނީވެސް ހަމަ އެ ގައުމުންކަން ފާހަގަކޮށްލެވެއެވެ.\nއެމެރިކާ އިން މިހައިތަނަށް ކޮވިޑް-19 އަށް 987،322 މީހަކު ފައްސިވެފައި ވާއިރު، 55،514 މީހަކު ވަނީ މަރުވެފައެވެ. ކުރިއަށް އޮތް ދުވަސްތަކުގެ ތެރޭގައި ފައްސިވި މީހުންގެ އަދަދު މިލިއަނަކަށް އަރާނެކަމަށް ބެލެވޭއިރު، އެ ގައުމުން މިހައިތަނަށް ފަރުވާ ދީގެން ރަނގަޅުވެފައި ވަނީ 118،781 މީހެކެވެ.\nއެމެރިކާގައި ހަލުވިކަމާއި އެކު ވައިރަސް ފެތުރެމުން ގެންދިޔަ ނަމަވެސް އެގައުމުގެ ރައީސް ޑޮނަލްޑް ޓަރަމްޕް ވަނީ މެއި މަހުގެ 1ވަނަ ދުވަހު އެމެރިކާ އާއްމު ހާލަތަށް ގެނެސް ގައުމުގެ އިގްތިސާދު އަލުން ހުޅުވަން ނިންމާފައެވެ.\nމިކަމުގެ ސަބަބުން ވައިރަސް ފެތުރުން އިންތިހާ އަށް އިތުރުވެގެން ދާނެކަމަށް ޓްރަމްޕުގެ އެޑްވައިޒަރުންނާއި ސިއްހީ މާހިރުންވެސް އިންޒާރުދެމުން ގެންދިޔަ ނަމަވެސް ޓްރަމްޕް ބުނެފައި ވަނީ މުޅި ގައުމު ފުރަބަންދު ކޮށްގެން އެއްވެސް ގޮތަކަށް ނުހިންގޭނެ ކަމަށެވެ.


30 ޖޫން 2020 - 08:05\nއަބީޝެކް ބައްޗަން ކުޅުނު ފުރަތަމަ ވެބް ސިރީޒް "ބްރީތު: އިން ޓު ދަ ޝެޑޯ" ގެ ޓީޒާއެއް ދައްކާލައިފި އެވެ.\nއަންނަ މަހުގެ 10 ގައި އެމެޒޯން ޕްރައިމް ވީޑިއޯ އިން ސްޓްރީމްކުރަން ފަށާ މި ސީރީޒަކީ "ބްރީތު" ގެ ދެވަނަ ސީޒަނެވެ. މީގެ ކާސްޓުންގެ ތެރޭގައި އަމިތު ސާދާއި ސަޕްނާ ޕައްބީ ފަދަ ތަރިން ހިމެނެ އެވެ.\nމިދިޔަ އަހަރު ފުރަތަމަ ސީޒަން ގެނެސްދިން އިރު، އޭގައި ހިމެނުނީ އަށް އެޕިސޯޑެވެ. "ބްރީތު" ގެ ޑައިރެކްޓަރަކީ މަޔަންކް ޝަރުމާ އެވެ.\nyou just gotaglimpse but... there’s more to him than you can imagine! #BreatheIntoTheShadows trailer out on july 1! @BreatheAmazon pic.twitter.com/JDvi7mvw2w\n— amazon prime video IN (@PrimeVideoIN) June 29, 2020\nއަބީޝެކްގެ ކުރިއަށް ހުރި ފިލްމުތަކުގެ ތެރޭގައި "ލޫޑޯ" އާއި "ދަ ބިލް ބުލް" އަދި "ބޮބް ނިވާސް" ހިމެނެ އެވެ.\n"ސަތިޔަމޭވް ޖަޔަތޭ 2" ގެ ޝޫޓިން އޮގަސްޓްގައި\nދެހާސް އަށާރައިގައި ރިލީޒްކުރި ޖޯން އަބްރަހަމްގެ ކާމިޔާބު ފިލްމު "ސަތިޔަމޭވް ޖަޔަތޭ" ގެ ދެވަނަ ބައިގެ ޝޫޓިން އަންނަ އޮގަސްޓް މަހުގެ ތެރޭގައި ފަށާ ގޮތަށް ނިންމައިފި އެވެ.\nMy friend and brilliant director of #SaandKiAankh Tushar Hiranandani hits bullseye with #SatyamevaJayate2 Mask! 💪🤗 @TheJohnAbraham @iamDivyaKhosla @itsBhushanKumar @monishaadvani @madhubhojwani @EmmayEntertain @TSeries pic.twitter.com/SuHVI149zx\n— Milap (@zmilap) June 27, 2020\nމިލަޕް މިލަން ޒަވޭރީ ލިޔެ، ޑައިރެކްޓްކުރާ ފިލްމުގެ ޝޫޓިން ފެށުމުގެ ތައްޔާރީތަކށް ހާއްސަކޮށްގެން ވަނީ ފިލްމުގެ ޕޯސްޓަރު ޖެހި ފޭސް މާސްކް ވެސް އުފައިދަ އެވެ. "ސަތިޔަމޭވް ޖަޔަތޭ 2" ގެ ޝޫޓިން ކުރިއަށް ގެންދާ އިރު، ކާސްޓާއި ކްރޫ އަށް މާސްކް ދޭނެ އެވެ.\nމި ފިލްމުގެ ބަތަލާ އަކީ ފިލްމުގެ ޕްރޮޑިއުސަރެއްގެ ގޮތުގައި ހިއްސާވާ ޓީ ސީރީޒްގެ ބުޝަން ކުމާރުގެ އަންހެނުން ދިވްޔާ ކޯސްލާ ކުމާރެވެ.\n"ސަތިޔަމޭވް ޖަޔަތޭ 2" ސިނަމާތަކަށް ގެންނަން ތާވަލުކޮށްފައި އޮތީ އޮކްޓޯބަރު2ގަ އެވެ.\nކަރަންޓް ބިލް ބޮޑުވެގެން ތާޕްސީގެ ޝަކުވާ\nބަތަލާ ތާޕްސީ ޕައްނޫގެ އެޕާޓްމަންޓެއްގެ މި މަހުގެ ކަރަންޓް ބިލަށް 36،000 ރުޕީސް އެރުމާ ގުޅިގެން އެ ވަރުގެ އަދަދެއް ބިލަށް އެރުމުން އޭނާ ކަންބޮޑުވުން ފާޅުކޮށްފި އެވެ.\nޓްވިޓާގައި ބިލާ ބެހޭ މައުލޫމާތު ވެސް ހިއްސާކުރަމުން އޭނާ ވަނީ އެ ވަރުގެ އަދަދެއް ބިލަށް އަރަން ޖެހުނީ ކޯޗެއް ބޭނުންކޮށްގެންތޯ ސުވާލު އުފައްދައިފަ އެވެ. އަދި ކަރަންޓް ބިލް ބޮޑުވި އެޕާޓްމަންޓަކީ މީހަކު މި ވަގުތު ދިރިއުޅޭ ތަނެއް ވެސް ނޫން ކަމަށާއި އެތަނަށް ދަނީ މަހަކު އެއް ފަހަރު ސާފުކުރާ މީހާ ކަމަށް ވެސް ތާޕްސީ ބުންޏެވެ.\nތާޕްސީގެ މި ޓްވިޓާ އެކު ވަރަށް ގިނަ މީހުން މިގޮތަށް ކަރަންޓް ބިލް ބޮޑުވާކަން ފާހަގަކޮށް އެކި ކަހަލަ ޝުއޫރުތައް ފާޅުކޮށްފައިވެ އެވެ.\n"ސިމްބާ" ބޭރުގެ ދެ ގައުމަކަށް\nމީގެ ދެ އަހަރު ކުރިން ރިލީޒްކުރި ރަންވީރު ސިންގްގެ ކާމިޔާބު ފިލްމު "ސިމްބާ" އޮސްޓްރޭލިއާ އާއި ފިޖީގައި އަންނަ މަހު ރިލީޒްކުރާ ގޮތަށް ނިންމައިފި އެވެ.\n#RanveerSingh and #SaraAliKhan starrer #Simmba to release again in Australia and Fiji. pic.twitter.com/1oppvrWfHT\n— Filmfare (@filmfare) June 28, 2020\nރޯހިތު ޝެޓީ ޑައިރެކްޓްކުރި ފިލްމުގައި ރަންވީރު ކުޅެފައި ވަނީ ފުލުހެއްގެ ރޯލެވެ. އަދި "ސިމްބާ" އަކީ ރޯހިތުގެ ކޮޕް ޔުނިވާސްގެ އެއް ކެރެކްޓާ އެވެ. އަނެއް ދެ ކެރެކްޓާ އަކީ އަޖޭ ދޭވްގަންގެ "ސިންގަމް" އާއި އަކްޝޭ ކުމާރުގެ ކުރިއަށް އޮތް ފިލްމު "ސޫރިޔަވަންޝީ" އެވެ.\nސާރާ އަލީ ޚާން ބަތަލާގެ ރޯލް ކުޅުނު "ސިމްބާ" ގައި އަކްޝޭ އާއި އަޖޭގެ ހާއްސަ ފެނިލުންތަކެއް ވެސް ހިމެނެ އެވެ.\n"ސިމްބާ" އަކީ ބޮކްސް އޮފީހުގައި 400.19 ކްރޯޑް ރުޕީސް (53 މިލިއަން ޑޮލަރު) ގެ އާމްދަނީއެއް ހޯދި ފިލްމެކެވެ. ކަރަން ޖޯހަރު ޕްރޮޑިއުސްކުރި ފިލްމު ހަދާފައި ވަނީ 139 ކްރޯޑް ރުޕީސް (18 މިލިއަން ޑޮލަރު) ގެ ބަޖެޓަކުންނެވެ.\nއިތުރު ލިޔުންތައް ބޮލީވުޑް އޮސްޓްރޭލިއާ އަބީޝަކް ބައްޗަން އެމޭޒަން އަޖޭ ދޭވްގަން ޖޯން އެބްރަހަމް އަކްޝޭ ކުމާރު ބޮލީވުޑް ފިލްމު ސްޓްރީމިން ޓީވީ


ކުލުނު | Landhooinfo\nއިބްރާހިމް ޝާމިލް7މަސްކުރިން\t2 ޚިޔާލު\nފެންނަ ކޮންމެ ހިނދަކު އުފަލުން ހިތް ފުރިގެންދެއެވެ. އެ މައުސޫމް ލޮލުން ބަލައިލުމަށްފަހު އެވާ ހިނިތުންވުން އަދިވެސް އަހަރެންގެ ސިކުނޑީގައި ބިންވަޅުނެގިފާވެއެވެ. މަޑުފުށްކޮޅެއް ފަދަ އަތުގައި ހިފާ ލޯބިކޮށްލި ކޮންމެ ވަގުތުކޮޅެއް ވަކިވަކިން ހަނދާނުގައި ކުރެހިފައިވެއެވެ.\nއެއީ މީގެ 14 އަހަރު ކުރިއެވެ. އައިޖީ އެމް އެޗްގައި ތެރޭގައި އިނދެ އިނދެ ފޫހިވެގެން ބޭރަށް ނިކުމެ ބޭރުބަލައިލީމެވެ. ފެންނަނީ ދާދި އެއްމަންޒަރެކެވެ. ހަލަބޮލި ކާރުބާރު ބޮޑުވެފައިވާ މާލޭގެ މަގެކެވެ. އެއީ ވަކި ކޮން މަގެއްކަން ބުނެދޭން ނޭނގުނަސް އެމަގު ފާހަގަކުރަން އެނގޭނެއެވެ. އެކިކަހަލަ ޙިޔާލުތަކަށް ގެއްލިފައި ހުއްޓާ ސިއްސުވާލީ ފޯނު ރިންގުވާ އަޑެވެ. އެ ގުޅީ އަންހެނުންގެ ދައްތައެވެ. އަންހެނުން ވިހާ ވަގުތު ކައިރިވާ ކަމަށާއި އަވަސް ވީ ގޮތަކުން ކުނރުބަލެއް ގެއިން ހިފައިގެން އައުމަށް އެދުނެވެ. އަހަރެންގެ ނޭވާ ހިނގުން އަވަސްކުރުވަމުން ދިޔައީ ކުރަމުންދާ އިންތިޒާރަށް ނިމުން އަންނަކަމުގެ ސިގުނަލް ލިބުމުންނެވެ.\nއެ ގެއަކީ ހޮސްޕިޓަލާއި އެހާ ދުރުނޫން ގެއެއްކަމުން ގިނަ އިރުތަކެއް ނުވަނީސް ހިނގާލާފައި ދެވިއްޖެއެވެ. އަހަރެންނަށް އެހާ ހިސާބަށް ދެވުނު އިރު އަންހެނުން ވިހައިފިއެވެ. އޭރު ބައްޕައާއި އަންހެނުންގެ ދައްތަ ތިބީ އެތެރޭގައި ކަމުން އަހަރެން ޖެހުނީ އެމީހުން ނިކުންނަން ދެން މަޑުކޮށްލާށެވެ. އެހާ ކުޑަ ސިކުންތު ކޮޅަކަށްވެސް އަހަރެންގެ ދަރިފުޅު ނުފެނި ލަސްވަތީ ހިތުގައި ޝަކުވާ އުފެދުނެވެ.\nއެއީ އަހަރެންގެ ފުރާނައެވެ. ލޯބި ލޯބި ކުޑަ ދަރިފުޅު އުރާލުމާއި އެކުވެސް އަހަރެންނަށް ބައްޕައެއްގެ އިޙްސާސް ކުރެވުނެވެ. އެއީ ކިހާ މިންވަރަކަށް ކަމެއް ބުނެދޭކަށް ނޭނގެއެވެ. ކުޑައިރުކޮޅަކު އުރާލުމަށްފަހު ދަރިފުޅު ނަރުސް މީހާއާއި ހަވާލު ކުރުމަށްފަހު، ބޭރަށް ނިކުތީމެވެ. އަންހެނުންނާއި ބައްދަލުވީ އޭގެ ދެތިން ގަޑިއިރު ފަހުންނެވެ. އޭނާގެ މޫނުމަތިން ފެންނަނީ އަހަރެން އުއްމީދު ކުރި އުފާވެރިކަމެއް ނޫނެވެ. ފޮރުވަން އުޅުނު ކަރުނަތައް ކޯފާފަތް މައްޗަށް އޮހޮރިގަތީ ބޭއިޚްތިޔާރުގައެވެ.\nއޭނާއަށް ވެގެން އުޅޭގޮތެއް އަހަރެންނަށް ފަހުމްވާގޮތެއް ނުވިއެވެ. އޭނާ އުފާ ނުވާވީ ކީއްވެ ހެއްޔެވެ؟ އެއީ ހަމަ އަހަރެންގެ ދަރިއެއް ބާއެވެ؟ ނޫނީ އޭނާ ދަރިއަކު ބޭނުން ނުވަނީ ބާއެވެ؟ ސިކުނޑިއަށް ޖަމާވަމުންދިޔަ ޙިޔާލީ ވަހުމުން ސަލާމަތްވާން ބޭނުންވިއެވެ.\nދަރިފުޅު ލިބުނުތާ 10 ދުވަސް ފަހުން އަހަރެމެން އެނބުރި ރަށަށް އައީމެވެ. އަހަރެން ހުރީ ނުހަނު އުފަލުންނެވެ. އެތަކެއް ދުވަހެއްގެ ފޮނި އިންތިޒާރަށް ނިމުމެއް އައީމައެވެ. އެއީ އުފާވެރި ވަގުތު ތަކެކެވެ. ދަރިފުޅު ނަގައި އުރާލައި ލޯބިކޮށްލަން ލިބޭ ކޮންމެ ހިނދުކޮޅަކަށް އަހަރެން އިންތިޒާރު ކުރީމެވެ. އެހެނަސް އުނިވާ އެއް ކަމެއް ހިތުގައި ކޫރު ލަމުން ގެންދެއެވެ. އަންހެނުންގެ ފަރާތުން މާބޮޑު ސަމާލުކަމެއް ނުލިބެނީ ކީއްވެގެން ބާއެވެ؟ އަހަރެންގެ އެކުވެރިޔަކާއި ޙިއްސާކުރީމެވެ.\nއެހެން ހުއްޓާ އެނާ ކުއްލި ގޮތަކަށް މާލެ ދާން އަނެއްކާވެސް ބޭނުން ވެއްޖެއެވެ. އެއީ ޖުލައި 26 ގެ ސޭލާއި ދިމާކޮށް ދަރިފުޅަށް ބޭނުންވާ ބައެއް ސާމާނު ގަތުމަށްކަމަށް އޭނާ ބުންޏެވެ. އަހަރެން ހުއްދަ ދިނީމެވެ. އޭގެ ދުވަސްކޮޅެއް ފަހުން އަހަރެން ދާން ޖެހުނީ ކޯޓަށެވެ. އާއެކެވެ. އޭނާ ބޭނުންވީ އަހަރެންގެ ކިބައިން މިނިވަން ވާށެވެ. ސަބަބެއް ޚުދު އަހަރެންނަކަށްވެސް ނޭނގުނެވެ. އަހަރެން ނިކަން އާދޭހާއިއެކު ވަކިނުވުމަށް އެތަށް ފަހަރަކު އެދުނީމެވެ. އެހެނަސް އޭނާ އަހަރެން ދެއްކި އެއްވެސް ވާހަކައެއް އަޑުއިވުނު ކަމަކަށް ނުހެދިއެވެ.\nދަރިފުޅު ހޯދުމަށް އަހަރެން ބޭނުންވީ އެހިސާބުންނެވެ. އެހެނަސް އެކަމަށްވެސް އޭނާ އިންކާރު ކުރިއެވެ. އޭރުވެސް އޭނާ ހުރީ މާލޭގައެވެ. އަހަރެންނަށް ފެންނަ ހިސާބަށް ދަރިފުޅު ގޮވައިގެން އައުމަށް ނުހަނު އެދުނީމެވެ. އޭނާގެ ހިތުގައި އަހަރެންނާއި މެދު ވަނީ ކޮން ނަފުރަތެއް ކަމެއް އަދިވެސް ނޭނގެއެވެ. ކޮންމެ އަކަސް ދެމީހުން ގުޅުން ކަނޑައިލެވިއްޖެއެވެ. އޭނާ އެދުނު ގޮތަށް ވަރިކޮށްދިނީމެވެ.\nއަހަރެންގެ ދަރިފުޅަށް ދެ އަހަރު ވީއިރުވެސް އަހަރެންގެ ހިތުގައި އެ ދަރިފުޅަށް ކުޑަނަމަވެސް ފޫހިކަމެއް ނުވެއެވެ. އިތުރުވަމުން ދިޔައީ އިންތިހާ ދަރަޖައިގެ އޯގާތެރިކަމާއި ލޯތްބެއެވެ. އެ ހިނިތުންވުން ފެނުމަށް އަބަދުވެސް އެދެވެއެވެ. އަހަރެންގެ ހުވަފެނަކީ އެދަރިފުޅު އެނބުރި އަހަރެންގެ ގާތަށް އަންނާނެ ދުވަހެއް ފެނުމެވެ.\nދުވަސްތައް ފާއިތުވަމުން މާޒީވަމުން ދިޔައީ އުފަލާއި ހިތާމަޔާއި އެކުގައެވެ. އެންމެފަހުން، އަހަރެން އުއްމީދު ކުރި ދުވަސް އަހަރެންނަށް ނުފެނި ފުރައިގެން ދާން ޖެހިއްޖެއެވެ. މާދުރަށެވެ. ދަރިފުޅުގެ އަޑު ނުއިވޭ ހާ ދުރަށެވެ. އޭރު ދަރިފުޅު ބޮޑުވެ ޘާނަވީ ތަޢުލީމުގެ ހަރުފަތުގައި ހިނގަނީއެވެ. ކޮންމެއަކަސް، ދަރިފުޅުގެ ކިބައިން މަޢާފަށް އެދި އޭނާގެ މަންމަ ލިޔުނު ސިޓީ އަހަރެންގެ އަތަށް އެރީ ލޯބިވާ ދަރިފުޅާއި ވަކިވުމުގެ ވަދާއި ސަލާމާއި އެކުގައެވެ.\nއަހަރެން އެސީޓީ ކިޔަން ފެށީ ދަތުރަށް ފެށުމަށްފަހުއެވެ. އަހަރެން މިދަނީ ރާއްޖެއިން ބޭރަށް ބޯޓް ދަތުރު ކުރާށެވެ. އެއީ އަހަރެންގެ ދަރިފުޅުގެ މުސްތަޤުބަލު އުޖާލާކޮށްދިނުމަށެވެ. ސިޓީ ހުޅުވާލީމެވެ. އޭގައި އަހަރެންގެ އަންހެނުންގެ ހުރިހާ ނަފުރަތެއްގެ ސިއްރު ގުޅިފައިވަނީ އަހަރެމެންގެ ދަރިފުޅާއި ކަމުގައި ލިޔެފައިވެއެވެ. އަހަރެންގެ ނޭވާ ހާސްވެ އިތުރަށް ހައިރާންވިއެވެ. ޙަޤީޤަތް ހާމަވިއެވެ. އެއީ އަހަރެންގެ ދަރިފުޅެއް ނޫނެވެ. އެހެނަސް އެއީ އޭނާގެ ލޯބިވެރިޔާގެ ދަރިއެކެވެ. އޭނާ ބޭނުންވީ ދަރިފުޅު ލިބުމާއި ހިސާބުން އަހަރެންނާއި ވަކިވެ ލޯބިވެރިޔާގެ ޙިމާޔަތް ހޯދުމަށެވެ.\nއޭނާ އަހަރެންނަށް މިވާހަކަތައް މިއަދު ކިޔައި ދިނުމުގެ ބޭނުމަކީ ކޮބައި ހެއްޔެވެ؟ އާއެކެވެ. އޭނާ ވަނީ މިއަދު މުޅި ރަށަށް ބޭޒާރުވެފައެވެ. އިތުބާރުކުރި އެކުވެރިއެއްގެ ފަރާތުން ރަށަށް އެވާހަކަތައް ފެތުރުނީއެވެ. ދެން މިއަދު އަހަރެންގެ ދަރިފުޅަށް ދައްކާނީ ކޮންފަދަ މޫނެއް ހެއްޔެވެ؟ އެހެނަސް ބުނަމެވެ. ދަރިފުޅާއެވެ. އަދިވެސް ނުހަނު ލޯބިވެއެވެ. ތިއައީ އަހަރެންގެ ދަރިއެކެވެ. މިއީ އަހަރެން ޤަބޫލުކުރާގޮތެވެ. (ނިމުނީ)\n6 މަސް 18 ގަޑިއިރު ކުރިން\nމިއީ ހަޤީޤީ ވާހަކައެއްތަ؟ ހާދަ ތަފާތުވާހަކައެކެވެ. އަނެއްކާ ޝާމިލްގެ ދިރިއުޅުމުގެ ވާހަކަތަ؟


BREAKING NEWS: Covid-19: Ithuru 148 Meehaku Fassivejje - Vaguthu\nކޮވިޑް-19: އިތުރު 148 މީހަކު ފައްސިވެއްޖެ\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 148 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 146 މީހުން ފައްސިވީ މާލެ އިންނެވެ. ދެމީހުން ފައްސިވީ އަތޮޅުތަކުންނެވެ.\nއެޗްޕީއޭ އިން ވިދާޅުވީ މިއަދު ފައްސިވި މީހުންގެ ތެރެއިން 117 މީހުންނަކީ ދިވެހިން ކަމަށެވެ. ދެން ފައްސިވީ ބަންގްލަދޭޝްގެ 22 މީހަކާއި އިންޑިއާގެ ހަތް މީހަކާއި ނޭޕާލް މީހަކާއި ސީޝެލްސް މީހެކެވެ.\nރާއްޖެ އިން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 4594 އަށް އަރާފައެވެ. 2706 މީހަކު މިހާރު ވަނީ ބަލިން ރަނގަޅު ވެފައެވެ. ބަލި ޖެހިފައި މިހާރުވެސް 1869 މީހުން އެބަތިއްބެވެ. އޭގެ ތެރެއިން 110 މީހަކަށް ފަރުވާ ދެމުން ގެންދަނީ ހޮސްޕިޓަލްގައި އެޑްމިޓް ކޮށްގެންނެވެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން 23 މީހަކު ވަނީ މިއަދު ބަލިން ރަނގަޅު ވެފައެވެ.\nއޮގަސްޓް މަހުގެ 02 ވަނަ ދުވަހު 242 މީހަކު ރާއްޖެ އިން ކޮވިޑް-19 އަށް ފައްސިވުމަށް ފަހު ފާއިތުވި ތިން ދުވަހު ފައްސިވި މީހުންގެ އަދަދު އެއަށްވުރެ މަދެވެ.\nނަމަވެސް ގިނަ މީހުން މީސް މީޑިއާގައި ބުނަމުންދަނީ އަދި އަޅާފައި ހުރި ފިޔަވަޅުތައް މާލުއި ކަމަށާއި ބަލި ކޮންޓްރޯލް ކުރަން އިތުރު ފިޔަވަޅުތައް އަޅަން ޖެހޭ ކަމަށެވެ.\nއޮގަސްޓް 5, 2020 22:41\nނިކަން ލިޔެލަބަލަ އަލާމާތް ނެތް 148 މީހުން ފައްސި ވެއްޖެޔޭ. ތިޔަ ގެންގޭ ޓެސްޓްކިޓް އެއީ ތެދު ހަދާ އެއްޗެއް. އޭތި ފައްސިޔޭ ބުނެފިއްޔާ ހަތިމުގަ އަލްލާފަ ބަޔަކު ހުވާނުކުރިޔަސް ފުދޭ. އެހެންނޫނަސް އޮގަސްޓް މަސް ގޯސްވާނެޔޭ އޮތީ ބުނެފައެއްނޫން. ޑަބުލިއު އެޗް އޯގެ ޑުރާމާގެ ބައިވެރިން.


ރޯދަ މަހު ކަނބަލުންގެ އެންމެ އެކުވެރިޔާ- ޖުވޭގެ ރެސިޕީ - AO News\nރޯދަ މަހު ކަނބަލުންގެ އެންމެ އެކުވެރިޔާ- ޖުވޭގެ ރެސިޕީ\tޖޫން 24, 2017 | ޝިމްލާ އަހްމަދު\tHomeރޯދަ މަހު ކަނބަލުންގެ އެންމެ އެކުވެރިޔާ- ޖުވޭގެ ރެސިޕީ ރަމަޟާން މަހު ގިނަ އަންހެންވެރިން އެންމެ ޝައުގުވެރިކަމާއެކު ކުރާ އެއްކަމަކަށް ވެފައި އޮންނަނީ ކެއްކުމެވެ. ތަފާތު މޮޅު ކެއުން ތައްޔާރުކޮށްލުމެވެ. ކޮންމެވެސް އާގޮތަކަށް އަނގަޔަށް މީރު އެއްޗެއް ތައްޔާރުކޮށްލުމެވެ. މެންދުރުން ލަނބާލާއިރު ކޮންމެވެސް ރަނގަޅު ރެސިޕީއެއް އަތުގައި ޖައްސާލުމެވެ. ރެސިޕީ ހޯދުމުގައި ހޭދަކުރާ ވަގުތުތައް ކެއްކުމުގައި ހޭދަކުރާ ވަގުތަށް ވުރެ ގިނަވާފަހަރުވެސް އާދެއެވެ. ކަމުދާކަހަލަ ރެސިޕީއެއް އަތުގައި ނުޖެހިގެންނެވެ. މިކަމަށް އެންމެ އަވަސް ހައްލެއް ހޯދައިދެނީ ޖުވޭގެ ރެސިޕީތަކެވެ. ދިވެހި ވައްތަރުގެ ތަފާތު ރަހަތަކާއެކު ޖުވޭ ތައްޔާރުކޮށްފައިވާ ރެސިޕީތަކަކީ ރަމަޟާން މަހު އަންހެންވެރިންގެ އެންމެ ގާތް މިތުރެވެ.\nކެއްކުމުގެ ދާއިރާއިން ރާއްޖޭގެ ކަނބަލުންނަށް ގޮންޖަހާލެވޭފަދަ ހުނަރުވެރި ކައްކާ، ޖުވޭއަކީ ކެއްކުމުގެ މާހިރެކެވެ. ތަފާތު އެކިވައްތަރުގެ ކާނާ ތައްޔާރުކުރާނެ ގޮތުގެ 6822 ރެސިޕީ ޖުވޭ ވަނީ މިހާތަނަށް އާންމުންނާ ހަމައަށް ފޯރުކޮށްދީފައެވެ. މީގެ އިތުރުން އެންމެ ޚާއްޞަކޮށްލެވޭ ކަމަކީ ޖުވޭގެ މުޅިން އަމިއްލަ 3825 ރެސިޕީ މިހާތަނަށް އާންމުކޮށްފައިވާ ކަމެވެ.\nކެއްކުމުގެ ދާއިރާއިން 136 ފޮތް ލިޔެފައިވާ ޖުވޭ އަކީ ދިވެހި ކާނާގެ އިތުރުން ތަފާތު އެކި ގައުމުގެ ކާނާ ތައްޔާރުކޮށްލުމަށް ދެވަނައެއްނެތް މިސާލެކެވެ. ތުއްތު ކުދިންގެ ބަކުންބަކުން އިންފެށިގެން ސިއްހީ ކާނާއާއި ކިޔަވާ ކުދިންނަށް ޚާއްޞަ ކާނާއާއި އުމުރުން ދުވަސްވީ މީހުންނަށް ޚާއްޞަ ކާނާ ޖުވޭވަނީ ތައްޔާރުކޮށްދީފައެވެ. މިއީ މުޅިންވެސް ޖުވޭގެ އަމިއްލަ އުފެއްދުންތަކެވެ. ޖުވޭގެ ބްރޭންޑްތަކެވެ.\n“ޖުވޭސް ކެފޭ” ގެ ނަމުގައި އަމިއްލަ ރެސްޓޯރެންޓެއް ހިންގަވަމުން އަންނަ ހީވާގި ޖުވޭ އަކީ ރަމަޟާން މަހު ޓީވީތަކުން ވެސް އާންމު މޫނެކެވެ. ދިވެހިރާއްޖޭގެ އަޑާއި ޓީވީ އިންނާއި ރާއްޖޭގެ ގިނަ މީޑިއާތަކުން ޖުވޭގެ ކެއްކުމުގެ ތަފާތު ގިނަ ޕްރޮގްރާމުތައް ގެނެސްދޭއިރު ޖުވޭގެ ކުޑަކައްކާ ޕްރޮގްރާމަކީވެސް މަގްބޫލް ޕްރޮގްރާމެކެވެ.\nކެއްކުމުގެ ދާއިރާއިން ގައުމީ އެވޯޑާއި އައްޑޫސިޓީ ކަނބައިދި އެވޯޑާއި ދުނިޔޭގެ ފާހަގަ ކޮށްލެވޭ އެވޯޑުތައް ލިބިފައިވާ ޖުވޭ ބުނީ މިދާއިރާއިން ކުރެވޭ މަސައްކަތާމެދު ވަރަށް ބޮޑަށް ހިތްހަމަޖެހޭ ކަމަށެވެ. ޖުވޭގެ މަސައްކަތުން ގިނަ ބަޔަކު މިދާއިރާއިން ތަމްރީނުކޮށް ދާއިރާއަށް ނެރެދެވިފައިވުމަކީ ޖުވޭ އެންމެ އުފާވާ ކަންތައްތަކެވެ.\n” މި މަސައްކަތް ކުރުމުގައި ދެރަވާ އެންމެ ކަމެއް އޮތީ. ޖުވޭގެ މުޅިން އަމިއްލަ އުފެއްދުންތައް ބައެއް މީހުން އަމިއްލަ ނަން ނަމުގައި ބޭނުންކުރާތީ ވަރަށް ދެރަވޭ. ކެއްކުމުގެ ދާއިރާއިން ދުވަހަކުވެސް ފެނިފައިނުވާ މުޅިން އާ ލިޔުންތެރިންވެސް ތަފާތު މީޑިއާ ތަކުގައި، ލިޔާ ކުއްޖާގެ އަމިއްލަ ނަމުގައި ޖުވޭގެ ރެސިޕީތައް ލިޔެފައި އެބަހުރޭ. ޖުވޭގެ ރެސިޕީތައް ގިނަ މީހުން ބޭނުންކުރުމަކީ ޖުވޭ ވަރަށް އުފާވާކަމެއް. އެކަމަކު އެއީ ޖުވޭގެ މަސައްކަތެއްކަން އެނގޭކަހަލަ ގޮތަކަށް އެކަމެއް ގެނެސްދިނުންހެން ހީވަނީ އެންމެ ރަނގަޅު ގޮތަކީ. އެހެންމީހުން ކޮށްފައިވާ ބުރަ މަސައްކަތުގެ އަގު ވަޒަން ކުރަން ޖެހޭނެ ” ޖުވޭ ކިޔައިދިނެވެ.\nތަފާތު އެކިގޮތްގޮތަށް ރެސިޕީތަކަށް ނަންދޭއިރު ޖުވޭ ބުނީ ޖުވޭގެ އަމިއްލަ ރެސިޕީއެއް ކޮންމެ ތާކުން ފެނުނު ކަމުގައިވިޔަސް އެނގޭނެ ކަމަށެވެ. އަދި ނޫސް މީޑިއާތަކުގައި ވެސް ބައެއްފަހަރު ޖުވޭގެ މަސައްކަތް އެހެން ބައެއްގެ ނަމުގައި ލިޔެފައި ހުންނަތަން ފެނުމުން ދެރަވާކަމަށް ޖުވޭ ބުންޏެވެ.\n“ޖުވޭގެ ޕްރޮޑަކްޓްސް ތަކުންނާއި ބްރޭންޑް ތަކުން ގިނަ ބަޔަކަށް ފައިދާ ކުރާކަން ގަބޫލުކުރަން. އަދި އެކަމާ ވަރަށް އުފާވޭ. ދެމެހެެއްޓެނިވި ގޮތަކަށް އަދި މުޖުތަމައު ފައިދާ ކުރާ ގޮތަކަށް ބްރޭންޑް މެނޭޖްކުރެވޭނީ ވަރަށް ބުރަ މަސައްކަތުން” ކެއްކުމުގެ ދާއިރާއިން ރެހެންދި އެވޯޑު ހޯދާފައިވާ ޖުވޭ ބުންޏެވެ.\n“ރެސިޕީ” އޭ ބުނެލާއިރަށް ޚިޔާލަށް އެންމެ ފުރަތަމަ ވެސް އަންނާނީ ޖުވޭގެ ނަންކަމަށް ގިނަ އަންހެން ކަނބަލުން ބުނެއެވެ.\n“މިފަހަކަށް އައިސް ވަރަށް ގިނަ ރެސިޕީތައް ކައްކާއިން ހަދާފައި އެބަހުރި. އެކަމަކު ދިވެހިވަންތަ ގޮތަކަށް ދިވެހި ރަހަތަކާއެކު އެއްޗެއް ތައްޔާރުކޮށްލުމަށް އަދިވެސް ހަމަ ބެލެނީ ޖުވޭގެ ރެސިޕީ” ކަނބަލުންނަށް ޖުވޭގެ ރެސިޕީތައް ޚާއްޞަވާ ސަބަބަކީ މިއީއެވެ.\nޕޯސްޓު ކޮށްފައިވަނީ ރިޕޯޓް, މީހުން, ޚަބަރު\tPost navigation\nPREVIOUS POST Previous post: ހެޕީމާކެޓު ވޮލީ ޓޯނަމެންޓް: ޓީމް ޕެޓޫ ސެމީފައިނަލުގެ ތިންވަނަ މެޗުން ޖާގަ ހޯދައިފިNEXT POST Next post: ފައިނަލުގެ ދެވަނަ ޖާގަ ޗެމްޕިއަންޓީމް ހޯދައިފި


Nisha Ge Thuhumathu Thakah Karan Rahdhu Dheefi - Vaguthu\nސްޓަރ ޕްލަސް ޑުރާމާ 'ޔޭ ރިޝްތާ ކިޔާ ކެހެލާތާ ހޭ'' ގެ ނިޔަތިކް ރާޖުގެ ކެރެކްޓަރ އިން މަގުބޫލުކަން ހޯދާފައިވާ ކަރަން މެހެރާއަށް އޭނާގެ އަންހެނުން ނިޝާ ރާވަލް ކޮށްފައިވާ ތުހުމަތުތަކަށް ކަރަން ރައްދު ދީފިއެވެ.\nނިޝާއަށް ގެވެށި އަނިޔާ ކުރުމުގެ ތުހުމަތުގައި ހައްޔަރު ކުރެވުނު ކަރަން ބުނެފައިވަނީ ނިޝާ އެ ދައްކާ ވާހަކައިގެ އެއްވެސް ހަގީގަތެއް ނެތް ކަމަށެވެ. ޖޫރިމަނާ ދެއްކުމަށް ފަހު ޖަލުން ސަލާމަތް ވެފައިވާ ކަރަން ބުނެފައިވަނީ މިފަދަ އެތައް ތުހުމަތެއް އޭނާއަށް ކުރާނެކަން އެނގޭ ކަމަށެވެ.\n''މިފަދަ އެތައް ތުހުމަތުތަކަކާއި އަހަރެން ކުރިމަތިލާން ޖެހޭނެ. އެތައް ބަޔަކާއި އަހަރެންގެ ވާހަކަތައް ގުޅުވާނެ. މިދެކެވޭ ވާހަކަތަކަކީ އެއްވެސް ހަގީގަތެއް ނެތް ވާހަކައެއް. އަހަރެން އޭނާއަކަށް ބޭވަފާތެރިއެއް ނުވަން. އަދި ކައިވެނީގެ ބޭރުން އެއްވެސް ގުޅުމެއް ނުހިންގަން'' ބޮމްބޭ ޓޯކްސްއަށް މަޢުލޫމާތު ދެމުން ކަރަން ބުނެފައިވެއެވެ.\nމިކަމާއި ބެހޭގޮތުން އިތުރަށް ވާހަކަ ދައްކަމުން ކަރަން ބުނެފައިވަނީ އެދެމީހުންގެ ކައިވެނީގައި މީގެ އަހަރުތަކެއް ކުރިން މައްސަލަ ޖެހެން ފަށާފައިވާ ކަމަށެވެ. ނަމަވެސް އެކުގައި އުޅެން މަސައްކަތް ކުރީ ކަމަށެވެ.\nނަމަވެސް މި އަހަރުގެ އޭޕްރީލް މަހު ނިޝާ ވަރިވުމަށް ބޭނުންވުމުން ކަރަން އެކަމާއި އެއްބަސްވިއެވެ. އަދި އޭގެފަހުން ވަރީގެ ސަބަބުން ކުރަން ޖެހޭ ޚަރަދުތަކާއި ފައިސާގެ ގޮތުން ކުރިމަތިވެފައިވާ ދަތިތަކުގެ ވާހަކަތައް ދެކެވެން ފެށިއެވެ.\nކަރަންގެ މައިންބަފައިންނަށް އިހާނެތިކޮށް ކަންތައް ނުކުރުމަށް ނިޝާއަށް ނަސޭހަތް ދިނުމަށް ނިޝާގެ ބޭބެގެ ގާތު ކަރަން ބުނެފައިވެއެވެ. އަދި މަހެއްގެ މައްޗަށް ދެވޭނެ ފައިސާގެ އަދަދު ބުނެ، އެއީ މިދުވަސްވަރު އޭނާގެ ހާލަތު ހުރިގޮތް ކަމަށް ވެސް ނިޝާ ގާތު ބުނެފައިވާނެ ކަމަށް ކަރަން ފާހަގަ ކުރިއެވެ.\nނިޝާއަށް އަނިޔާ ކުރި ކަމަށް ބުނެ ދައްކާ ވާހަކައަކީ ތެދެއް ނޫން ކަމަށާއި އެއީ ކަރަން ބަދުނާމު ކުރުމަށް އޭނާ އަމިއްލަ ގައިގައި ޖަހައި، ދައްކާ ވާހަކަތަކެއް ކަމަށް ވެސް ކަރަން ބުނެފައިވެއެވެ.\n1990ގެ އަހަރުތަކުގެ ތެރެއިން ފަނޑުވުމެއްނެތް 10 ފިލުމެއް


Abu Dhabi in7billion fifa ge theyo hoadhaifi\n09:37am | Thursday, 09 July 2020\nއަބޫދާބީން7ބިލިޔަން ފީފާގެ ތެޔޮ ހޯދައިފި\nޔޫއޭއީ ގެ ސުޕްރީމް ޕެޓްރޯލިއަމް ކައުންސިލުން ހޯމަ ދުވަހު ވަނީ، އެޑްނޮކް މުރުބާން ސާފުނުކުރާ ތެލުގެ އަގު ކަނޑައަޅާނެ އާ މެކޭނިޒަމެއް އިޢުލާންކޮށްފައެވެ. މި މެކޭނިޒަމް ސްޓޮކް އެކްސްޗޭންޖެއް ގައި ލިސްޓުކުރާނެ އެވެ. މި ކައުންސިލުން ކުރި އަނެއް އިޢުލާނަކީ، އަބޫދާބީ ގެ ތެލާއި ގޭހުގެ ރިޒާވް އިތުރުވެގެންދިޔަ ވާހަކައެވެ.\nކައުންސިލުން ހާމަކުރި ގޮތުގައި، ގާތްގަޑަކަށް7ބިލިޔަން ފީފާގެ ތެލާއި، 58 ޓްރިލިޔަން ކިއުބިކް ފޫޓުގެ ގޭސް ވަނީ އަލަށް ހޯދިފައެވެ. އެއާއެކު، ޔޫއޭއީ މިހާރު ވެފައިވަނީ، ދުނިޔޭގެ ތެލާއި ގޭހުގެ ރިޒާވް ހަވަނަ އަށް އެންމެ ގިނައިން ހުރި ޤައުމަށެވެ. އެއީ، ޖުމްލަ 105 ބިލިޔަން ފީފާގެ ތެލާއި، 273 ޓްރިލިޔަން ކުއިބިކް ފޫޓުގެ ކޮންވެންޝަނަލް ގޭހާ އެކު އެވެ.\nޔޫއޭއީ ގެ ސުޕްރީމް ޕެޓްރޯލިއަމް ކައުންސިލްގެ އެނައުންސްމެންޓް ކޮށްފައިވަނީ، އަބޫދާބީގެ ވަލީ ޢަހްދު އަދި ޔޫއޭއީ ގެ ސިފައިންގެ ޑެޕިއުޓީ ސުޕްރީމް ކޮމާންޑަރ ޝައިޚް މުޙައްމަދު ބިން ޒާއިދު ބިން އާލް ނެހެޔާން ގެ ރިޔާސަތުގެ ދަށުން ބޭއްވި ބައްދަލުވުމެއް ގައެވެ.\nތެލުގެ އާ ރިޒާވް އިޢުލާންކުރި އިރު، 160 ޓްރިލިޔަން ކިއުބިކް ފޫޓުގެ އަންކޮންވެންޝަނަލް ގޭސް ހޯދުނުކަން ވެސް އިޢުލާންކޮށްފައެވެ.


ހޯމް މިނިސްޓްރީގައި މިއަދު މެންދުރު ބޭއްވި މަޝްވަރާ ބައްދަލުވުމުގައި މޯލްޑިވްސް މީޑިޔާ ކައުންސިލުން ވަނީ އެކައުންސިލް ހިންގުމާއި، މަތިކޮށްފައިވާ މަޞްޢޫލިއްޔަތު އަދާކުރުމުގައި ހުރި ގޮންޖެހުންތައް ހުށައަޅާ އެކަންކަން ހައްލުކުރުމަށް ކުރެވިދާނެ ކަންތައްތަކާ ގުޅޭގޮތުން މަޝްވަރާކުރައްވާފައެވެ. މީޑިޔާ ކައުންސިލްގެ އެދިލެއްވުމަކަށް ބޭއްވި ބައްދަލުވުމުގައި އެކައުންސިލުން ހުށައެޅި މައިގަނޑު ކަންބޮޑުވުންތަކަކީ ބަޖެޓް ލިބުމުގައި ހުރި ދަތިކަމާއި، މެންޑޭޓް ތަންފީޒުކުރުމުގައި ހުރި ޤާނޫނީ ހުރަސްތަކެވެ. މީގެއިތުރުން މީޑިޔާގެ ދަފްތަރާއި، ނޫސްވެރިންގެ ދަފްތަރު އެކުލަވާލުމާ ގުޅޭގޮތުންވެސް މަޝްވަރާކުރެއްވިއެވެ. މީގެއިތުރުން މީޑިޔާތައް ރަޖިސްޓްރީ ކުރުމުގެ ކަންކަން އިތުރަށް ހަރުދަނާ ކުރުމާ ގުޅޭގޮތުންވެސް މަޝްވަރާކުރެވުނެވެ.\nމިނިސްޓްރީގެ ފަރާތުން ބައްދަލުވުން ޗެއަރކުރެއްވި މިނިސްޓަރ އޮފް ސްޓޭޓް ފޮރ ހޯމް އެފެއާޒް އަލީ ނަޛީރު ވިދާޅުވީ އެކަންކަން އަވަހަށް ހައްލުކުރެއްވުމަށް މަސައްކަތްކުރައްވާނެކަމަށެވެ. އަދި މީޑިޔާ ކައުންސިލާ ގުޅިގެން މީޑިޔާގެ ދާއިރާގެ ކުރިއެރުވުމަށް މަސައްކަތްކުރައްވަން ބޭނުންވާ ކަމަށާއި، ކުރިއަށް އޮތްތަނުގައި އެމަސައްކަތް ކުރައްވާނެކަމަށެވެ. ސިލްސިލާ ބައްދަލުވުންތަކެއް ބޭއްވި ކައުންސިލްގެ ޝަކުވާތަކަށް ހައްލު ހޯއްދަވައިދެއްވުމުގެ މަސައްކަތާއި، މީޑިއާ ދާއިރާ ކުރިއެރުވުމަށް ކައުންސިލާ ގުޅިގެން މަސައްކަތް ކުރައްވާނެކަމުގެ ޔަޤީންކަން ސްޓޭޓް މިނިސްޓަރ ދެއްވިއެެވެ. ސްޓޭޓް މިނިސްޓަރ އަލީ ނަޒީރު ވިދާޅުވީ ދިވެހި މީޑިޔާ ހަރުދަނާކޮށް ތަރައްޤީ ކުރުމަށް ކުރާ މަސައްކަތުގައި މޯލްޑިވްސް މީޑިޔާ ކައުންސިލްގެ އެހީތެރިކަން ބޭނުންވާކަމަށާއި، ދެފަރާތުން ގުޅިގެން ކުރެވެންހުރި ކިތަންމެ ކަމެއް އެބަހުރިކަމަށެވެ.


Flyme ge4vana boat Rajje genesfi\nފްލައިމީ އިން އަލަށް ރާއްޖެ ގެނައި ބޯޓު\nވިލާ އެއާ އިން އޮޕަރޭޓް ކިރާ ފްލައިމީގެ ހަތަރު ވަނަ މަތީންދާ ބޯޓު މިއަދު ރާއްޖެ ގެނެސްފި އެވެ.\nމި ބޯޓު ވެލާނާ އިންޓަނޭޝަނަލް އެއާޕޯޓް (ވީއައިއޭ) މިއަދު މެންދުރުގެ ވަގުތެއްގައި ޖައްސާފައި ވާއިރު ދެން އެ ބޯޓު ދަތުރު ކުރާނީ މާމިގިލީ އެއާޕޯޓަށެވެ. އަދި ދެތިން ދުވަސް ތެރޭގައި ފްލައިމީގެ އުދުހުންތަކުގައި މި ބޯޓު ބޭނުން ކުރަން ފަށާނެ އެވެ.\nފްލައިމީއަށް މިއަދު ގެނައީ ބޯޓަކީ އޭޓީއާރު 600-72 މަރުކާގެ ބޯޓެކެވެ. ހަތްދިހަ ދެ މީހުންގެ ޖާގަ ހިމެނޭ މި ބޯޓަަށް ގާތްގަނޑަކަށް 20 މިލއަން އެމެރިކާ ޑޮލަރު އަރާ އެވެ. މިއީ މި ކުންފުނިން ގެނައި އެ މަރުކާގެ ތިން ވަނަ ބޯޓެވެ.\nވިލާ އެއާގެ މެނޭޖިން ޑިރެކްޓަރު އަބްދުﷲ ނާޝިދު މިއަދު ވިދާޅުވީ މި ބޯޓާއެކު އެ ކުންފުނިން ދެމުންގެންދާ ހިދުމަތް ފުޅާ ކުރުމުގެ މަސައްކަތް ވަރަށް ހަލުއި ކަމާއެކު ކުރިއަށް ގެންދާނެ ކަމަށެވެ. އަދި ވިދާޅުވީ މިހާރު ފްލައިމީން ދަތުރުތައް ބާއްވަމުން އަންނަ މަންޒިލްތައް ފިޔަވައި އެހެން މަންޒިލްތަކަށް ކުރާ ދަތުރުތައް ވެސް ވަރަށް އަވަހަށް ފަށާނެ ކަމަށެވެ.\nފްލައިމީގެ ފްލީޓަށް އާ ބޯޓެއް ގެނެސްފައިވާއިރު އާ ސީޕްލޭން ޓާމިނަލްގެ މަސައްކަތް ނިމުމާއެކު ފްލައިމީއިން އެ ކުންފުނީގެ ސީޕްލޭންގެ ހިދުމަތް ފުޅާކުރުމުގެ މަސައްކަތް ވެސް ވަނީ ފަށާފަ އެވެ.\nފްލައިމީގެ ދަތުރުތައް މިހާރު ކުރަނީ ހަމަ އެކަނި ބ. ދަރަވަންދޫއަށާި އދ. މާމިގިލި އެއާޕޯޓަށް އެކަންޏެވެ. މީގެ ކުރިން އައްޑޫ އާއި ފުވައްމުލަކަށް ފްލައިމީއިން ދަތުރުކުރި ނަމަވެސް މިހާޜު ވަނީ ވަގުތީ ގޮތުން ހުއްޓާލާފަ އެވެ.\nފްލައިމީ ވިލާ ގްރޫޕް\nވިލާއިން ގަތަރު އެއާވޭސްގެ ޓިކެޓިން ހިދުމަތް ފަށައިފި


BREAKING NEWS:Covid-19 Jehunu Ithuru2Meehaku Rangalhu Vejje - Vaguthu\nކޮވިޑް-19 ޖެހުނު އިތުރު ދެމީހަކު ރަނގަޅު ވެއްޖެ\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ޑރ. މޫސާ މުރާދު ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nރާއްޖެ އިން ކޮވިޑް-19 ޖެހުނު އިތުރު ދެމީހަކު ރަނގަޅު ވެއްޖެކަމަށް ސަރުކާރުން ވިދާޅުވެއްޖެއެވެ.\nއެހެންކަމުން ރާއްޖެ އިން ކޮވިޑް-19 ޖެހުނު މީހުންގެ ތެރެއިން 13 މީހަކު މިހާރު ވަނީ ރަނގަޅު ވެފައެވެ. މިހާރު ރާއްޖެ އިން ކޮވިޑް-19 އަށް ފައްސިވި މީހުންގެ ތެރެއިން ރަނގަޅު ނުވެ ތިބީ ދެދިވެހިން އެކަންޏެވެ.\nމިރޭ ބޭއްވި ނޫސްވެރިންގެ ބައްދަލުވުމެއްގައި ޑރ.މޫސާ މުރާދު ވިދާޅުވީ ކޮވިޑް-19 އަށް ރާއްޖެ އިން ފުރާދިން ހުރިހާ ބިދޭސީން މިހާރު ރަނގަޅު ވެފައިވާ ކަމަށެވެ.\n"ޕޮޒިޓިވްވެގެން އަޅުގަނޑުމެން ބަލަމުންދިޔަ ކޭސްތައް، ވެލިދޫގައި އަޅުގަނޑުމެން ބަލަހައްޓަމުންދިޔަ ކޭސްތަކުގެ ތެރެއިން ޕޮޒިޓިވްކޮށް މިތިބީ ހަމައެކަނި ދިވެހި ދެ މީހުން. އޭގެ މާނައަކީ ކުރިން ޕޮޒިޓިވްވި ބޭރު ހުރިހާ އެންމެން މިހާރު ނެގެޓިވް ސާމްޕަލް ލިބި، ނެގެޓިވް ކަމަށް ނިންމިފައިވަނީ،" ޑރ.މުރާދު ވިދާޅުވިއެވެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން ދެމީހަކު ވަނީ ފުރައިގެން ގޮސްފައެވެ. އިޓަލީވިލާތައް ދަތުރުކުރި އެދެމީހުން ތިބި ފްލައިޓް ރަޝިއާގައި މަޑުކުރުމުން އެމީހުން ރަޝިއާގައި ވަނީ ކަރަންޓީން ކޮށްފައި ކަމަށް މައުލޫމާތު ލިބެއެވެ.\nމާޗް 29, 2020 22:49\nކޮވިޑް-19އިން ރަނގަޅުވި މީހުންގެ އަދަދު 13 އަށް އަރައިފިނަމަ އެއީ މެޑިކަލް އެމްޕަޔަރ އިން ކަމުގައިވާ އިންޑިއާ އަދި ޕާކިސްތާނަށް ވެސް ނުލިބޭ ކުރިއެރުމޭ މީ...


އަހުލުއްސުންނާ ވަލްޖަމާޢަތަކީ ކޮބާ؟ | Vaikaradhoolive އަހުލުއްސުންނާ ވަލްޖަމާޢަތަކީ ކޮބާ؟ – Vaikaradhoolive\nމާނައަކީ: ”ތިމަންކަލޭގެފާނުގެ އުއްމަތް ހަތްދިހަ ތިންބަޔަށް ބައިވާނެއެވެ. ހުރިހާ ބައިތައް ވަނީ ނަރަކައިގައެވެ. އެންމެ ބަޔެއްފިޔަވައެވެ. އަދި އެބަޔަކީ ޖަމާޢަތެވެ.“\nމާނައަކީ: ”އެއީ އެގޮތެއްގެ މަތީގައި ތިމަންކަލޭގެފާނާއި އަދި ތިމަންކަލޭގެފާނުގެ ޞަޙާބީންވާ ގޮތެވެ“\nމާނައީ: “ އަދި މިއީ ތިމަންރަސްކަލާނގެ ސީދާވެގެންވާ ތެދުމަގެވެ. ފަހެ، އެ މަގަށް ތިޔަބައިމީހުން تبع ވާށެވެ! (އެނޫން) މަގުމަގަށް ތިޔަބައިމީހުން تبع ނުވާށެވެ! (އޭރުން) އެކަލާނގެ މަގުން ތިޔަބައިމީހުން ވަކިވަކިވެގެން ހިނގައިދާނެތެވެ. މިކަންތައްތަކަށް، ތިޔަބައިމީހުންނަށް އެކަލާނގެ وصية ކުރެއްވީ، ތިޔަބައިމީހުން تقوى ވެރިވުމަށްޓަކައެވެ.“\nމާނައީ: ”ތިޔަބައިމީހުންގެ ތެރެއިން ދިރިތިބިމީސްތަކުންނަށް ވަރަށް ގިނަ ޚިލާފުތައް ފެންނާނެއެވެ. އަދި ތިޔަބައިމީހުންގެ މައްޗަށް ވަނީ ތިމަންކަލޭގެފާނާއި އަދި ތެދުމަގު ދައްކާ ޚުލަފާއުއް ރާޝިދޫންގެ މަގުގައި ހިފުމެވެ. އަދި ތިޔަބައިމީހުންގެ ކޮލުދަތްތަކުން އޭގައި ބާރަށް ހިފަހައްޓާށެވެ. އަދި ދީނުގައި އަލަށް އުފެދޭ ކަންކަމުން ރައްކާތެރިވާށެވެ. އަދި ދީނުގެ ނަމުގައި އަލަށް އުފެދޭ ކަންކަމަކީ މަގުފުރެދުމެކެވެ.“\nމަސްދަރު – https://vaguthu.mv


މި ކުންފުނީގެ ސީވޯޓާރ އިންޓޭކް ޕައިޕް ރިޕެއާރކޮށް އަދި އެންކާރ ކުރުމުގެ މަސަތްކަތް ކޮށްދޭނެ ފަރާތެއް ހޯދުމަށް\nމާލެ، ދިވެހިރާއްޖެ ނަންބަރު: H-2020/69\nމި ކުންފުނީގެ ސީވޯޓާރ އިންޓޭކް ޕައިޕް ރިޕެއާރކޮށް އަދި އެންކާރ ކުރުމުގެ މަސަތްކަތް ކޮށްދޭނެ ފަރާތެއް ހޯދުމަށް ބޭނުންވެއެވެ. މި މަސައްކަތަށް އަގުހުށަހެޅުމުގެ ފުރުސަތު ރާއްޖެ އާއި ރާއްޖެއިން ބޭރުގެ ފަރާތްތަކަށް ހުޅުވާލެވިފައިވާ ވާހަކަ ދަންނަވަމެވެ.\nމި މަސައްކަތް ކޮށްދެއްވަން އެދިވަޑައިގަންނަވާ ފަރާތްތަކުން -/1,542 (އެއް ހާސް ފަސް ސަތޭކަ ސާޅީސް ދެ) ރުފިޔާއަށް ޑޮކިއުމަންޓް ބައްލަވައިގަތުމާއި ރަޖިސްޓްރީ ކުރުމަށް ތިރީގައި ދެންނެވިފައިވާ އީމެއިލް އެޑްރެސް އަށް އީމެއިލް ކުރެއްވުންއެދެމެވެ.\n11 އޮކްޓޫބަރު 2020 އިން 22 އޮކްޓޫބަރު 2020\n25 އޮކްޓޫބަރު 2020 (އާދިއްތަ)\n08 ނޮވެންބަރު 2020 (އާދިއްތަ)\nމި ޕްރޮޖެކްޓަށް ހުށަހެޅޭ ޕްރޮޕޯޒަލުތައް އިވެލުއޭޓް ކުރެވޭނެގޮތުގެ ތަފުސީލު\nއަގަށް: 70 ޕޮއިންޓް\nހުށަހެޅޭ އެންމެ ހެޔޮ އަގު / ހުށަހެޅި އަގު ×70\nތަޖުރިބާ: 30 ޕޮއިންޓް\nމުއްދަތު: 06 މަސް ދުވަހުގެ މުއްދަތަށް ކަނޑައެޅިފައިއެވެ.\nމި ބީލަމުގައި ބައިވެރިވުމަށް ތިރީގައި ދެންނެވިފައިވާ ޝަރުތު ފުރިހަމަވާންވާނެއެވެ.\n- ބީލަން ހުށައަޅާފަރާތަކީ ވޭތި ވެދިޔަ ފަސް އަހަރު ތެރޭގައި މަދުވެގެން 03 މެރިން ޕްރޮޖެކްޓްގައި (މަސައްކަތުގެ އަގު 05 މިލިއަން ރުފިޔާ އަށްވުރެ ކުޑަ ނޫން) މަސައްކަތްކޮށް ތަޖުރިބާ ހުރި ފަރާތަކަށްވުން.\n- ތަޖުރިބާ ހުރި ފަރާތެއް ކަމުގައި ބެލެވޭނީ މިފަދަ މަސައްކަތެއް ކޮށްފައިވާނަމަ މަސައްކަތް ކުރިކަމުގެ ލިޔުންތަކަށް ބަލާފައެވެ.\nމި މަސައްކަތުގެ ބިޑް ސެކިއުރިޓީގެ ގޮތުގައި 25,000.00 (ފަންސަވީސް ހާސް) ރުފިޔާ ނުވަތަ އެއަގަށްވާ ޔޫ.އެސް ޑޮލަރު ހުށަހަޅަންވާނެއެވެ. އަދި ޕާރފޯމަންސް ސެކިއުރިޓީގެ ގޮތުގައި، ހުށަހަޅާ އަގުގެ ބިޑް ކާމިޔާބު ކުރަށްވާ ފަރާތުން އަދާކުރަންޖެހޭނެއެވެ. ބިޑް ސެކިއުރިޓީ އަދި ޕާރފޯމަންސް ސެކިއުރިޓީގެ ގޮތުގައި ހުށަހަޅަންވާނީ ބޭންކް ގެރެންޓީ ލެޓަރ (ބިޑް ޑޮކިއުމަންޓުގައިވާ ފޯމެޓާއި އެއްގޮތަށް)، ބޭންކް ޑްރާފްޓް ނުވަތަ އިންޝުއަރެންސް ޕޮލިސީއެކެވެ. މި މަސައްކަތަށް ހުށަހަޅާ އަންދާސީހިސާބު ބާޠިލުވާ މުއްދަތުގެގޮތުގައި މަދުވެގެން 100 (އެއް ސަތޭކަ) ދުވަސް ދެވެންވާނެއެވެ. އަދި ބިޑް ސެކިއުރިޓީ ބާޠިލުވާ މުއްދަތު މިމަސައްކަތަށް ހުށަހަޅާ އަންދާސީހިސާބު ބާޠިލުވާ މުއްދަތަށްވުރެ 30 (ތިރީސް) ދުވަސް އިތުރުވާންވާނެވެ.\n19 ޞަފަރު 1441\n06 އޮކްޓޫބަރު 2020\nމި އިޢުލާނާއި ގުޅިގެން އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3338123 / 3338121 ނަންބަރު ފޯނާއެވެ.\nޕަބްލިޝްކުރި ތާރީޚު: 06 އޮކްޓޫބަރު 2020